
Viziunea Filocaliei Româneşti* 



 Viziunea  Filocaliei  româneşti   nu  este  o  prelegere  care  să 

aducă  în  atenţie  elemente  inedite,  ci  doar  anumite  referinţe selectate  din  cărţi  şi  din  anumite  întâlniri  de  viaţă,  dar  care urmează să se contureze prin evidenţierea anumitor accente, pe  care  le-am  găsit  de  o  semnificativă  relevanţă,  în  primul rând în ceea ce mă priveşte. Conferinţa susţinută de Dumitru Stăniloae la Paris, la Institutul Saint-Serge, în 1977, intitulată 

 Liturghia  comunităţii  şi  jertfa  interioară  în  viziunea  filocalică,  şi publicată  ulterior  sub  forma  unui  articol,  la  care  fac  referire pe final, este probabil mai puţin cunoscută şi poate mai puţin accesată de cei ce nu sunt teologi. Mi s-a părut însă oportun să  o  aduc  în  atenţie,  întrucât  este  o  excelentă  hologramă 

ecleziologică,  descoperită  în  urma  unei  inedite  şi  mirabile incursiuni în lăuntrul nuclear al Tainei Sfintei Împărtăşanii. 

Venind  către  acest  amfiteatru  orădean  am  văzut  o statuie  ce  mi-a  atras  atenţia.  Era  a  lui  Emanuel  Gojdu.  E  de ştiut  că  Dumitru  Stăniloae  a  fost  un  bursier  al  Fundaţiei Gojdu. M-am gândit că este un lucru de semnalat pentru că, iată, şi această bursă şi-a arătat roadele. Şi încă şi le arată. Din prea  plin!  Iată  ce  efect  reverberant  în  timp  poate  avea deschiderea unor oportunităţi spre realizarea, spre împlinirea celorlalţi! Şi mi-am amintit de ce spunea chiar marele nostru 



* Prelegere ASCOR Oradea, 2007. 

teolog, anume că în judecarea noastră înaintea lui Dumnezeu se pun în cumpănă şi oportunităţile pe care le-am deschis sau nu, aproapelui sau departelui nostru, nu doar a celui de azi, spre împlinirea şi desăvârşirea sa. Şi ce grea este această responsabilitate  de  a  te  face  cărare  deschisă  spre  împlinirea semenului  întru  Hristos,  când  această  responsabilitate  are măsura  dinamică,  dată  de  creşterea  şi  desăvârşirea  noastră, de vârsta noastră spirituală. 

Titlul,  Viziunea Filocaliei Româneşti, l-am ales gândind că 

Părintele  Stăniloae,  prin  personalitatea  sa,  a  girat  această 

 viziune filocalică românească, care este marcată de prezenţa persoanei sale  întregi,  în  statură  filocalică,  nu  doar  în  detalii,  ci şi  în  interstiţiile  textelor  filocalice,  şi  nu  numai.  Antonie Plămădeală,  mitropolitul  Ardealului,  precizează  de  altfel  că 

ori de câte ori este pomenită  Filocalia este pomenit şi numele Părintelui  Stăniloae.  Acest  lucru  trebuie  să-l  avem  cu  mare grijă  şi  preţuire  în  atenţie.  Suntem,  putem  spune,  datori Părintelui  Stăniloae  pentru  acest  dar  făcut  nouă,  pentru deschiderea oportunităţii de a păşi pe această cale filocalică. 

Filocalia  este  o  cale  a  iubirii  de  frumuseţe.  Însăşi  etimologia termenului filocalie adevereşte, mărturiseşte sensul acesta, şi de iubire, şi de frumuseţe. 

Părintele Arsenie Boca face o călătorie la Muntele Athos unde  descoperă   filocalia  greacă.  Împărtăşeşte  această  descoperire profesorului său, Dumitru Stăniloae, descoperire care-l entuziasmează  pe  acesta,  stârnindu-i  dorinţa  să  facă  larg accesibilă  această  comoară  a  spiritualităţii  răsăritene.  Într-o prefaţă  a   Filocaliei  (1947),  Părintele  Stăniloae  mărturiseşte pentru veşnicie mulţumirea faţă de Părintele Arsenie, bunul său  student,  care  i-a  rămas  mereu  aproape,  binevoind  să 

scrie, după dictarea sa, cea mai mare parte din traducere, la 8 

prima  ei  redactare.  Marele  teolog  consemnează  şi  că  prin prezenţa aproape necontenită şi prin stăruinţa ce-a pus-o pe lângă el, pentru a face această traducere, Părintele Arsenie i-a alimentat  curajul,  în  mod  considerabil,  ca  să  poată  duce  la capăt o muncă atât de ostenitoare, pe care altfel, nu credea că 

ar fi putut să o săvârşească.  Interesant că părintele Stăniloae caută  să  aducă  împreună  cu  el  şi  alţi  colegi,  care  să  traducă 

fiecare  câte  o  parte  a  acestei  opere  ascetico-mistice,  dar,  în final, probabil în buna „tradiţie mioritică”, şi de data aceasta, rămâne  singur,  şi  singur  traduce   Filocalia.  Sau,  de  ce  să  nu vedem  poate  în  acest  amănunt  şi  mâna  lui  Dumnezeu,  cea care  l-a  ales  ca  fiind  vrednic  de  această  mărturie  filocalică, vrednic  de  a  fi  descoperitor  al  viziunii  româneşti  asupra iubirii de frumuseţe. 

Poate  nu  e  fără  relevanţă  o  mică  schiţă  a  istoriei  apariţiei  Filocaliei româneşti. În 1946, la Sibiu, apare primul volum al   Filocaliei  care,  interesant,  nu  cuprinde  şi  introducerea făcută  de  Nicodim  la   Filocalia  greacă.  Urmează  anul  1947  cu volumul  II  al   Filocaliei,  acesta  având  un  studiu  amplu  şi  o foarte bună introducere. În 1948 apar la Sibiu volumele III şi IV 

cu introduceri şi note care uşurează lectura. Maciej Bielawski, un părinte benedictin polonez, în volumul  Părintele Stăniloae o viziune  filocalică  despre  lume,  spune  că  unele  dintre  introdu-cerile  făcute  de  Părintele  Stăniloae  au  devenit,  pentru  mulţi dintre cei care au făcut introduceri, vizavi de filocalie, studii de  pionierat.  Bielawski  crede  că  întreaga  noţiune  despre  

 Filocalie care se vede în introduceri, în note, în comentarii, în ansamblul  ei,  o  fac  să  fie  o  realizare  absolut  remarcabilă. 

Acest lucru îl surprinde un părinte benedictin, polonez catolic. 

Deci,  între  1946-1948  apar  volumele  I-IV.  Părintele Stăniloae este închis de regimul comunist în 1958 şi, în 1963, 9 

este eliberat din închisoare, la 60 de ani. Abia în 1976, pe când era în vârstă de 73 de ani, apare al V-lea volum al  Filocaliei.  Şi acest aspect poate să exprime o anumită tenacitate, ca după o îndelungată  întrerupere  această  lucrare,  nu  doar  de  traducere,  să  aibă  continuitate.  Iată  că  apare  volumul  V,  în  1976, după 25 de ani. Interesant la această ediţie este că are introduceri  elaborate  şi  note  bazate  pe  studiul  propriu  al  unor manuscrise accesibile în mănăstirile şi bibliotecile româneşti, manuscrise  care  sunt  datate  anterior  primelor  ediţii  ale  

 Filocaliei  slavone,  alcătuite  de  Paisie  Velicikovski,  cât  şi  ale celei greceşti alcătuită de Macarie al Corintului. Deci foloseşte anumite manuscrise, din mânăstirile şi bibliotecile româneşti, mai vechi decât datările primelor ediţii ale  Filocaliei greceşti şi slavone.  Dar  în  acelaşi  timp  se  foloseşte  de  informaţii,  de texte  patristice  şi  de  metode  de  prezentare  găsite  în  celebra colecţie a renaşterii patristice,   Sources Chrétiennes, din Biserica catolică. 

În 1976 apare volumul VI, în care găsim şi traduceri ale scrierilor  Sf.  Grigore  Palama.  Volumul  are  şi  o  noutate,  în sensul  că  introduce  texte  necuprinse  în  acea  antologie  de texte  ale  Sf.  Grigore  Palama  din scrierea  greacă. Este  o noutate  în  sensul  aceasta.  Apoi,  apar  volumul  VII  şi  volumul VIII,  cu  care, se ştie,  se  încheie  oarecum  proiectul  iniţial,  cel gândit în 1946. Cu acest volum, modelul  filocaliei greceşti este epuizat. De la acest volum încolo, Părintele Stăniloae face un pas  neaşteptat.  În  1980  publică  volumul  IX,  în  care  aduce texte  importante  ale  Sf.  Ioan  Scărarul  şi  Dorotei  din  Gaza, celebrele scrieri. În 1981, se adaugă Isaac din Ninive. În fine, Filocalia  XI  apare  în  1990,  iar  Filocalia  XII  în  1991.  Ceea  ce este  de  observat,  printre  altele,  în  această  înşiruire  de  date, este această întindere pe o perioadă foarte lungă de timp, cât 10 

o  viaţă  de  om,  a  editării  acestor  traduceri.  Dar,  remarcăm, mai  ales  putinţa  de  a  face  această  lucrare  într-o  paradoxală 

continuitate,  care  exprimă  putere,  răbdare,  claritate  şi  tenacitate în a duce la  bun sfârşit un proiect, chiar pe întinderea unei perioade de peste 40 de ani. 

Sunt  de  amintit  şi  câteva  gânduri  despre  Părintele Stăniloae,  ale  unor  autori  diferiţi,  care  pot  contura  din unghiuri,  divers  personalizate,  chipul  strălucit  al  teologului român. Teologul francez Olivier Clément ne spune că, pentru a  vorbi  despre  Dumnezeu,  Dumitru  Stăniloae  ne  vorbeşte despre  iubire.  Iar  pentru  a  vorbi  despre  iubire,  vorbeşte despre  asceza ca detaşare plină de încântare şi despre  rugăciune ca aprofundare a existenţei ce devine  relaţie personală. Important, în  cele  semnalate  de  Clément,  este  că  teologul  român  vede asceza  ca  detaşare  plină  de  încântare,  nu  ca  pe  o  detaşare  sor-didă,  manifestare  a  unui  simplu  şi  brut  act  de  voinţă,  sau atitudine  morală  seacă.  Asceza  este  percepută,  aşadar,  ca  o detaşare  plină  de  încântare,  într-un  fel  necircumscrisă  doar  la trup, ca faptă a sa, ci exprimând un sens asumativ al cosmosului,  ca  dar  menit  transfigurării  în  întâlnirea  cu  Hristos. 

Rugăciunea  o  corelează  cu   aprofundarea  existenţei  care  se transformă  într-o   relaţie  personală.  Deci,  rugăciunea  ne  pune în  legătură  cu Dumnezeu, ne pune  în  legătură  şi  cu  celălalt. 

Rugăciunea  este  relaţie  inter-personală.  Rugăciunea  ne  face să  trăim  taina  întâlnirii  în  profunzimile  existenţei  noastre şi  a  celuilalt,  fiind  în  acelaşi  timp  nutriţi  de  întâlnirea  cu Dumnezeu. 

Un alt aspect semnalat, şi care este de luat în seamă şi astăzi, poate mai mult ca oricând, este  semnificaţia spirituală a lumii.   În  acest  sens,  Clément  spunea  că  viziunea  Părintelui Stăniloae   este  în  cel  mai  înalt  grad  profetică,  că  a  elaborat  o 11 

teologie  a  timpului  şi  a  spaţiului,  a  lumii  ca  dar  al  lui Dumnezeu,  omul  fiind  chemat  sau  îmbiat  să  răspundă  lui Dumnezeu, redăruind lumea lui Dumnezeu, nu oricum, ci în chip personalizat, transfigurat. Redăruirea lumii lui Dumnezeu nu este o simplă transmutare de natură obiectuală a lumii aşa cum este, în naturalul ei, ci presupune şi o amprentă umană 

plinitoare  pusă  asupra  lumii.  Lumea  este  în  această  dăruire umanizată, personalizată. Este important acest aspect al relaţiei  personalizante  între  om  şi  cosmos,  şi  de  reţinut  această 

relaţionare,  chiar  ca  o  tuşă  de  detaliu,  vizavi  de  trăsăturile specifice  Filocaliei româneşti. 

De  altfel,  (şi)  în   Reflexii  despre  spiritualitatea  poporului român,  Părintele  Stăniloae  surprinde  că  la  poporul  român există  o  anumită  relaţie  între  om  şi  cosmos,  şi,  mai  mult, spune că faţa omului se întipăreşte în cosmos şi cosmosul se întipăreşte în om. Există, aşadar, o întrepătrundere reciprocă 

între  om  şi  cosmos,  mai  mult  decât  o  simplă  legătură  utilă, funcţională,  exterioară.  Acest  aspect  ar  putea  fi  relevant  şi creştinilor  în  general,  chiar  şi  celor  care  sunt  trăitori  în mânăstiri, pentru că este o viziune personalistă care ţine cont de  lume,  care  asumă  lumea,  care  o  vede  ca  dar  şi,  mai  cu seamă,  ca  fiind  înrădăcinată  în  Dumnezeu.  De  aici,  lumea trebuie  tratată  în  consecinţă,  în  perspectiva  originii  şi  a sensului  ei.  Dar  în  acest  demers  asumativ  este  implicată 

asceza care străvede în lumea ca dar şi crucea pusă, pecetluită 

pe acest dar. Şi, prin urmare, trebuie ca prin re-dăruirea lumii lui Dumnezeu să se asume şi crucea şi jertfa, prin care se descoperă  chipul  euharistic  al  întâlnirii  omului  cu  Dumnezeu. 

Lumea  ca  dar  este,  după  cum  spune  Sfântul  Maxim,  şi  un mormânt  al  Domnului  prin  porii  căruia  trebuie  să  străbată 

lumina  Învierii  lui  Hristos.  Lumina  restaurării  şi  îndumne-12 

zeirii, lumina învierii trebuie să îmbrace deci şi cosmosul,  şi lumea. În înveşmântarea aceasta a lumii omul este cel implicat,  este  făcut  responsabil.  Asceza  ca  trăsătură  de  fond  şi continuitate  în  creştinismul  integral  al  Sf.  Calinic,  ctitor  al Frăsineiului,  se  poate  consemna  aici  în  orizontul  acestei asumări a dăruirii şi re-dăruirii jertfelnice. 

Revenind  la  Olivier  Clément,  acesta  susţine  că,  în Hristos,  spaţiul  nu  mai  separă,  ci  devine  participativ.  E  un spaţiu hristificat sau personalizat, în care persoana îşi asumă 

corporalitatea, îi conferă o frumuseţe iubitoare şi o transformă 

în  icoană.  Astfel,  lumea  este  expresia  darului  lui  Dumnezeu şi ea este oferită ca un spaţiu al unui imens dialog. Lumea îl face  transparent  sau  ni-L  poate  face  transparent  pe  Hristos. 

Astfel că omul este chemat să-şi valorizeze această lume, să-şi pună pecetea sa personală pe această lume, primită ca dar, şi s-o  reîntoarcă  lui  Dumnezeu  ca  ofrandă  în  chip  doxologic, liturgic:  Ale Tale dintru ale Tale, ţie îţi aducem de toate şi pentru toate.  Este  de  subliniat    acest  aspect  al  preluării  lumii  şi  al întoarcerii ei ca ofrandă lui Dumnezeu, lumea fiind identificată şi recunoscută, după originea sa, ca un dar de la Dumnezeu. 

Trebuie văzută, ca atare, ca dar, însă, şi prin chipul crucii, şi, în   acest  sens,  lumea  şi  viaţa  trebuie  să  se  îmbogăţească,  să 

crească, fiind cuprinse, îmbrăţişate în această mişcare a iubirii dintre oameni, între Dumnezeu şi om. 

În aceste repere, de asumare, de dăruire, de jertfelnicie, pot fi cuprinse, valorizate şi împlinite toate celelalte aspecte ale vieţii  omului,  de  la  artă,  limbaj  etc...  Munca,  ca  lucrare  jertfelnică a omului, poate căpăta un aspect liturgic, poate îmbrăca o conotaţie liturgică de slujire asumată. Mai mult decât atâta, Clément  afirmă,  foarte  interesant,  că  suntem  chemaţi  la  o 

„sfinţire  genială”;  o  sfinţenie  „genială”  care  ar  trebui  să  fie 13 

preocupată să facă în aşa fel încât să transmită această lumină 

a lui Hristos la nivelul fundamentelor culturii. O sfinţenie care ar  trebui  să-şi  arate  capacitatea  de  a  promova  şi  stimula extensia luminii hristice. O sfinţenie care trebuie să aibă forţa mărturisirilor complexe. Iată o chemare, o provocare importantă, extrem de actuală, bazată pe această înţelegere, pe această 

viziune că Lumina lui Hristos, nu doar poate, ci şi trebuie să 

lumineze  tuturor.  Înseşi  fundamentele  culturii  pot  şi  trebuie să fie reaşezate, reconfigurate, transfigurate prin perspectiva unei  atare  Lumini.  Şi  cineva,  noi,  fiecare,  trebuie  să  avem această deschidere, putere şi dar de la Dumnezeu, de a săvârşi această lucrare. Vremurile de azi, poate mai mult ca oricând, sunt unele ale mărturisirii. Mărturisirea trebuie să străbată şi în ungherele culturii, trebuie să aibă forţa actualităţii. 

Din perspectiva exemplarului teolog român, asceza nu pare  niciodată  o  uscăciune  moralistă  şi  voluntară,  căci  nu  e nevoie  să  asuprim,  să  strivim  viaţa,  ci  să  o  transformăm. 

Evocând  chipul  sfinţeniei  Sfântului  Calinic,  spune  că  acesta 

 „ne  arată  relaţia  pozitivă  a  sfinţeniei  creştineşti  de  totdeauna  şi valabilitatea  ei  faţă  de  lumea  nouă.  El  arată  omului  de  azi  cum poate fi Sfânt, fără să renunţe la nici o notă de sfinţenie autentică 

 creştină, dar şi fără a se simţi străin între oamenii timpului nostru. 

 El  ne  arată  putinţa  şi  modul  de  comunicare  între  sfinţenia  de totdeauna şi lumea de azi, cu ideile şi cu nevoile ei. El a arătat că 

 Sfântul nu este un neadaptat în nici o vreme, că e oricând actual, ştie  să  răspundă  necesităţilor  din  orice  timp  şi  orice  timp  are necesităţi care se tămăduiesc prin leacurile sfinţeniei. El ne arată pe omul de azi accesibil sfinţeniei şi pe Sfânt deschis vremii de azi, sau vremea  de  azi  deschisă  Sfântului.  El  ne-a  descoperit  perspectiva pozitivă a Sfântului asupra timpurilor noi, şi ne-a arătat cum pot fi sfinţite îndeletnicirile şi peste tot viaţa omului de azi”. 

14 

André Scrima, referindu-se la  Filocalia românească,  spune că  ea  continuă,  desăvârşeşte  mai  degrabă,  lumea   filocaliei greceşti, şi se deosebeşte oarecum de  filocalia rusă care are mai puţine  comentarii  şi  note.  Dar  ceea  ce  consideră  important este faptul că textul  Filocaliei iniţiale s-a îmbogăţit cu respec-tivele note şi comentarii, cu acele scolii în care Marele Teolog comentează textele respective. Aceste note şi comentarii adaugă 

o  tuşă  consistentă   filocaliei  româneşti.  Această  tuşă  denotă 

forţa de actualizare prin care se reuşeşte un răspuns adecvat vremii. În aceste note de subsol, spune Părintele Scrima, mai face  un  lucru  deosebit.  Deschide  un  dialog  indirect  chiar  cu părinţi foarte diferiţi, cum sunt părinţii iezuiţi de la  Orientalia Christiana sau  de  la  revista   Ascetica  şi  mistica,  a  căror  muncă 

este transportată în aparatul critic, din subsolul acestor pagini, şi  în  comentariul   Filocaliei.   Este  de  semnalat  aici  că,  iată, Părintele  Stăniloae  se  înscrie  şi  într-un  dialog  contemporan, şi-i face participativi neamestecat pe aceşti teologi, prin intermediul  acestor  note  şi  comentarii.  Totodată,  (şi)  prin  aceste comentarii, ne deschide şi nouă perspectiva spre o relaţionare mai largă cu ceilalţi, arătând cum, păstrând neştirbită mărtu-risirea  adevărului  de  credinţă,  putem  să  rămânem  deschişi întâlnirilor  diverse.  Această  viziune  pe  care  ne-o  pune  în atenţie,  având  evident  capacitatea  actualităţii,  ne  insuflă  şi nouă această dorinţă de a fi prezenţi pe valul de actualitate, cel care conferă amprenta directoare a spiritului vremii. 

 Filocalia  românească  poartă  în  ea   semnele  vremii  şi  ale mediului  său,  spune  Scrima.  Ceea  ce,  pentru  noi,  este  un aspect extrem de important, tocmai pentru că ne-o face accesibilă  în  chip  actual,  adică  îmbrăcată  în  forma  de  înţelegere potrivită  omului  de  azi.  Textele  acestei  ediţii,  esenţialmente comentată, realizează, conform lui Scrima, două lucruri foarte 15 

importante.  Pe  de  o  parte,  comentariile  sunt  orientate  către text, ca să explice, să lămurească, să adâncească sensurile textului.  Pe  de  altă  parte,  aceste  comentarii  sunt  orientate  spre lume, ca să limpezească această înţelegere a celor care citesc, să le iasă în întâmpinare şi să proiecteze, să transfere asupra lor  forma mentis a unui discernământ duhovnicesc; un discernământ spiritual, care totuşi i-a cam lipsit omului în secolul al XX-lea, subjugat de ideologii materialiste, angajat în conflicte atât de sângeroase. Mai mult decât atât, Scrima constată că, în contextul în care a apărut  Filocalia, dincolo de comentariile şi notele  ce  dădeau  specificitatea  ei,  această  operă  a  fost  susţinută, învăluită, şi de înnoirea paralelă a vieţii isihaste. 

De  aceea  şi  evocăm  într-un  fel   Filocalia,  pentru  că 

aceasta prezintă în actualitate chipul înnoirii vieţii, mai precis cel  al  vieţii  isihaste.  Isihasm  care,  nu  este  altceva  decât  o aprofundare  a  vieţii  prin  rugăciune,  prin  întâlnirea  aceasta din  ce  în  ce  mai  deplină  cu  Dumnezeu.  Deci  aceste  scrieri filocalice,  vorbind  despre  această  desăvârşire  a  omului,  au fost însoţite de un curent de înnoire isihastă, deci de o angajare practică, de aprofundare a vieţii de rugăciune. Părintele Stăniloae  mărturiseşte  de  altfel  că  ieromonahul  Arsenie (Boca),  împreună  cu  mişcarea  religioasă  din  jurul  Mânăstirii Brâncoveanu, sunt ctitorii  Filocaliei româneşti. Părintele Arsenie a  reînviat  cu  viaţa  şi  cu  propovăduirea  duhul   Filocaliei   în viaţa religioasă a poporului nostru, spune Părintele Stăniloae.  

E  de  notorietate  în  acea  perioadă  şi  mişcarea   Rugul  Aprins, mişcare care a cuprins mulţi intelectuali preocupaţi de rugăciunea neîncetată şi de trăirea mistică. Deci a fost şi o împreună lucrare, o îmbinare între „teorie şi practică”, ce a condus spre regăsirea unui sens plinitor al vieţii, în orizontul acesta filocalic, al iubirii de frumuseţe. 

16 

 Filocalia  românească  aduce  în  cadrul  ei  nişte  puncte  de sinteză, observă Scrima, amintind, în acest sens, alte trei mari momente de sinteză, din istoria creştinismului, momente mar-cate  de  trei  mari  personalităţi  ale  lumii  creştine:  Sf.  Maxim Mărturisitorul  (sec.  VI),  Sf.  Simeon  Noul  Teolog  (sec.  X)  şi Sf.  Grigorie  Palama  (sec.  XIV).  Sfântul  Maxim  Mărturisitorul aduce în atenţie această „liturghie cosmică” pe care o regăsim, în secolul XX, şi la Părintele Stăniloae; teologul ne-o pune în atenţie  şi  ca  fiind  reflectată  chiar  în  modul  de  a  fi  al  poporului  român,  care  are  un  anumit  mod  de  a  se  raporta  la Dumnezeu şi la cosmos, la întreaga creaţie. Sf. Simeon Noul Teolog, se ştie, este considerat teologul luminii dumnezeieşti. 

Părintele  Stăniloae  vorbeşte,  în  sensul  acesta  al  luminii,  de termenul   lume  care  vine  din  latinescul   lumen,  care  înseamnă 

 lumină. În acest orizont, vede şi lumea ca lumină creată, şi pe Dumnezeu  ca  lumină,  evident  necreată,  ce  trebuie  să  transpară  şi  prin  lume.  Sf.  Grigorie  Palama,  teologul  energiilor necreate, mărturiseşte că Dumnezeu poate fi prezent în lume. 

Precizeză,  însă,  şi  modalitatea  în  care  poate  fi  El  prezent,  în viaţa fiecăruia şi în întreaga creaţie, prin intermediul harului energiilor necreate. 

Scrima  vede  specificitatea   Filocaliei  româneşti  tocmai  în accentul  pus  pe  aceste  puncte  de  sinteză  pe  care  Părintele Stăniloae le-a comentat, le-a actualizat. Un amănunt, de consemnat, introducerea la  Ambigua a Sf. Maxim Mărturisitorul a fost preluată şi în traducerea greacă. Cu alte cuvinte, valoarea şi  consistenţa  ei  a  fost  recunoscută.  Chiar  într-o  traducere franceză a textelor Sf. Maxim, conţinutul textului francez era de 272 de pagini, iar notele au umplut 165 de pagini de scris cu  font  mic.  Deci  notele  şi  comentariile  aproape  egalau lungimea textului propriu-zis. Scrierea aceasta maximiană nu 17 

este,  trebuie  spus,  o  scriere  sistematică.  A  fost  alcătuită  din răspunsuri  şi  comentarii  ale  Sf.  Maxim  la  nişte  părţi  dificile din alte scrieri, ale Sf. Dionisie Areopagitul, respectiv ale Sf. 

Grigore  Teologul.  Într-un  fel,  prin  aceste  note  şi  comentarii prin care ne lămureşte pe fiecare în parte, pe măsura noastră, în subsolul paginii, Marele Teolog este într-o bună continuitate  cu  Sf.  Maxim  prin,  să-i  spunem,  această  asemănare metodologică. De reţinut şi că, în vremea respectivă nu se se practica  neapărat  un  scris  sistematic,  ci  se  scria  ocazional, contextual, vizându-se răspunsuri concrete şi directe, aplicate, lămuritoare. 

Andrew  Louth mărturiseşte  şi  el  despre  această caracteristică a  Filocaliei româneşti, legată de prolificitatea textelor, a comentariilor. El notează faptul că toate elementele acestei concepţii,  chiar  alegerea  însăşi  a  Filocaliei,  îmbogăţirea  şi  comentariile ei, sunt semnificative pentru felul în care Părintele Stăniloae  concepea  să  promoveze  teologia  românească  în epoca modernă. Este de observat şi contextul în care a apărut această   Filocalie,   într-un  secol  XX  bântuit  de  războaie  şi agresivitate, de ateism, materialism, scientism, pozitivism. În acest  ambient  potrivnic,  încărcat  de  ideologii,  a  găsit  de cuviinţă să readucă în atenţie aceste scrieri atipice şi mistice, aceste scrieri care îndrumă omul spre cum se poate lumina şi desăvârşi.  Virgil  Ierunca  semnalează  cum,  într-o  Românie comunistă, această operă a marelui teolog apare ca o apă vie. 

Într-un context al secolului XX, supradimensionat ştiin-ţific, un secol al materialismului şi individualismului excesiv, teologul nu promovează o spiritualitate care se rupe de lume, o  spiritualitate  a  retragerii,  a  recluziunii  ci,  dimpotrivă,  una care să asume taina lumii, să lumineze, să transfigureze chipul lumii.  Ne  deschide  astfel  către  o  spiritualitate  personalistă, 18 

una a responsabilităţii, a unităţii, a integralităţii, şi nu una a clivajelor şi excluderilor. Şi această perspectivă este importantă 

şi  pentru  noi,  cei  de  astăzi,  care  căutăm  această  cale  a împlinirii  credinţei,  în  măsura  în  care  dorim  să  ne  însuşim această   viziune  filocalică  românească,  care  nu  este  una  de interiorizare, ci este una care aşează omul în profundă relaţie cu Dumnezeu, îl armonizează cu întreaga creaţie, şi îl respon-sabilizează în acest sens. Se poate spune, apropo de viziunea maximiană  a  liturghiei  cosmice,  că  Părintele  Stăniloae  o redescoperă, în alt context, cu un alt limbaj, cu alte nuanţe în tuşele acestei viziuni filocalice româneşti. Afirmă, de pildă, că 

această  umanizare  sau  transfigurare  românească  a  naturii, această  imprimare  a  naturii  în  faţa  românească  nu  are  un caracter panteist păgân, ci se resimte de viziunea personalistă 

şi liturgică a cosmosului, pentru că omul este preot în creaţie, iar  cosmosul  este  şi  el  biserică,  aşa  cum  spunea  Sf.  Maxim Mărturisitorul, în sec. VI. Deci nu ne restrângem la înţelegerea  bisericii  ca  zidire,  simplă  construcţie.  Trebuie  să  înţelegem şi omul ca biserică, sau ca preot în creaţie, şi, mai mult, chiar  şi  cosmosul  trebuie  văzut  ca  biserică  lărgită.  De  altfel, pereţii de zid devin prin zugrăvire iconografică transparenţi, aureolaţi, participativi, comunianţi, deschişi iconizării-prezenţei sfinţilor.  Marele  teolog  afirmă  chiar  explicit  că  în  această 

viziune filocalică românească se resimte perspectiva liturgică 

a cosmosului dezvoltată de sensul spiritual bizantin, în special de  Sf.  Maxim.  În  această  viziune,  cosmosul  este  scăldat  în comuniunea  personalistă  dintre  oameni  ce  se  iubesc  şi  se doresc.  Cosmosul  este  cuprins,  îmbrăţişat,  transfigurat  în aceste acte ale dăruirii comuniante, ale iubirii ca relaţie inter-personală.  Cu  alte  cuvinte,  inserează  şi  cosmosul  în  această 

relaţie  inter-personală  între  om  şi  Dumnezeu  şi-l  face 19 

co-participant.  Într-o  formulă  foarte  frumoasă,  spune  că 

natura este o trenă a omului, având însă în această calitate a ei  şi  o  anumită  participare,  după  natura  şi  în  forma  ei. 

Aşadar,  nici  natura  nu  este  inertă,  ci  o  realitate  vie,  participativă. Însă, trebuie observat şi subliniat acest caracter personalist al comuniunii. Trebuie reţinut temeiul personalist al comuniunii,  care  nu-l  pierde  pe  omul  chip-persoană,  nici  în relaţia cu natura, nici în relaţia cu Dumnezeu. 

Virgil  Ierunca  vorbea  despre  Părintele  Stăniloae  ca despre  acest învăţat, acest duhovnic şi acest dezvăluitor de esenţe răsăritene.  Ceea  ce  este  de  sesizat,  printre  altele,  în  ceea  ce spune  Ierunca,  este  remarca  acestuia  că   viziunea  filocalică  a Părintelui Stăniloae se reflectă chiar în teologia sa dogmatică, precum şi în alte scrieri. Este deci de avut în atenţie faptul că 

viziunea aceasta filocalică a Părintelui Stăniloae nu se reduce numai la  Filocalie, adică la scrierile filocalice, ci ea se răsfrânge şi se regăseşte într-o măsură covârşitoare în întreaga sa operă. 

Altfel  zis,  opera  şi  lucrarea  marelui  teolog  este  una  de  măsură,  formă  şi  conţinut  filocalic.  Chipul  filocalic  se  află 

pecetluit în opera sa, întrucât autorul are o statură filocalică. 

Cu  referire  la   Teologia  dogmatică,  Ierunca  afirma  că  fiecare rând al acestei opere, este  un îndreptar al fiinţei noastre, şi că, prin  această  operă,  asistăm  nu  numai  la  o  biruinţă  a  gân-dului, ci poate chiar  la biruinţa de pe urmă a duhului.  Această 

biruinţă  „de  pe  urmă”  a  duhului  este  o  marcă  a  învierii,  a chipului  luminii  neînserate  ce  străbate  prin  această  operă, prin persoana autorului, până la noi. Este o întâmpinare care ne deschide zorii zilei a opta. 

A.M. Alltchin,  un  preot  anglican  de  la  Oxford,  afirmă, în prefaţa volumului  Mică dogmatică vorbită, că a face o prefaţă 

Părintelui  Stăniloae  este  pentru  el  un  mare  şi  nesperat 20 

privilegiu.  Acesta  mărturiseşte,  surprinzător  poate  pentru unii, că faptul că l-a cunoscut pe Părintele Stăniloae, în ultimii 15 ani din viaţă, a fost cel mai mare dar al vieţii lui. Alltchin semnalează  şi  recunoaşte  faptul  că,  aşa  cum  a  mărturisit  în viziunea  sa  Părintele  Stăniloae,  este  cu  putinţă  să  fii  deopotrivă  înrădăcinat în spaţiul propriu şi în  acelaşi timp să ai o minte deschisă către  lumea  întreagă.  Tot  acest  teolog  anglican,  vizavi de  cel  de  care  am  spus  că  este  temei  al  acestei  viziuni  a filocaliei româneşti, Părintele Stăniloae, spune că era un om cu o minte ascuţită, dar şi cu o inimă plină de iubire şi de com-pasiune. L-a întâlnit şi receptat prin urmare în complexitatea persoanei sale, nu unilateral, pe un anumit registru. Alltchin susţine  că,  în  acest  secol  XX,  marcat  de  multe  tragedii  şi confuzii, Părintele Stăniloae revelează în opera sa un  optimism al harului. Acest optimism al harului cred că ne este de folos şi nouă  astăzi,  tocmai  pentru  că  redă  o  frumoasă  încredere  în puterea  creatoare  şi  iubitoare  a  lui  Dumnezeu,  dar  şi  în creativitatea  şi  capacitatea  de  răspuns  a  omului  la  chemarea lui Dumnezeu. Iată un detaliu care ne pune în atenţie, tot în acest  secol,  tot  prin  această   viziune  filocalică,  şi  putinţa  ca omul să fie creativ în ceea ce face, chiar în şi prin credinţă, şi în răspunsul său faţă de chemarea lui Dumnezeu. 

Cunoscându-l  personal  pe  teologul  român,  Alltchin afirmă că, întâlnindu-l, şi-a dat seama că este omul care redă 

încrederea  în  viaţă  şi,  mai  mult,  că   a  redat  profunzime  şi semnificaţie  unor  cuvinte,  ce  se  devalorizează  atât  de  uşor,  ca iubirea, cunoaşterea, bucuria.  Părintele Stăniloae a reuşit aşadar să resuscite aceste cuvinte, să le încarce, să le dea forţă şi să le facă vii şi lucrătoare. Alltchin mai spune ceva interesant celor care vor citi această carte,  Mică dogmatică vorbită, adresându-se chiar şi celor care nu-l vor cunoaşte pe Părintele Stăniloae 21 

(această  prefaţă  a  fost  scrisă  prin  1981,  deci  cu  ceva  ani  în urmă), prin urmare, celor care nu-l vor cunoaşte niciodată în carne  şi  oase  pe  renumitul  teolog.  Anume  că  citirea,  nu numai  a  acestui  volum,  ci  chiar  a  întregii  sale  opere,  îi  vor face  să  regăsească  în  textele  acestor  nenumărate  volume, cuvintele sale ca pe unele care dau  forţă, încurajare, înţelegere şi  lumină.  Şi,  fiecare,  citind  această  operă,  dincolo  de  ce  po-vestim noi aici, sau mai încolo, va putea constata şi resimţi în cuvintele marelui teolog şi lumină, şi înţelegere, şi încurajare, şi forţă. Unul din motivele acestui excurs, ce urmăreşte câteva repere  filocalice  româneşti,  în  viziunea  marelui  teolog,  este aducerea  în  atenţie  a  operei  şi  a  omului  filocalic.  O  cale  ce îl  face  accesibil  pe  Părintele  Stăniloae  este  chiar  lectura operei sale, cum spuneam, străbătută de măsura sa filocalică. 

Dintr-una  din  cărţile  sale  de  referinţă,  Iisus  Hristos  sau restaurarea  omului,  am  aflat  cum  cuvântul  scris  atrage  tainic persoana  care  l-a  scris.  Este  o  legătură  între  persoană  şi memoria  actelor  sale  cuprinsă  în  lucrările-manifestările  sale. 

În  acest sens, scrierea  cuiva  ne  poate  pune  în  relaţie  cu  persoana respectivă. Citind cărţile cuiva, putem fi şi într-o întâlnire,  un  fel  de  legătură  cu  cel  care  a  scris  acele  cărţi,  iar prezenţa  acelei  persoane  este  una  care  înrâureşte,  care  amprentează viaţa noastră. Este o taină această cale de întâlnire deschisă chiar (şi) prin mijlocirea unei cărţi. Ea nu este ruptă 

de  cel  care  a  scris-o. Dimpotrivă.  Ea  îl  evocă,  îl prezentifică. 

Prezenţa lui se regăseşte în interstiţiile textului respectiv. 

Co-autorul  acestei  cărţi,    Mică  dogmatică  vorbită,  Marc-Antoine Costa de Beauregard, vorbeşte foarte frumos despre Părintele Stăniloae. Folosind expresii din Dionisie Areopagitul, îl  numeşte  chiar   „dascălul  învăţăturilor  desăvârşite  şi  împlinite,   

 dascălul  şi  prietenul  căruia  îi  datorăm  iniţierea  noastră  în 22 

 adevărurile  dumnezeieşti” .  Este  posibil  ca  citind   Filocalia,  sau citind, recitind aceste volume, parcurgând întreaga sa operă, să  recunoaştem  acest  lucru  şi  noi,  să  recunoaştem  aşadar  în Părintele Stăniloae pe dascălul învăţăturilor desăvârşite şi împlinite, să recunoaştem pe dascălul şi prietenul nostru, căruia îi datorăm iniţierea noastră în adevărurile dumnezeieşti. 

Student fiind, am asistat la o întâlnire, la care participa şi un cadru didactic al facultăţii, în care se dezbătea chestiunea  existenţei  unor  ucenici  ai  Părintelui  Stăniloae.  Se  afirma în context cum că nu ar fi avut ucenici, precum în Serbia, de pildă,  Părintele  Iustin  Popovici  ar  fi  avut  pe  P.  S.  Atanasie Ieftici etc... Dar un părinte nu-şi poate ţine acest nume şi chip de  părinte  dacă  nu  are  şi  ucenici,  mai  exact,  dacă  nu  are  fii duhovniceşti.  În  acest  orizont,  cred  că  Părintele  Stăniloae  a avut indubitabil şi fii duhovniceşti, fie că îi ştim sau nu, fie că 

aceştia sunt cunoscuţi, recunoscuţi ori nu. Pe de altă parte, cei care parcurg paginile filocalice cu suflet deschis sunt, într-un fel,  indiscutabil  hrăniţi,  odihniţi,  crescuţi  şi,  prin  urmare, putem  spune,  născuţi  duhovniceşte.  Aşadar,  sunt  conturaţi, îndrumaţi,  capacitaţi,  de  către  acest  mare  părinte.  În  acest sens, din putinţa sa de re-naştere a noastră duhovnicească, în acest chip patern, cred că ne putem numi fii ai săi şi ne putem considera astfel, adică fii, în sens larg. Este indiscutabilă, din punctul  meu  de  vedere,  chiar  acestă  lucrare  de  paternitate duhovnicească  a  sa,  întrucât,  evident,  este un  real  părinte  al Filocaliei,  unul  prin  care  această  viziune  a   Filocaliei  româneşti s-a născut, s-a precizat cu adevărat, autentic. Este, cred, indubitabil acest chip de paternitate şi, mai cred, că această paternitate este o realitate care, de la vreme la vreme, va covârşi şi mai mult pe nu puţini dintre noi. Astfel, va fi recunoscut ca atare  şi  asimilat  ca  atare,  în  chipul  autenticei  paternităţi 23 

duhovniceşti, depline. Ne vom putea recunoaşte, prin urmare, ca fiind într-un sens tainic fii ai acestei  viziuni filocalice româneşti şi, de fapt, fii ai acestui mare părinte. Această recunoaştere sau renaştere  filiativă  nu  e  una  facilă,  întrucât,  după  cum  spune Costa  de  Beauregard,  pomenind  de  Dionisie  Areopagitul,  cu trimitere la părintele, lucrarea aceasta a teologului român e o hrană tare, pentru minţile desăvârşite. Dar un alt amănunt al Filocaliei, remarcat de un englez, dar dătător de nădejde pentru fiecare dintre noi, este că Părintele Stăniloae a avut foarte mare încredere  în  capacitatea  cititorilor  săi  de  a  escalada  aceste culmi  de  teologie  ortodoxă.  A  vorbit  prin  urmare  de  culmi teologice  întrucât  a  fost  încredinţat  că  pot  fi,  că  vor  fi  atinse. 

Altfel zis, acestea sunt  culmi  la care suntem  chemaţi să ajungem, urmând o astfel de viziune filocalică, cea care descoperă 

un chip al desăvârşirii omului, cea filo-calică, adică cea a iubirii de frumuseţe. Însă, în mod evident, părintele Stăniloae a vorbit despre  culmi  teologice,  de  pe  culmi  teologice,  adică  a  vorbit despre realităţi experiate în chip personal. Nu a speculat cu privire la aceste culmi teologice, care de fapt sunt culmi ale rugăciunii, ale întâlnirii lui Dumnezeu, ale experienţei mistice, reale. 

A  fost  întrebat  în  timpul  regimului  comunist  de  ce lucrează,  scrie,  traduce,  întrucât  şansele  de  publicare  nu  se întrevedeau.  Răspunsul  său  a  fost:  „decât  să  stau  degeaba, mai bine lucrez degeaba”. Acest mod de abordare se pare că 

i-a dat dreptate întrucât, într-adevăr, a publicat până la urmă, iar  roadele  muncii  au  ieşit  la  iveală,  şi  aceasta  chiar  într-o perioadă  ideologică  controlată  de  regimul  comunist.  Şi,  în această  vreme,  tocmai  în  această  vreme,  Părintele  Stăniloae realizează nişte traduceri şi nişte comentarii care denotă că a avut  încredere  în  capacitatea  cititorilor  săi  de  a  escalada culmi ale teologiei ortodoxe. 

Acest  preot  ortodox,  francez,  semnalează  importanţa umorului în societatea românească şi în special, amintind de Părintele  Stăniloae,  vorbeşte  despre  o  formă  a  umorului capabilă  să acopere o suferinţă sau un sentiment prea intim. Disi-mularea prin umor a unei suferinţe ori a unui sentiment prea intim. Acesta constată şi că veselia şi umorul reprezintă una din  forţele poporului român de-a  lungul  îndelungatelor şi ne-număratelor lui suferinţe istorice. Asta mărturiseşte un francez. 

Părintele Stăniloae, vorbind de spiritualitatea poporului român, arată că românul se gândeşte chiar la diavol râzând. Se spune că  Stan  Păţitul  îl  păcăleşte  pe  dracu’  cu  isteţimea  lui  superioară  faţă  de  isteţimea  celuilalt,  iar  moş  Dumitru  Cocişul născoceşte  renghiuri  iadului  întreg.  De  unde  vine  această 

atitudine?  În  perspectiva  marelui  teolog  vine  dintr-o  încredere superioară în puterea omului. O   putere definită însă ca deşteptăciune  unită  cu  bunătatea,  o  deşteptăciune  generos zâmbitoare.  În   Reflexii  despre  spiritualitatea  poporului  român, susţine  că  zâmbetul,  deşteptăciunea,  bunătatea,  frumuseţea sărbătorească  a  unei  armonii  superioare  sunt  forţele  carac-teristice  pe  care  românul  le  pune  în  lupta  cu  răul.  Aşadar, deşteptăciunea,  bunătatea,  zâmbetul  sunt  „armele”  de  care românul se foloseşte pentru rezolvarea problemelor grele ale vieţii, mai ales atunci când ele sunt ridicate de cei vicleni, răi şi egoişti. 

Această  perspectivă  asupra  unei  armonii  superioare bogată  în  resurse  atitudinale  ne  relevă  un  tip  de  aşezare  şi raportare creştinească nu doar faţă de cosmos, ci chiar faţă de duhurile  rele.  Această  viziune  filocalică  românească  se  diferenţiază, din acest punct de vedere al raportării la rău, faţă de orizontul  deschis  de  zicerea  celebră  „ ţine  mintea  în  iad  şi  nu deznădăjdui”   a  Sf.  Siluan  Atonitul.  Aici,  la  noi,  forma  de 25 

raportare  la  rău,  chiar  la  diavol,  la  iad,  exprimă  o  abordare destinsă  şi  chiar  cu  o  notă  de  umor,  care  nu  înseamnă  o desconsiderare  a  puterii  răului  ci,  cum  spuneam,  reflectă 

încrederea  într-o  anumită  superioritate  a  binelui.  Este  o înţelegere a binelui nu într-o cheie polarizată, în contrarietate dualistă cu răul. Mai mult, expresia „ţine mintea în iad”, are mintea ca agent activ. Dar, din perspectiva antropologică, în acest  spaţiu  carpatin,  sufletul,  cel  ce  este  dincolo  de  minte, este suportul fiinţial al relaţionării în sine şi dincolo de sine. 

Sufletul este agentul activ al întâmpinării celuilalt, al omeniei, al ospitalităţii. 

Este  de  reţinut  că   viziunea  filocalică  se  reflectă  în  toată 

opera  marelui  teolog,  dar  reţinem  şi  această  viziune  a  lumii ca lumină, această viziune a lumii ca dar de la Dumnezeu; un dar pe care noi suntem chemaţi să-l redăruim lui Dumnezeu. 

În  acest  sens,  nici  pustnicia  „locului”  „la  care  ne  ţinem”  nu apare  ca  o  formă  excesivă  de  recluziune.  Marcus  Bandinus, un  episcop  catolic  venit  în  1649  în  Moldova,  scrie,  despre codrul şi prăpăstiile din jurul Mănăstirii Neamţ, că foiesc de pustnici.  Foiau  de  pustnici!  Deci  nu  erau  unul,  doi,  trei,  ca zimbrii din ţara Haţegului, aduşi din Polonia pentru repopulare.  Era  un  codru  plin  de  pustnici.  Aproape  se  translatase, dacă  se  poate  spune  aşa,  mânăstirea  în  codri,  sau  codrul devenise  spaţiu  comunitar  pustnicesc,  devenise  o  biserică. 

Din  această  remarcă  a  lui  Bandinus,  reiese  că  era  o  comuniune  de  pustnici  acolo,  o  comunitate.  Acelaşi  aspect  îl surprinde,  în  vremea  respectivă,  şi  Dimitrie  Cantemir,  care afirmă  că  munţii  sunt  plini  de  călugări  şi  pustnici  care-şi jertfesc  acolo  liniştea  lui  Dumnezeu,  în  viaţă  singuratică. 

Părintele  Ghelasie  de  la  Frăsinei,  apropo  de  pustnici,  spune că  şi  pustnicia   se  diferenţiază.  Aşadar,  există  o  specificitate  a 26 

conturării  ei  şi  vizavi  de  raportul  cu  mediul.  Desigur,  nu numai  şi  nu  ca  principal  criteriu.  Un  pustnic  în  deşert,  în zona de munte şi apă, un pustnic din zona pădurii este în alt raport cu natura, de care se imprimă într-un anumit fel. Una era  să  fii  pustnic  în pădure  şi  alta  în  deşert.  S-a spus:   codrul frate cu românul. De aici era frate, din faptul că erau aceşti fraţi mai mari, anahoreţii care îl îmblânzeau, îl îmbunau, îl trans-figurau,  îl  personalizau,  pogorând  pe  Dumnezeu  prin  rugăciune în mijloc de codru. Şi atunci codrul se arăta ca un frate, se resimţea de această întâlnire, de prezenţa acestor rugători pe  care  îi  recunoştea  ca  atare,  adică  îi  învăluia  ca  pe  fraţi. 

Aminteam de natură ca de o trenă a omului, ca de o podoabă, cum  spunea  teologul,  şi  de  faptul  că  în  atare  alură  nu  este lipsită de spontaneitate, întrucât are şi natura participarea ei. 

Aceşti trăitori, aceşti pustnici au asumat, au personalizat, au transfigurat  şi  cosmosul.  Într-o  paradoxală  comunitate  de pustnici, cu siguranţă că erau şi dintre cei sporiţi la o anumită 

măsură a trăirii experienţei spirituale. 

Aceste  referinţe  pot  fi  relevante  şi  din  alt  punct  de vedere, vizavi de raportarea  Filocaliei româneşti la  Filocalia rusă a Sf.  Paisie  Velicikovski,  mai  exact  faţă  de  faptul  că  paisianismul nu a adus isihasmul în Ţările Române, întrucât isihasmul exista  în  acest  spaţiu  dinaintea  apariţiei  acestui  curent paisian.  Constatarea  acestui  apusean,  Marcus  Bandinus,  cu 100 de ani înaintea paisianismului, ne face să credem că aceşti pustnici nu prea stăteau degeaba în codru. Adică, nu vieţuiau 

„tăind  frunze  la  câini”.  Credem  noi  că  se  rugau,  altfel  nu-şi mărturiseau vocaţia retragerii pustniceşti.  De altfel, Părintele Stăniloae afirmă că „în tot trecutul Ortodoxiei se observă nu numai  deosebiri  personale  de  temperament  şi  preocupări între  Sfânt  şi  Sfânt,  ci  şi  deosebiri  între  diferitele  curente 27 

spirituale, fără ca aceasta să facă pe unul mai puţin ortodox decât altul, ci toate redând, în forme diferite, care se completează  simfonic,  acelaşi  fond  al  spiritualităţii  evanghelice  şi toate  ducând  pe  căi  puţin  diferite,  la  aceeaşi  ţintă,  a  desăvârşirii omului”. Prin urmare, şi paisianismul este recunoscut ca  un  astfel  de  curent  spiritual,  care  însă  se  distinge  prin anumite accente, a căror analiză nu o încercăm aici, de curentul  athonit,  dar  şi  de  acela  al  unui  isihasm  specific  tradiţiei locului. Aceste deosebiri de accent se reflectau şi vizavi de o anume formulare a structurii antropologice. 

Din cele spuse, fără a insista, reiese că acest isihasm, în tradiţia  locului,  era  distinct  de  tradiţia  filocalică  isihastă  a stareţului  Vasile  de  la  Poiana  Mărului,  şi  de  cea  paisiană, fiindu-i  străin  un  ascetism  de  „tip  militar”,  esenţialmente 

„combativ”,  considerat  practic  în  sensul  utilizării   Rugăciunii lui Iisus  ca mijloc în lupta cu răul, şi asociat unei tradiţii vechi sinaite  şi  egiptene.  Însăşi  denumirea  de   aghiuţă,  cum  men-ţionam,  exprimă  o  atitudine  necombativă,  neînregimentată 

cazon,  şi  care  nu  transformă  mintea  în  spaţiu  al  „operaţiu-nilor  militare”,  chiar  înţelese  în  atributul  lor  duhovnicesc. 

Isihasmul  carpatin  nu  caută  pacea  prin  „război”,  ci  prin aşezarea  în  pacea-isihia  întâlnirii  cu  Hristos  în/prin  sufletul fiinţial însuşi, cel dincolo de minte; o pace-isihie descoperită 

ca sursă a dezamorsării şi topirii conflictelor din „lăuntrul” şi 

„din  afara”  omului.  Prin urmare,  şi  în  ce  priveşte  „duhurile răutăţii”  accentul  este  pus  pe  biruinţa  asupra  lor,  nu  prin 

„lupta” directă, ci, mai ales, ca urmare a stăruinţei în asimilarea biruinţei hristice. 

În acest orizont antropologic, marele teolog român aduce nişte lămuriri extraordinare. Nu insistăm decât în treacăt. De pildă, mintea la Sf. Maxim nu are acelaşi înţeles cu mintea la 28 

Calist Catafigyotul. Mintea la Sf. Maxim şi la Marcu Ascetul este  şi  „chip  al  sufletului”,  deci  nu  este  mintea  aşa  cum  o înţelegem  noi,  „mintea  ca  gândire”  şi  ca  „gândurile  minţii” 

etc. Mintea e realitate dincolo de lucrurile astea. De aceea, nu e  uşor  să  „citim”  respectiva  înţelegere  în  contextul  particularizat,  aşa  cum  a  fost  formulată  şi  la  ce  se  referea  termenul respectiv  de  minte.  Vorbind  de  minte,  se  ridică  şi  problema cealaltă, vizavi de „rugăciunea minţii în inimă”. Care minte, care  inimă?  În   Ascetica  şi  Mistica  vedem  mintea  înţeleasă  în diverse  moduri.  Vedem  mintea  ca  chip  al  sufletului,  mintea ca parte a sufletului, mintea ca paradigmă a omului, acel chip tainic,  acea  raţiune  întemeietoare  dumnezeiască  ca  paradigmă,  ca   model  forţă,  cum  îi  spune  teologul  (v.  Ortodoxie  şi românism).  Şi  atunci  despre  care  minte  vorbim?  Sf.  Grigorie Palama face distincţie între „fiinţa minţii” şi „lucrarea minţii”. 

Care-i  mintea,  care-i  lucrarea  ei?  Ce  introduci  în  inimă? 

Mintea sau lucrarea ei? E tot una mintea cu lucrarea ei? După 

modelul teologic şi antropologic palamit nu e totuna mintea cu  lucrarea  ei.  Aşa  cum  una  e  fiinţa  lui  Dumnezeu  şi  alta  e lucrarea  fiinţei  sau  harul  ei,  fără  ca  prin  această  distincţie între  ordinea  fiinţei  şi  ordinea  harului  să  fie  vreun  diteism, tot  aşa  modelul  antropologic,  preluat  în  asemănare  cu  cel teologic,  se  discută  în  acelaşi  raport  între  fiinţă  şi  lucrare. 

Putem deci să intrăm în ceaţă vizavi de înţelegerea minţii în diverse  contexte  în  care  regăsim  folosit  termenul  minte.  De aceea avem nevoie de nişte lămuriri contextuale şi actuale, pe care  Părintele  Stăniloae  le-a  făcut.  De  ce  sunt  importante aceste descifrări? Pentru că se pune problema şi a practicii, a experienţei, nu?  Apar probleme  de  natură  practică,  datorate unei  deficienţe  de  înţelegere  a  viziunii  în  lăuntrul  căreia situăm  practica.  Se  spune  acum  de  către  unii  că  practica  e 29 

totul, că practica contează. Da, practica e totul, dar trebuie să 

ai  şi  claritatea  practicianului  care  se  aşează  în  lăuntrul  unei viziuni care-l înscrie în modelul antropologic şi isihast în care se desfăşoară ca practică. În acest orizont, al viziunii isihaste, toate identificările pe care le  faci au consecinţe şi în practica duhovnicească. Altfel poţi să ai nişte dificultăţi de abordare, de integrare şi relaţionare. 

Cu un secol şi ceva înainte de curentul paisianist, Paul de Alep, când vine în Ţările Române, prin secolul al XVII-lea, spune  că  la   Trei  ierarhi,   la  Iaşi,  erau  vreo  300  de asceţi.  Aşa, număraţi, la prima vedere. Asceză, asceză, dar probabil se şi rugau,  nu?  Părintele  Ioanichie  Bălan  consemna  în   Patericul românesc  şi  acest  specific,  că  pustnicii  noştrii  trăiau  foarte aproape  de  popor.  Adică  era  o  relaţie  foarte  apropiată  cu poporul.  Este  un  aspect  foarte  important,  pentru  că  arată  o anumită legătură, o anumită relaţie, o anumită grijă a fraţilor din  pustie  faţă  de  fraţii  lor  din  lume,  conştienţi  fiind  de  o creştere  şi  împlinire  dimpreună.  Astfel,  nu  era  accentul  pe retrageri care deveneau de o izolare extremă. Nu s-a practicat aşa ceva la vremea aceea. Acum se încearcă şi la noi de către unii  anume  modele  de  „ruptură”  mai  tranşantă,  întrucât, vremurile  de  azi,  aduc  în  atenţie  inevitabil  şi  chipul  anaho-retic. Acum apar cărţi, diverse traduceri. A apărut  Patericul în toate  direcţiile:  atonit,  sinaitic,  sirian,  palestinian  etc.  Şi  e foarte  bine,  întrucât  aceasta  lucrare  de  traducere  ne  dă 

putinţa  de  raportare  diversă,  pe  care  a  descris-o  Părintele Stăniloae,  dar,  concomitent,  ne  dă  posibilitatea  de  nuanţare, şi  de  proprie  identificare  şi  precizare.  Şi  e  bine  să  păstrăm acest  mod  filocalic  românesc,  specificitatea  lui,  şi  să-l  asimilăm cât se poate asimila. În acelaşi timp, la fel de bine este să-l păstrăm într-un dialog, să-l punem în relaţie, să căutăm şi 30 

să-l  prezentăm.  Să  facem  fiecare,  în  acest  sens,  la  măsura noastră, tot ce se poate face, pentru a fi cunoscut acest model filocalic şi chipul omului filocalic asimilat acestui model. 

Apropo  de  deschiderea  către  toţi,  chiar  în  introducere la   Filocalia,  teologul  susţine  că  ea  nu  se  adresează  numai monahilor. Calea omului filocalic este pentru toţi cei doritori. 

Din  capul  locului  precizează  acest  orizont  de  adresabilitate care  deschide  calea  desăvârşirii  pentru  toţi  credincioşii.  Nu face o separare între monahi şi credincioşi în acest sens, deşi consideră  că  poate  fi  într-un  fel  o  diferenţă  de  angajare,  de grad şi de ritm faţă de măsura în care îl asimilează fiecare pe Dumnezeu. Fapt firesc, de altfel, realist. La Părintele Stăniloae transpare ca viziune o legătură între unii şi alţii, întrucât toţi sunt  mădulare  ale  aceleiaşi  Biserici.  Operează  o  distincţie, transformată de unii într-o disjuncţie, într-o separare de genul 

„noi  suntem  monahi”,  „voi  sunteţi  mireni”,  „noi  suntem umflaţi  de  har”,  iar  „voi  desumflaţi  de  lume”.  Constată  o distincţie  care  nu  separă.  Dimpotrivă,  odată  cu  distincţia vede şi o legătură ce reflectă o ierarhie a cinstirii, a slujirii şi nu o ierarhie a subordonării, a dominării. Prin urmare, ni se arată că lucrurile pot fi puse într-o relaţie ce descoperă sensul ecleziologic al creşterii dimpreună. De fapt,  Filocalia românească 

arată  că  noi  accesăm  nişte  scrieri  patristice,  chiar  ascetice  şi mistice,  prin  intermediul  unui  om  care  nu  a  stat  retras  în mânăstire  sau  în  pustie,  ci  în  mijlocul  lumii,  ca  profesor-dascăl  şi  preot.  Asta  ar  trebui să  ne  facă să  înţelegem  foarte bine  şi  foarte  clar  că  pot  fi  trăitori  şi  vieţuitori  „în  lume”  la măsură foarte mare, filocalică. Fondul real al provocării este desăvârşirea omului, care, în miezul ecleziologic, înseamnă şi creşterea în şi prin relaţiile cu ceilalţi. Deci, nu se creşte total de unul singur. 

În  1992,  dădusem  de  scrierile  marelui  teolog  şi  citeam Filocalia,  colecţie  împrumutată  de  Maica  Domnina  de  la Episcopia Râmnicului. Mai apoi, i-am mărturisit că doresc să 

merg  să-l  întâlnesc  pe  Părintele  Stăniloae.  Mi-a  răspuns: 

„Mergeţi,  că  ştie  că  vă  duceţi”.  Ce  înseamnă  acest  răspuns? 

Că Părintele Stăniloae avea dimensiune filocalică, ca trăire, ca vedere  duhovnicească,  că  a  fost,  deci,  ceea  ce  se  cheamă  un om  harismatic.  Un  om  harismatic  învăluit  în  discreţie.  Nu este de mirare acest fapt al discreţiei, atâta timp cât, vizavi de această spiritualitate filocalică românească, la care ne referim, discreţia evlaviei este consemnată de teolog ca expresie specifică a poporului român. E un alt tip-mod de raportare acesta care şi harismaticului îi dă o haină de discreţie. Mai degrabă, la noi este generată impresia de „normalitate” a raportului cu sfinţii,  deşi,  în  taina  noastră,  avem  în  mod  cert  conştiinţa sfinţeniei lor ca haină sacrală peste firescul  lor. Aveam nişte prieteni dintre care cu unii eram chiar coleg de facultate. La un moment dat, am mers la Părintele Stăniloae  şi ne-a dat o dedicaţie pe volumul 1 din  Filocalie, volum reeditat la începu-tul anilor ’90. Citind şi revăzând fiecare dedicaţia scrisă acolo am  constatat  că  ni  se  adresa  personal.  Era  foarte  clar  şi răspicat  un  cuvânt  dedicat  ţie  ca  persoană,  un  cuvânt  care surprindea parcă ceva din tine, din căutările tale, din aşezarea  ta  pe  Cale.  Nu  era  într-o  formulare  generală  dedicaţia respectivă.  Ce  ne-a  atras  însă  atenţia  în  mod  deosebit  a  fost dedicaţia  adresată  şi  scrisă  pe  cartea  care  urma să  ajungă  la fratele unui prieten al nostru, care nu era de faţă. Pe atunci, fratele  prietenului  nostru  era  student  la  filozofie,  iar  noi aveam nenumărate convorbiri pe tema credinţei  şi filosofiei. 

Şi, respectivului, i-a scris pe această carte „...pentru credinţa ta”.  Pe  dedicaţiile  adresate  nouă  era  limpede  pomenită 

referinţa la „credinţa în Hristos”. În ceea ce priveşte dedicaţia pentru  fratele  prietenului  nostru,  astăzi  şi  el  absolvent  de teologie, dedicaţia pomenea doar de credinţă. Nici o referire la  Hristos  în  care,  în  acel  moment  tânărul  filosof  nu  credea. 

Dar, elegant spus, avea o credinţă. 

Mi-a mărturisit cineva apropiat că a fost într-o vizită la Părintele Stăniloae şi, la plecare, după această întâlnire, când să iasă pe uşă s-a întors să-l vadă ultima dată, ca de plecare. 

Atunci  l-a  văzut  într-o  transfigurare  care  îl  acoperea  de-a dreptul într-un halou de lumină. E celebră acea transfigurare a sfântului Serafim de Sarov, la care se recurge de multe ori ca exemplificare a ce înseamnă „să dobândeşti harul Duhului Sfânt”.  Deci  nu  era  un  surâs  sau  un  zâmbet  mai  luminos,  o simplă  aureolare  a  sa,  deşi  se  spune  că  zâmbetul  omului  îl vezi  pe  faţă  de  la  distanţă.  Zâmbetul  premerge  feţei.  Foarte interesant.  Înaintea  recunoaşterii  individualităţii  omului percepi  dacă  zâmbeşte  sau  nu.  A  fost  părtaş,  deci,  acestei transfigurări şi o mărturisea cu seriozitate, fără nici un fel de emoţie  exaltată  sau  exaltantă.  Mărturisirea  era  cu  adevărat serioasă.  Era  clar  că  Părintele  exprima  o  măsură  duhovnicească foarte mare, descoperea o statură realmente filocalică. 

Apropo  de  consistenţa  prezenţei  sale,  care  era  una puternic marcantă, depun mărturia propriei mele întâlniri cu Părintele.  M-am  dus  cu  tot  sufletul,  întrucât  îl  preţuiam  din scrieri, citindu-l. Avea un impact extraordinar de puternic ca prezenţă.  Am  stat  un  sfert  de  oră  alături,  ascultându-l. 

Auzeam ceea ce ştiam din cărţile dânsului. Adică, nu era ceva nou ca semnificaţie în ceea ce auzeam. Erau lucruri întâlnite în ceea ce  citisem în cărţi. A început cu un citat  din Grigore de  Nazianz,  „n-a  fost  cândva  când să  nu  fi  fost nimic...”.  Se uita de pe canapea drept în faţă către bibliotecă. Nu se uita la 33 

mine, care eram lângă dumnealui, tot pe canapea. Vorbea cu o  tonalitate  liniară,  aşezată,  calmă,  gravă.  Din  când  în  când, mai  întorcea  privirea  către  mine,  ca  o  icoană,  fără  reflexii emoţionale. O icoană ce te vede fără să te privească. Te vede ca pe o carte deschisă. Dar impactul prezenţei, era dincolo de ce  a  spus  sau  de  ce  nu  a  spus  acolo.  L-am  experiat  ca  fiind exemplar. Am plecat fericit, profund marcat. Parcă ieşisem de la liturghie, aşa densitate copleşitoare a prezenţei avea. Bineînţeles că ceea ce spun se poate interpreta ca fiind o receptare subiectivă. Am ţinut să spun şi să depun aceste mărturii, care mi-au ieşit în cale, ca argument care să ne facă să credem că 

această   viziune  filocalică  a  devenit  sau  exprimă  o  măsură 

filocalică a persoanei Părintelui. O măsură filocalică care, cel puţin  pentru  mine,  este  o  certitudine.  O  văd  transpărând  în tot ceea ce a făcut. De aceea, deşi, nu prea se vorbeşte, canonizarea  părintelui  Dumitru  Stăniloae,  trecerea  sa  în  rândul sfinţilor  români,  cred  că  se  va  impune  extrem  de  firesc  şi discret, cu certitudinea însă de neevitat şi neamânat. 

Desigur,  pot  fi  poziţii  şi  poziţii  de  receptare.  Costa  de Beauregard crede că Părintele Stăniloae a scris ceea ce a văzut. 

Deci, a scris ca un vizionar. Nu a fost un urechist, un specu-lativ.  Nu.  A  spus  ce  a  văzut,  ce  a  trăit.  Nu  făcea  speculaţii teologice.  Aşa  cred  eu.  Există  şi  alte  opinii,  desigur.  Tot timpul  pot  fi  păreri  care  să  conteste,  să  infirme.  Pot  apărea poziţii care să susţină sau să conteste. E nefiresc să decupezi anumite  caracteristici  individuale  şi  poziţii  contextuale, particulare, pe care să le pui sau contrapui într-un raport şi să 

încerci să-i faci pe alţii să vadă în acest demers calea mediană 

a  echilibrului  obiectiv,  însăşi  calea  de  mijloc.  Dar  nu  întotdeauna  când  credem  că  împăcăm,  după  asemănarea  minţii noastre,  lucrurile,  această  poziţie  exprimă  în  mod  real  un 34 

echilibru real. În filosofia chineză, în  Cartea schimbărilor, există 

o  sintagmă:   extremul  mijloc.  Dacă  se  cercetează  cu  atenţie, există  şi  vizavi  de  Părintele  Stăniloae  poziţii  dintr-astea  de extrem  mijloc.  În  definitiv,  e  firesc  să  fie  şi  chestiuni  de afinitate  în  receptare.  Desigur,  sunt  şi  poziţii  care  nu  pot  fi oprite  în  manifestarea  lor.  Pot  exista  controverse  până  la sfârşitul lumii. Sunt controverse faţă de Dionisie Areopagitul de  secole.  Încă  unii  îl  fac  neoplatonic.  Unii  se  folosesc  de Dionisie Areopagitul ca fiind din spaţiul Bisericii, alţii încă îl cercetează.  La  fel,  se  întâmplă  cu  Origen.  Lucrurile  sunt foarte interesante, întrucât la Dionisie Areopagitul găsim un limbaj  filosofic,  dar  un  limbaj  filosofic  care  exprimă  taina creştină. Origen însă are limbaj creştin şi exprimă altceva. O 

chestiune  foarte  interesantă.  Pui  terminologia  filosofiei  la lucru şi faci operă creştină sau foloseşti terminologie creştină 

ca  să  ocultezi  alt  conţinut  filosofic  sau  alt  orizont  spiritual decât cel creştin. Şi e riscul mare şi astăzi, întrucât sunt mulţi care-şi  spun  creştini,  folosesc  limbaj  teologic  etc.,  dar  în subtext transpare altceva, pentru cine are ochi să vadă, desigur. În  sensul  acesta,  Soloviov  vorbea  de  Tolstoi  că  practică 

un creştinism fără Hristos. Adică sunt şi disimulări. 

Am ţinut să punctez că există şi unghiuri de vedere ce exprimă  o  anumită  critică  sau  o  anumită  poziţie  faţă  de marele  teolog  român.  Acestea  cu  siguranţă  vor  continua  să 

existe.  Vor  continua  şi  nu  pot să  nu  continue  atâta  timp  cât controversele  faţă  de  Dionisie  Areopagitul  nu  s-au  încheiat. 

Continuă  şi  în  zilele  noastre.  Vor  continua.  E  o  zonă  de trăncăneală  care  nu  poate  fi  oprită  şi,  într-un  fel,  e  bine. 

Trebuie  să mai  fie  şi  „comentarii”  critice.  Chiar şi  în  acestea însă  pot  fi  aspecte  interesante.  Nu  pot  fi  oprite  aceste receptări,  întâmpinări  critice.  Totul  este  ca  să  nu  fie  cu  rea 35 

intenţie, cu rea-credinţă. Bielawsky, de pildă, vorbeşte foarte frumos despre Părintele Stăniloae, cum că are o viziune care asumă lumea, dar concomitent are şi aspecte care nu-i plac, şi e  normal.  Afirmă  despre  Părintele  că,  vorbind  despre  satul românesc,  este  nostalgic.  Personal,  nu  cred  însă  că  este nostalgic,  ci  cred  că  evocă  nişte  realităţi  care,  într-adevăr, acum,  nu  mai  sunt  printre  noi.  Nu  mai  sunt  palpabile. 

Nostalgie poate fi pentru unii. Dar cei care trăiesc în credinţă 

nu trebuie să se mişte în nostalgii, ca într-un trecut irevocabil pierdut, întrucât şi cele trecute, pe care le trăim evocându-le, trebuie  să  le  traducem  cumva  într-un  prezent.  La  fel  cum teologul român, vorbind despre acest sat, chiar dacă noi nu îl mai  vedem,  credem  totuşi  că  a  existat  şi  că  existenţa  lui  e translatată  în  veşnicie,  prin  cei  care  l-au  trăit  într-un   chip  de comunitate.  Există  în  cei  care  sunt,  în  cei  care-l  poartă  în veşnicie. Această evocare face cu putinţă o accesare a lui şi o prezentificare a lui. Deci, atunci când vorbeşte despre aspectele  acestea,  evocându-le,  le  arată  ca  viabile,  le  face  punte către  prezent  şi  deschide  o  cale  de  acces.  Deci  nu  e  atât  o nostalgie, cât o mărturie. Bineînţeles că unii pot vedea aceste evocări  mărturisitoare  ca  fiind  nostalgii.  Dar  un  om  de  o astfel de natură şi măsură a experienţei nu e nostalgic, idilic, sămănătorist,  paseist.  N-ai  cum să  fii  astfel,  când  străbaţi,  la propriu,  pe  culmi  teologice.  Cu  nostalgia,  e  precum  în  diferenţa dintre tabloul religios şi icoană. Tabloul religios reflectă 

o  nostalgie  a  Raiului,  acea  nostalgie  a  ceva  ce  am  pierdut. 

Icoana însă e veşnicie pururi prezentă în actualitate. Desigur, sunt realităţi evocate, oarecum suspendate din context, întrucât  au  apărut  transformări  şi  mutaţii.  Sunt  însă  evocări  ale unor  realităţi.  Nu  sunt  facile  proiecţii  idilice,  nici  simple amintiri  ce  generează  nostalgii. Dimpotrivă,  sunt  realităţi  ce 36 

pot  fi  recuperate,  pogorâte  în  prezent  din  transcendenţa neperisabilă în care s-au înălţat. Pot fi actualizate, în spiritul lor. Prezenţa veşniciei în timpul trecut şi trecutul din veşnicie ne  interesează.  Aici  e  marea  taină  şi  puterea  invincibilă  a creştinismului, cea a forţei sale regenerative, a capacităţii de actualizare, de re-facere chiar şi a celor care par suspendate, care  par  că  nu mai  sunt.  În sec.  VI,  în  perioada dezbaterilor hristologice,  în  jurul  celor  două  firi,  voinţe  şi  lucrări  în Hristos,  toată  Biserica  se  spune  că  se  concentrase  în  Sf. 

Maxim Mărturisitorul. Era singurul care înţelesese problema complicată cu firile, voinţele, lucrările în persoana lui Hristos. 

În  rest,  mulţi  înclinaseră  balanţa  într-o  direcţie  sau  alta.  Dar prin acest mistagog s-a lămurit credinţa, s-a intrat din nou pe făgaşul  adevărului  şi  s-a  aprins  din  nou,  şi  s-a  extins,  focul credinţei  întru  adevăr.  Sunt  persoane  care  au  putinţa  apro-fundării relaţiei cu Dumnezeu. Sunt persoane care au această 

capacitate de evocare şi de reactualizare. 

În  definitiv,  chiar  pe  Sf.  Grigorie  Palama,  cu  teologia luminii  necreate  (teologia  harului)  l-a  adus  în  atenţia  con-temporană tot  părintele  Stăniloae. De  ce  l-a  adus  în  atenţie? 

Pentru  că  Sf.  Grigorie,  în  disputa  isihastă  din  sec.  XIV,  promova o participare, o întâlnire mistică a omului cu Dumnezeu prin rugăciunea isihastă, o comuniune nu numai cu Dumnezeu. 

Şi e foarte important, în contextul de faţă, să reţinem atât că 

omul poate fi implicat în a transfigura (şi) cosmosul, cât şi că 

relaţiile  interumane  pot  fi  îmbogăţite  şi  transfigurate  de prezenţa  lui  Dumnezeu,  pentru  că  Dumnezeu  îl  arată  pe celălalt  prelungit,  adâncit  într-o  taină  înrădăcinată  în  El,  ce astfel  se  arată  nesfârşită,  inepuizabilă.  Relaţiile  noastre,  în mod curent, tind să-şi epuizeze resursele ce le generează, ce le întreţin. Nu poţi să stai numai cu celălalt într-o relaţionare 37 

strict inter-umană, pentru că, de obicei se ajunge la rutină, la plictiseală, dacă nu e şi Dumnezeu care adânceşte şi împros-pătează  relaţia.  Sau,  mă  rog,  apar  pseudomodalităţi  substitutive  de  relaţionare,  relaţii  surogat,  prin  variaţiuni  pe  teme date sau impuse în cicluri mai mult sau mai puţin recurente. 

Prezenţa  lui  Dumnezeu  indică  însă  acest  chip  treimic  al iubirii pe care îl aduce creştinismul. 

Sunt deci şi alte receptări vizavi de o personalitate, de opera şi lucrarea sa. E vorba de poziţionări diferite şi vizavi de o anumită înţelegere a unei teme sau a unui detaliu. Mie îmi place şi perspectiva unei  afinităţi faţă de cineva. Personal, am această afinitate faţă de Părintele Stăniloae, faţă de viziunea sa filocalică. De aceea îl evoc cu preţuire. E de preţuit că 

ne descoperă această viziune despre valorizarea lumii, despre lumea văzută ca lumină, despre omul ca un cuvânt cuvântător, despre esenţa omului ca chip de limbaj; întreaga creaţie, fiind creaţia Logosului, este Logos-centrică, dar este şi limbaj ce  se  înscrie  în  aceste  relaţii  om-Dumnezeu,  om-cosmos. 

Apoi,  tot  din  această  viziune  filocalică  reţinem  modul  de raportare la rău, care reflectă o ieşire dintr-o dualitate antagonică bine-rău; o perspectivă teologică, de altfel, asupra răului, care  vede  răul  nu  ca  un  pol  absolut,  nu  ca  o  esenţă,  ci  ca manifestare. E de observat faptul că, la noi, chiar diavolului i se  spune  aghiuţă,  adică  sfântuleţul.  E  ironizat  şi  într-un  fel minimalizat, privit, nu în mod conflictual, ci cu o anume înţelegere, întrucât răul este oarecum un handicap. În tradiţie, la noi, e tratat cu un anumit umor, ceea ce dă o anumită reţetă a atitudinii  faţă  de  puterile  acestea  ale  duhurilor  necurate. 

Aceasta  transpare  de  aici.  Depinde,  însă,  cum  asimilăm  noi acest demers. Noi putem să vrem să fim încă pe baricade, în lupte  nu?  Toata  ziua  unii  vor  să  fim  în  lupta  cu  răul,  cu 38 

dracu’,  vor  să-i  monitorizăm  mişcările,  acţiunile.  Altfel  este însă atitudinea faţă de Aghiuţă, Michiduţă, în această viziune filocalică românească. Îl mai smerim un pic, cel puţin în faţa ochilor  noştri  duhovniceşti  pătrunşi  de  lumina  lui  Hristos, încredinţaţi fiind de forţa Binelui, indestructibilă. 

Viziunea  filocalică  în  caracterul  său  românesc  cred că  străbate  şi  în  modul  în  care  Părintele  Stăniloae  leagă 

„liturghia  comunităţii”  de  jertfa  interioară  sau,  altfel  zis,  de 

„liturghia interioară”. Această viziune ne descoperă legătura între „urcuşul personal” şi „urcuşul comunitar”, şi ne relevă 

chiar  un  „chip  euharistic  al  întâlnirii”  şi  în  ceea  ce  priveşte 

„jertfa interioară”, creşterea şi împlinirea, desăvârşirea personală.  În  atare  viziune,  întâlnirea  omului  cu  Dumnezeu  şi întâlnirile  intra-comunitare  reflectă  această  caracteristică  a comuniunii  euharistice,  a  unirii-încununării  „într-un  Trup” 

(mistic)  în  chip  cuminecabil.  Acest  chip  euharistic  nu  cuprinde doar sufletul sau doar corpul, ci cuprinde şi sufletul şi corpul,  cuprinde  şi  omul  şi  pe  Dumnezeu,  cuprinde,  întrepătrunde, întreaga creaţie şi pe Dumnezeu. 

Articolul,  evocat  la  început,  ce  transcrie  conferinţa ţinută la Saint-Serge, este şi un prilej de argumentare consistentă a diferenţierii faţă de poziţia filosofului Yannaras, care susţine  că  filocaliile  sunt  scrieri  prea  încărcate  de  asceză 

individualistă şi, prin urmare, nu s-ar regăsi în conţinutul lor viziunea  bisericii,  mai  precis  viziunea  comunitară.  Părintele Stăniloae  arată  că   Filocalia,  fiind  o  colecţie  de  scrieri  duhovniceşti ce se ocupă de urcuşul duhovnicesc al persoanei, este firesc  să  acorde  un  loc  principal  stărilor  interioare  ale  persoanei în acest urcuş, precum şi modului cum se poate curăţi de patimi şi cum poate cultiva virtuţile. Însă,   Filocalia nu uită 

să  acorde şi  împărtăşirii  cu  Trupul  şi  Sângele  lui  Hristos un loc fundamental. În acest sens, citează pe Calist şi Ignatie: 



 „Dar  nimic  nu  ne  ajută  şi  nu  contribuie  aşa  de  mult  la curăţirea sufletului, la luminarea minţii, la sfinţirea trupului şi la prefacerea  amândurora  spre  o  stare  mai  dumnezeiască  şi  la nemurire, ba şi la biruirea patimilor şi a demonilor, sau mai potrivit spus, la unirea cu Dumnezeu cea mai presus de fire, ca împărtăşirea şi comuniunea continuă, cu inimă şi cu simţire curată, pe cât e cu putinţă  omului,  cu  preacuratele  şi  nemuritoarele  şi  de  viaţă 

 făcătoarele Taine, cu însuşi cinstitul trup şi sânge al Domnului  şi Dumnezeului şi Mântuitorului nostru Iisus Hristos”. 

  

De aici teologul extrage argumentul că nu este neglijată 

liturghia  euharistică  a  comunităţii  credincioşilor,  pe  calea urcuşului  duhovnicesc.  Mai  mult,  afirmă  că  dezvoltarea duhovnicească  personală  a  fiecăruia  nu se  face  în  izolare  de comunitatea  euharistică  ci,  dimpotrivă,  în  comuniune  cu  ea, iar  comunitatea  euharistică  nu  rămâne  neinfluenţată  de dezvoltarea  vieţii  duhovniceşti  a  persoanei.  Acestea  nu reprezintă  două  ordini  despărţite. Personalul şi  comunitarul nu sunt separate, ci sunt într-o împreună lucrare. Adică nu ai o  desăvârşire  în  afara  iubirii  care  înseamnă  relaţie,  care înseamnă  legătură,  care  înseamnă  unire-împărtăşire  cu celălalt.  Consideră  că  însăşi  comunitatea  sporeşte  în  caracterul ei de viaţă comunitară prin viaţa tot mai duhovnicească 

a membrilor ei. Adică, avem sfinţi în neam, ne scoatem şi noi, putând să creştem la umbra luminii lor. N-avem, e mai greu, întrucât,  precizează  Părintele,  e  importantă  sporirea  duhovnicească a membrilor ei, sau „măcar a unora dintre ei”. Deci, măcar din loc în loc şi din vreme în vreme, trebuie să fie câte 40 

un om mai sporit în viaţă duhovnicească, în sfinţenie, care să 

tracteze pe Cale, în chip văzut sau nevăzut, şi pe alţii. 

În  Trupul  lui  Hristos  oferit  nouă  în  Euharistie  primim puterea să ne înduhovnicim. Prin acest Trup, care este jertfit şi sfinţit şi, frumos spune, plin de elanul de a ni se dărui, se imprimă şi în noi această putere de a ne jertfi, de a ne sfinţi şi noi,  de  a  ne  umple  de  acest  elan  de  a  ne  dărui  şi  noi  lui Dumnezeu  şi  celorlalţi.  Acest  Trup  răstignit  şi  înviat  al Domnului  ne  insuflă  elanul  morţii  faţă  de  noi  înşine,  în egoismul nostru, şi dă putere învierii noastre pentru a putea intra în comuniune cu ceilalţi. Acest Trup înviat al Domnului este  Trup  copleşit  de  Duhul  Sfânt,  care  este  Duhul  comuniunii,  care  este  foc  al  iubirii  treimice,  care  nu poate  fi  oprit între graniţe, şi care iradiază din Trupul Lui şi în alte trupuri. 

Din acest Trup al lui Hristos sunt activate şi sunt active puteri îndumnezeitoare  şi  iradiante.  Însă,  aceste  puteri  şi  lucrări iradiante ale Duhului Sfânt nu se dispensează şi de lucrările trupului, nu le anulează, nu le elimină. Dă exemplu faptul că 

dintr-un om curat în sufletul şi în trupul lui – şi punctează că 

numai un astfel de om este curat într-adevăr, dacă este curat şi în suflet şi în trup – poate să iradieze o putere curăţitoare şi în noi. Părintele abordează din mai multe unghiuri de vedere realitatea  acestei  întâlniri  euharistice,  arătând  că  împărtăşindu-ne cu acest Trup, în care  funcţiunile trupului  lui Hristos sunt cu totul curate şi pline de elanul dăruirii către noi, atunci şi  funcţiunile trupului nostru se umplu de această curăţire, de această dăruire curată în toate direcţiile vieţii. Deci se deschid şi  către  contextul  existenţial,  nu  rămân  doar  în  noi  aceste impulsuri de dăruire, aceste amprente de curăţire. 

Îl  citează  pe  Ioan  Scărarul,  care  aminteşte  pe  Ioan  de Bostra, bărbat sfânt şi cu putere peste duhurile necurate, care 41 

a  întrebat  pe  dracii  care  locuiau  în  nişte  fetiţe  furioase  şi chinuite  de  ei  cu  răutate:  „De  care  lucruri  vă  temeţi  voi  la creştini?”. Aceştia au răspuns: „Aveţi cu adevărat trei lucruri mari: unul pe care îl purtaţi atârnat de gâtul vostru; unul cu care vă spălaţi în biserică; şi unul pe care îl mâncaţi în adunare  (sinaxă)”.  Întrebându-i  iarăşi:  „Din  acestea  trei,  de  care vă temeţi mai mult?”, au răspuns: „Dacă aţi păzi bine aceea cu  care  vă  împărtăşiţi,  n-ar  putea  nici  unul  din  noi  să  facă 

vreun rău vreunui creştin”. Aici este de reţinut şi acest „dacă 

aţi păzi bine”. Deci se poate şi să nu păzeşti ceea ce primeşti, se poate să nu păstrezi darul primit. Se pune un condiţional aici. Deci se poate şi să nu păzim. Dă apoi un minunat citat din  Sf.  Ioan  Gură  de  Aur,  care  spune  că  „Hristos  ne-a  dat putinţa  să  ne  săturăm  de  trupul  Lui,  ridicându-ne  la  o prietenie şi mai mare şi arătându-ne dorul Lui către noi. Căci nu se dă pe Sine celor ce doresc, numai ca să-L vadă, ci şi ca să-L atingă, să-L mănânce şi să se sădească în trupul Lui şi să 

se unească cu El şi să-şi sature întreg dorul”. 

Nu  evocă  doar   funcţiunile  trupului  lui  Hristos,  ci  şi lucrările trupului lui Hristos, şi faptul că aceste lucrări sunt ale Subiectului;  în  afară  de  lucrări  este  şi   subiectul  care  este prezent, implicat în aceste lucrări. Lucrările trupului au astfel această participare a subiectului. Arată că aşa cum în fiecare lucrare  e  prezent  un  subiect  şi,  prin  acest  subiect,  se  înti-păresc lucrările subiectului în trup, aşa Subiectul lui Hristos se  întipăreşte  în  trupul  nostru.  Urmând  spuselor  Sfântului Simeon,  ne  descoperă  viziunea  unor  întrepătrunderi  inter-subiective.  Susţine  că  subiectul  lui  Hristos  devine  subiectul lucrărilor  noastre,  iar  noi  devenim  subiectul  lucrărilor  lui Hristos.  Sfântul  Simeon  spunea  că  noi  devenim  mădular  al lui  Hristos  şi  Hristos  mădular  al  nostru.  Hristos  devine 42 

subiectul  ochiului  nostru,  al  mâinii  noastre,  iar  noi  devenim subiectul  ochiului  Lui,  al  mâinii  Lui  curate,  pline  de  elanul făptuirii curate. Această întrepătrundere, această preluare de lucrări  şi  de  participare  sinergică  inter-subiectivă,  devine  o simfonie  unitară,  armonică,  întrucât  devenim  „un  singur Trup” de intenţii şi simţiri, umplute de acelaşi Hristos. 

Însă, din această întrepătrundere a celor doi subiecţi şi preluarea reciprocă de lucrări, nu se poate deduce vreo urmă 

de  panteism,  de  confundare  a  actanţilor.  E  foarte  important eul fiecăruia în această întâlnire. Eul fiecăruia este ireductibil, altfel  n-ar  mai  fi  o  dăruire  continuă,  o  participare  şi  un schimb reciproc în aceste relaţii. Se păstrează fiecare eu într-o continuă prezenţă şi lucrare. Chiar această unire, de fapt, are paradoxul  unei  uniri  dinamice  care  se  păstrează  într-un dialog perihoretic, continuu, de dăruire şi primire, de emisie şi de recepţie. 

Mai  mult,  se  dezvoltă  din  această  unire  dinamică  o extensie comunitară, întrucât, lucrând în mine, Hristos poate să  trezească  iubirea  mea  faţă  de  celălalt.  Este  de  ştiut  că 

Hristos, lucrând în mine, poate să trezească iubirea mea faţă 

de  celălalt.  Deci  un  detaliu  foarte  interesant,  relevant  comunitar, este faptul că Hristos, trăind în mine, poate trezi iubirea mea faţă de celălalt. Astfel că din toţi mă iubeşte Hristos, dar mă iubesc şi ei toţi odată cu Hristos, dimpreună cu Hristos. Şi eu  pot  însă  să-i  iubesc  pe  toţi,  dar  şi  Hristos  îi  iubeşte  din mine,  dimpreună  cu  mine.  Intra-comunitarul  are  astfel  şi aceste lăuntrice implicaţii ale întrepătrunderilor inter-subiective,  ale  sinergiilor,  interferenţe  ale  con-locuirilor  reciproce. 

Observă  deci  această  permanentă  prezenţă  şi  întrepătrundere, în care fiecare îşi trăieşte şi propria lui simţire, şi trăire şi  iubire,  o  simţire  care  însă  este  şi  amprentată,  care  este  şi 43 

împreună cu această iubire a lui Hristos care se reflectă şi în ceilalţi, întrucât Hristos te iubeşte şi din El, dar şi din ceilalţi. 

Deci nu te iubeşte numai strict pe tine şi din tine. Îi iubeşte şi pe ceilalţi din tine şi suscită în tine această trăire extensivă a iubirii,  ca  să  vezi  că  El  este  prezent  şi  în  ceilalţi,  nu  doar  în tine.  Astfel,  îi  prinde  pe  toţi  într-un  dialog  cu  totul  special, fiecare cu fiecare şi întreolaltă, aşa încât ajungi să te bucuri de iubirea tuturor şi toţi ajung să se bucure de iubirea ta. 

Este  de  reţinut  această  viziune,  întrucât  ea  exprimă 

faptul  că  respectiva  creştere  a  noastră  personală,  că  de  aici pornisem  şi  aici  revenim,  este  o  creştere  care  trebuie  să  se reflecte în legătură cu toţi, întrucât această creştere are un caracter  profund  ecleziologic,  comunitar.  Creştem  dimpreună, căci  crescând  în  relaţie  cu  Hristos  trebuie  să  creştem  şi  în relaţie  cu  ceilalţi,  în  care  se  naşte  şi  creşte  acelaşi  Hristos. 

Asta face ca această creştere a mea să fie şi o creştere a celorlalţi şi  în relaţie cu ceilalţi, reflectându-se, prin urmare, şi în creşterea  celorlalţi.  Iată  cum  se  articulează  faptul  că  dezvoltarea  mea personală se  reflectă  în  viaţa  celorlalţi.  Şi  dacă  eu merg spre această cale de împlinire personală asta mă face şi mai  mult  predispus  deschiderilor  relaţionale,  întâlnirii  şi părtaşiei cu ceilalţi. Deci nu este o separare între dezvoltarea mea personală, între trăirea mea duhovnicească şi conştiinţa, simţirea, trăirea mea orientate faţă de ceilalţi. Este o legătură. 

Este chiar o foarte intimă legătură, chiar şi pe treptele foarte înalte ale trăirii. 

Un  aspect  care  poate  nu  este  ştiut  de  mulţi.  Sf.  Ioan Damaschin îl expune: 



 „Şi pâinea şi vinul nu sunt chip al trupului şi al sângelui lui Hristos,  să  nu  fie,  ci  însuşi  trupul  lui  Hristos  cel  îndumnezeit  şi 44 

 însuşi  sângele  Lui...  Căci  este  trupul  şi  sângele  lui  Hristos,  care intră  în  constituţia  sufletului  şi  trupului  nostru,  –  şi  aici e  foarte important şi de reţinut ceea ce spune – netopindu-se, nestricându-se, netrecând  în  ceea  ce  dăm  afară,  ci  rămânând  în  fiinţa  noastră,  ca pricina  conservării  noastre,  ca  mijloc  de  curăţire  a  toată  întinăciunea... Trupul Domnului este trup de viaţă făcător, pentru că s-a zămislit din Duh de viaţă făcător.” 



Am  ţinut  să  dau  acest  citat,  pentru  că  exprimă  detalii importante, de avut în atenţie. De aceea am accentuat că acest Trup şi Sânge al lui Hristos „ intră şi în constituţia sufletului şi a trupului”,  dar şi faptul că „ nu se topeşte, nu se strică şi nu trece în cele ce le dăm afară”.  Părintele vorbeşte, în acest sens, că nu numai  trupul  se  împărtăşeşte  de   lucrarea  lui  Hristos,  de  funcţiunile  trupului  lui  Hristos,  ci  însuşi  sufletul  nostru  se  împărtăşeşte de Hristos. El spune că aşa cum trupul nostru e legat de sufletul nostru, aşa trupul lui e legat de sufletul lui  şi de dumnezeirea  lui,  şi  în  acest  sens  există  şi  o  imprimare  a sufletului lui Hristos în noi şi în sufletul nostru, prin această 

Împărtăşanie. 

La un moment dat, spunând pe de o parte că sufletul e prezent  în  trup,  iar  pe  de  alta  spunând  că  şi  trupul  este prezent în suflet, aminteşte de nişte rădăcini. Este de avut în atenţie  faptul  că trupul  este  prezent  în suflet prin  rădăcinile raţionalităţii şi sensibilităţii lui, care se pare că rămân în suflet chiar  şi  după  moarte.  Iarăşi  un  aspect  mai  puţin  evidenţiat, anume faptul că există nişte  rădăcini ale trupului în suflet, care persistă  chiar  şi  după  moarte.  Aceste  rădăcini  sunt  acel  memorial  al  trupului,  care  la  înviere  face  sufletul  să-şi  refacă 

propriul  corp,  având  şi  amprenta  foarte  clară  a  acestui memorial  prezent  în  el  prin  aceste  rădăcini.  Desigur,  prin 45 

puterea  şi  lucrarea  Lui  Dumnezeu.  În  acest  sens,  spune Părintele,  chiar  şi  sufletul  nostru,  fiind  înduhovnicit  prin aceste rădăcini ale trupului, poate să lucreze asupra trupului nostru.  Adică,  lucrează  trupul  lui  Hristos  asupra  trupului nostru, prin funcţiunile trupului lui Hristos, lucrarea lui Hristos; subiectul  lui  Hristos  preia  lucrarea  noastră,  iar  subiectul nostru preia lucrarea lui Hristos. Apoi sufletul este amprentat de  prezenţa  lui  Hristos.  Iar  sufletul  nostru,  datorită  lucrării acesteia  a  lui  Dumnezeu,  sau  a  dumnezeirii  lui  Hristos,  lucrează asupra rădăcinilor trupului din suflet şi, în acest sens, este părtaş la o subţiere a materialităţii lui, la o transfigurare a materialităţii lui. Mai mult decât atât, afirmă că Trupul lui Hristos este şi pnevmatizat, deci pătruns de Duhul Sfânt, de Duhul cel dumnezeiesc. Acest Duh  iradiază prin toţi „porii” 

Trupului  Său.  În  acest  sens,  este  Trup  de  viaţă  făcător  şi, de  aceea,  ceea  ce  primim  noi  în  mod  deosebit  în  Sfânta Împărtăşanie  este  Duhul  Sfânt.  Trimite  la  Sf.  Macarie,  care spune:  Precum vinul se amestecă în toate mădularele celui ce bea şi se  preface  în  el  şi  el  în  vin,  aşa  cel  ce  bea  sângele  lui  Hristos  se adapă cu Duhul dumnezeiesc, se amestecă cu El, iar prin Euharistie cei ce se împărtăşesc cu vrednicie se învrednicesc să se facă părtaşi de Duhul Sfânt şi aşa sufletele pot să vieţuiască în veci. 

Deci iată cum se porneşte de la Trup şi Sânge primit în Sfânta  Împărtăşanie  şi  odată  cu  Trupul  ne  imprimăm  de funcţiunile  Trupului  lui  Hristos,  de  elanul  acesta  de  dăruire faţă  de  ceilalţi,  de  elanul  acesta,  de  a  ne  jertfi  şi  a  ne  dărui celorlalţi, de care e pătruns Trupul şi Sângele lui Hristos. Ne împărtăşim de lucrarea lui Hristos, de sufletul lui Hristos, de prezenţa  aceasta  a  Duhului  Sfânt  care,  curăţă,  întăreşte,  împlineşte, totodată ne unifică, ne integrează, ne transfigurează. 

Iată  această  pleiadă  de  dimensiuni  euharistice,  să  spunem 46 

aşa, care sunt puse în lucrare prin Sfânta Împărtaşanie. E bine să  înţelegem  complexitatea  acestei  Sfinte  Împărtăşanii,  ca  să 

asumăm  această  viziune  euharistică.  Antropozoful  Rudolf Steiner,  neînţelegând  această  taină  euharistică,  considera  că 

împărtăşirea  cu  Trupul  lui  Hristos  este  doar  un  fapt  vizibil, accesibil  pentru  cei  care  n-au  măsura  înţelegerii  tainelor spirituale, şi, prin urmare, acestora li se oferă ceva concret la măsura lor. Deci această realitate vizibilă ce este la îndemână, este  o  realitate  concretă,  care  este  corelată  cu  nivelul  lor  de înţelegere şi de simbolism. Vedem însă, la Părintele Stăniloae, că  Euharistia  are  nişte  dimensiuni şi  nişte  valenţe  extraordinare şi cu totul speciale. Vedem câte paliere şi posibilităţi de întâlnire şi comuniune descoperă euharistia şi cum contribuie şi  în  câte  forme  lucrează  asupra  noastră.  Extraordinară 

această Taină! 

Duhul  Sfânt  nu  numai  că  amprentează  sufletul  în această  Sfântă  Împărtăşanie,  ci  se  sălăşluieşte  şi  în  trupul nostru,  pentru  că  el  acţionează  asupra  sufletului  nostru.  În suflet  sunt  rădăcinile  trupului  şi  el  rememorează,  redesenează  trupul  prin  acest  memorial,  care  se  împărtăşeşte  prin Duhul. În acest sens, Părintele Stăniloae spune că sufletul este iconarul trupului, că el desenează-iconizează trupul. În baza a ce? A acestui memorial duhovnicesc. Şi de aici apare această 

iconare, această icono-grafie a sufletului în corp, a unui chip al  veşniciei.  Se  plinesc  ca  icoane  cei  în  care  se  săvârşeşte această icono-grafiere. Se înscrie astfel un alt tip de memorial prin suflet în această participare a Duhului, chiar  şi în  corp. 

Sfinţii  sunt  icoane,  pentru  că  în  acest  fel  capătă  o  altă 

amprentă  şi  sunt  re-scrişi,  icono-grafiaţi  cu  un  alt  tip  de memorial, cel al Cărţii Vieţii. Deci, icono-grafierea reproduce un  memorial-pecete  al  veşniciei,  al  chipului  iconic,  cel  al 47 

Logosului.  În  acest  sens,  spune  că  Duhul  dumnezeiesc  unit cu sufletul „afectează” şi trupul, îl subţiază, îl face şi pe el să 

fie  iradiant,  transparent  şi  transfigurat  prin  chipul  acestei lumini transcendente, hristice. 

Părintele  Stăniloae  observă  aspectele  liturgice  şi  euharistice în transpunerea lor lăuntrică. Evocă pe Marcu Ascetul, care spune că Hristos se sălăşluieşte la Botez în locul cel mai tainic,  în  altarul  sufletului  nostru,  şi  de  acolo  liturghiseşte. 

Marcu Ascetul spune că Hristos, pe de o parte, primeşte jertfa gândurilor noastre către Dumnezeu şi le duce la Tatăl, dar, pe de  altă  parte,  se  împărtăşeşte  şi  El  din  această  minte  a omului. Adică nu numai noi ne împărtăşim de Hristos, ci şi El ajunge să împărtăşească de noi. Deci este biunivocă relaţia. 

Sf.  Chiril  al  Alexandriei  deschide  mai  larg  perspectiva, susţinând  că  nu  numai  gândurile  noastre  pot  fi  aduse  jertfă 

lui  Hristos,  ci  chiar  şi  faptele  şi  însăşi  vieţuirea  noastră. 

Hristos ne preia, ne asumă pentru că noi nu putem ajunge la Tatăl  decât  prin  chipul  Fiului.  O  valenţă  a  întâlnirii  în Trupului Euharistic este că nu implică doar jertfa lui Hristos, ci şi jertfa noastră. Deci este o împreună jertfire într-un fel şi numai în acest sens Hristos preia această jertfire a noastră, o asimilează  Sieşi,  şi  ne  poate  aduce  în  faţa  Tatălui.  Tatăl  ne recunoaşte numai în măsura în care vede pecetea Fiului său în noi. Altfel n-ai acces la Tatăl. Mă refer la acea înţelegere a raportului  Sfintei  Treimi  cu  creaţia  Sa.  Nu  ai  acces  altfel. 

Trebuie  să  fii  asimilat  de  Hristos  ca  să  intri  cu  El,  care  este uşa.  El  intră  înaintea  feţei  Tatălui,  altfel  nu  ai  acces.  Tatăl nu-ţi recunoaşte faţa decât dacă vede în chipul tău chipul lui Hristos,  adică  al  Fiului  Său  care  s-a  jertfit  şi  care  asociază 

jertfei  Lui  şi  jertfa  noastră.  De  aceea  euharistia  nu  e  aşa  de luat ca pe un simplu har, dar. Nu. Trebuie să fie o împletire a 48 

jertfei noastre cu jertfa hristică. Şi spune Părintele că Hristos se aduce întâi pe Golgota Tatălui pentru ca pe urmă în Euharistie să ni se dăruiască cu această simţire de jertfă şi nouă, ca apoi  în  liturghia  interioară  să  ne  aducem  şi  noi  jertfă  lui, pentru  ca,  asimilând-o  cu  a  sa,  să  ne  ducă  şi  pe  noi  jertfă 

Tatălui împreună cu Sine. Deci El se jertfeşte pe Golgota, apoi în Euharistie se jertfeşte, preia jertfa noastră, o asimilează şi o duce Tatălui şi atunci putem sta în faţa Tatălui. 

În afară de acest lucru, cum spuneam, Sf. Chiril lărgeşte înţelesul jertfei nu numai la gândurile noastre pentru Hristos, ci  şi  la  faptele  noastre.  Împărtăşirea  de  Hristos,  într-un  sens mai  larg  în  cadrul  liturghiei  comunităţii,  are  ca  urmare  nu numai o dăruire a gândurilor şi a faptelor noastre lui Hristos, ci şi, prin intermediul Său, Tatălui. Sf. Marcu Ascetul vorbea deci  doar  despre  gânduri,  iar  Sf.  Chiril  vorbea  şi  de  faptele noastre  pe  care  le  dăruim  lui  Hristos.  Părintele  Stăniloae adaugă că nu numai faptele şi gândurile le dăruim, ci, cei ce au  înaintat  duhovniceşte,  dăruiesc  chiar   o  trăire  a  lor  în  cele mai adânci şi bogate străfunduri ale Dumnezeirii. Deci, există 

şi  o  împărtăşire  şi  o  dăruire  chiar  mai  adâncă  decât  ceea  ce pot să însemne gândurile sau faptele noastre, ca ofrande sau jertfe, aduse lui Dumnezeu. 

Ceea  ce  pune  pe  final  în  atenţie  este  raportul  între această  euharistie  şi  împărtăşirea  noastră  în  veşnicie.  Care este  raportul?  Noi  ne  împărtăşim  acum,  apropiindu-ne  de potir. Dar în veşnicie cum o să fie chipul acestei împărtăşiri? 

Părintele arată că această împărtăşire cu Trupul şi Sângele lui Hristos  este  de  bună  seamă  o  împărtăşire  dintr-o  realitate eshatologică.  Însă,  la  un  moment  dat,  această  împărtăşire euharistică,  în  cei  care  au  trăire  foarte  înaltă,  se  unifică  în sensul  că  împărtăşirea  aceasta  euharistică  este  de  fapt  o 49 

împărtăşire  deplină  cu  Hristos,  şi  aceştia  rămân  deplin, permanent  în  Hristos.  Capătul  şi  desăvârşirea  acestui  lucru nu  se  vede  în  această  lume.  Nici  chiar  sfinţii  nu  ajung  acest prag.  Împărtăşirea  începe  de  aici,  se  păşeşte  în  lăuntrul  ei. 

Dar chiar şi cei care au ajuns pe cele mai înalte trepte de trăire nu  ajung  la  această  finalitate,  nu  ating  acest  capăt  al  împărtăşirii depline, sub această formă. Euharistia ne dă puterea să 

sporim  în  desăvârşire.  Sporim  datorită  faptului  că  ne-am împărtăşit de Trupul atotcurat al Domnului. Aceasta ne face apţi,  ne  deschide  unei  împărtăşiri  depline  şi  descoperite  a Lui.  Părintele  Stăniloae  spune  că  împărtăşindu-ne,  aici  şi acum, de Trupul Domnului trăim, în Trupul Lui primit, forţa atragerii  noastre  spre  împărtăşirea  deplină,  descoperită  în viaţa  viitoare.  Adică  împărtăşirea,  aici  şi  acum,  produce  în noi o atracţie către acea împărtăşire deplină în viaţa viitoare când,  într-un  fel,  această  împărtăşire  pe  care  o  facem,  în forma aceasta, acum şi aici, va fi transcensă, sau, mai potrivit spus, va fi unificată, descoperită, experiată, trăită în acel chip de împărtăşire deplină şi vie cu Hristos, în veşnicie. Urcuşul duhovnicesc  al  persoanei  se  alimentează  astfel  din  comunitatea  euharistică,  din  împărtăşirea  în  comun  cu  ceilalţi  credincioşi  cu  Trupul  şi  Sângele  Domnului,  şi  prin  această 

împărtăşire,  urcuşul  duhovnicesc  al  persoanei  urmăreşte  o cât mai deplină armonizare cu El şi cu comunitatea. Urcuşul duhovnicesc  al  persoanei  urmăreşte,  aşadar,  o  dimpreună 

desăvârşire întru acelaşi Trup mistic care este Biserica. 

 O, Paştile cele mari şi sfinţite, Hristoase! O, Înţelepciunea şi Cuvântul lui Dumnezeu şi Puterea. Dă-ne nouă să ne împărtăşim cu Tine mai adevărat în ziua cea neînserată a Împărăţiei Tale! 

Chipul Euharistic  


...al întâlnirii 



Să  tot  fie  câţiva  ani  buni  de  când  n-am  mai  vorbit  în public. Şi gândesc că nu e rău poate ca fiecare din noi să ne lăsăm şi un timp de creştere, de aşezare, mai ales atunci când suntem  chemaţi,  provocaţi  să  împărtăşim  şi  celor  pe  care  îi întâlnim câte ceva din, în sens larg spus, experienţa noastră. 

Trebuie  să  oferim  celorlalţi  ceva  consistent,  proaspăt  totuşi. 

În ce fel se poate înţelege consistenţa sau prospeţimea, rămâne de văzut. În orice caz, nu e vorba doar de o prospeţime a temei. 

Prospeţimea poate fi şi una a modului de aducere în actualitate a unei teme, ori chiar a modalităţii de abordare, a unghiului de incizare, de intrare în subiect. În fine, prudent şi de bun simţ ar fi  să  nu  fim  repetitivi  ori  să  umblăm  cotit  şi-n  tumbe  cu  mici variaţiuni şi broderii expresive. Nu că nu ar fi fără un oarecare efect. Dar să nu uităm de o anume consistenţă. 

Sunt născut şi crescut în Râmnicu Vâlcea şi mă gândeam acum, în timp ce veneam către această locaţie*, că deja am mai mulţi ani staţi în afara Râmnicului decât în. Deja au trecut anii! 

Aproape  douăzeci  şi  şapte  au  trecut  de  când  sunt  plecat  din Vâlcea şi doar vreo douăzeci petrecuţi efectiv în Rm. Vâlcea. Şi ce repede trece timpul! Totuşi sunt legat foarte mult de „zonă”, 



* Prelegere susţinută la Biblioteca Judeţeană „Antim Ivireanul”, Rm. 

Vâlcea, 2017. 

nu numai prin înrudirile şi rădăcinile fireşti, trupeşti şi sufleteşti, ci şi prin rădăcinile suprafireşti, prin Mânăstirea Frăsinei, şi,  bineînţeles,  prin  Părintele  Ghelasie,  întrucât  putem  fi  de acord,  că  sunt  întâlniri,  sunt  momente,  evenimente  care-ţi marchează definitiv  traseul  vieţii sau  traseul  existenţial,  chiar experienţial  i-aş  zice.  Din  punctul  acesta  de  vedere  „Vâlcea” 

rămâne pentru mine un spaţiu plin, dens, adevărat, de impact prim, unul al definirilor formative, definitive, care m-au făcut să rămân un om al acestui ţinut, pentru totdeauna. 

E prima dată când vorbesc într-un cadru de acest tip în oraşul natal, chiar prima dată când vorbesc în public aici, la Biblioteca „Antim Ivireanul”. N-am avut ocazia sau poate nu am  căutat  o  astfel  de  ocazie,  ori  poate  chiar  am  evitat-o, uneori. Iată că s-a ivit un prilej acum. Într-un fel am fost luat pe nepregătite. Am fost, ca de obicei, implicat în alte activităţi şi  n-am  avut  răgazul  să  pregătesc  ceva  anume.  Nu  sunt  un vorbitor  penetrant,  suculent,  cu  priză,  unul  magnetic,  cu 

„har”, să zic aşa. Pe când eram la un schit, la Piatra Scrisă, şi, nu doar că nu vorbeam în public, dar nici măcar Duminica în cadrul  liturgic  nu  predicam,  m-am  pomenit  cu  Părintele Ghelasie care mi-a zis: „Bă, vorbeşte şi tu măcar la predică”. 

Şi, sincer zic, n-am făcut acea „ascultare”. Şi nu este singura 

„ascultare” neîmplinită. 

Să  căutăm  însă  să  intrăm  oarecum  în  tema  propusă, fiindcă nu eu sunt subiectul. Nu despre mine trebuie să stâr-nesc  în  vreun  fel  interesul,  aici.  Fiind  oarecum  în  pripă  răspunsul  la  această  rugăminte  de  a  ţine  o  prelegere,  răspuns ocazionat  de  venirea  mea  oarecum  intempestivă  pe  acasă  – 

fusesem  rugat  ca  atunci  când  vin  „pe  acasă”  să  dau  „un semn” ca să se organizeze şi această întâlnire –, nu am  ştiut exact ce temă aş putea să aleg sau despre ce subiect ar fi mai 52 

potrivit  să  vorbesc.  În  orice  caz,  mi-am  zis să  caut  să  nu  fiu prea  „filosof”,  fiindcă  risc  să  mă  fac  paralel  cu  aşteptările palpabile, tangibile, dacă sunt prea abstract. Iar să fii concret, cât mai concret e de dorit, nu? 

Vizavi  de  un  discurs  abstract,  îmi  amintesc  cum,  cu ceva ani în urmă, am primit o invitaţie să susţin o prelegere la Constanţa. Fusesem recomandat de un prieten actor, celebru, ce a publicat o carte  Cine suntem, de mare succes. Era o sală 

mare,  unde  cred  că  erau  vreo  câteva  sute  de  oameni,  şi  un părinte,  stareţul  Iustin,  m-a  prezentat  în  faţa  publicului  în cuvinte prea alese, prea dichisite. Şi, cum se spune, la pomul lăudat, nu e bine să te duci cu sacul. Îmi pregătisem să vorbesc ceva despre autenticitate şi făţărnicie, întrucât mă preocupa  autenticitatea, şi  atunci.  Şi,  după  vreo  o  oră  şi  ceva  de discurs o doamnă de mijlocul sălii strigă, ca să nu zic că uşor chiar mă apostrofă: „Mai concret!”. Mai concret, mai concret, zisei  eu,  dar  în  ce  fel  şi,  mai  ales,  care  „mai  concret”?  Concretul făţărniciei, autenticităţii? Pentru unii Dumnezeu este o realitate concretă: „Este Cel ce Este”. Pentru alţii Dumnezeu e doar o idee, poate un gând ori o simplă închipuire a omului. 

„Când Dumnezeu devine idee”, e chiar titlul volumului unui celebru filosof. 

În ce măsură gândul are o concreteţe a lui? Trebuie să 

aibă şi gândul o concreteţe a sa, în forma sa de apariţie, din moment ce se zice că unii „citesc gândurile”, deci, cumva, „le văd”, 

„le palpează”, chiar fără a fi articulate  în grai. Până la urmă 

nu există mai multe niveluri sau tipuri de concret? Concretul fizic fără un concret metafizic? Concretă e numai realitatea pe care  punem  mâna  sau  există  experienţe  mai  profunde  sau mai tainice care sunt la fel de concrete, poate chiar mai concrete?  Vorbim  de  experienţe  care  nu  sunt  simple  speculaţii 53 

sau  fabulaţii  sau,  eu  ştiu,  oarecare  năzăreli  sau  fantasme. 

Deşi, putem conveni, fără reţinere, că nici fantasmele nu sunt fără  o  concreteţe  a  lor.  Ce-ar  putea  însemna  totuşi  acest concret al Realului identificat, experiat în Întregimea lui? Aici ar  fi  o  direcţie  provocatoare  de  explorat  cred,  şi  imersiunea aceasta în Real e urmărită, cumva, în acest excurs ce vizează 

întâlnirea, în concretul, în realitatea ei profundă. 

Într-un  fel,  fiecare  din  noi  căutăm  o  experienţă  profundă, cât mai profundă, chiar plenară, dacă se poate, a vieţii noastre. Altfel zis, chiar şi experienţa noastră, spirituală, să-i spunem,  trebuie  să  fie  foarte  consistentă,  densă,  real  tangibilă. Trebuie să fie vie şi reală! Trebuie să fie de fapt o întâlnire foarte reală şi foarte concretă în viul ei! Adică, trebuie să 

ieşim  din  zona,  să  zicem,  a  părerilor  sau  a  închipuirilor,  a fantasmelor, poate chiar, şi mai ales, din cea a psihedelicului, a  halucinogenului.  Deşi,  chiar  părerile  şi  închipuirile  îşi  au concreteţea,  consistenţa  şi  realitatea  lor,  bântuirea  lor  apăsă-toare.  Nu  întâmplător  mulţi  se  poticnesc,  se  înfăşoară  în fantasme şi închipuiri ca în magice iţe, de nu-i mai poţi desprinde,  de  nu-i  mai  poţi  scoate.  Vieţi  ratate,  cauze  pierdute. 

Jur-împrejurul nostru se pot vedea. 

Cum  putem  prin  urmare  să  ne  orientăm  către  o  astfel de  experienţă  deplină  a  vieţii,  care,  pentru  mulţi  dintre  noi, este  un  sens,  cred,  de  căutat,  de  dorit,  şi  chiar  de  realizat. 

Cum  se  petrece  o  astfel  de  întâlnire  şi  experienţă?  Sunt  paşi potriviţi  de  urmat?  Ţinte  de  atins?  Până  la  urmă  credem  că 

suntem, că păşim pe Cale. Aşa nădăjduim. Calea aceasta este. 

Calea  trebuie  să  ne  ducă  la  Hristos,  dimpreună  cu  Hristos. 

Calea este Hristos. Însă, întâlnirea cu şi în Hristos, Dumnezeu şi  om,  trebuie  să  aibă  nişte  dimensiuni  profunde,  reale,  atât divine,  cât  şi  umane,  pe  care  trebuie  să  le  experiem.  Şi  aici 54 

este  atinsă  poate  o  coardă  sensibilă,  cea  a  nevoii  implicării noastre,  a  angajamentului  nostru.  Intră  astfel  în  joc  chipul nostru propriu de a ne apropia, de a ne întâlni cu Dumnezeu-Omul, de a trăi, în definitiv, deplin concret această întâlnire, această comuniune. 

Cam aşa însă cu acea întâmplare ce evoca chestiunea cu abstractul  şi,  mai  ales,  pe  cea  cu  concretul.  Doar,  doamna, nemulţumită fiind „de abstract”, mă prevenise: „Mai concret!”. 

Era  o  doamnă  pensionară,  fostă  profesoară,  cu  care  m-am întâlnit  şi  am  stat  de  vorbă  apoi  faţă  către  faţă,  după  înche-ierea prelegerii. Şi a fost, să zic aşa, o împăcare concretă şi o reciprocă,  destinsă  înţelegere.  Prelegerea,  că  fu  concretă,  că 

nu fu concretă, că fu neconcretă, chiar, a durat spre trei ore. 

Faptul că nu plecă lumea din sală, aproape trei ore, arată că, până la urmă, că am fost concret, că n-am fost concret, fiecare pare  că  a  găsit  câte  ceva  ce  l-a  interesat,  ceva  de  care  s-a agăţat. În ce fel o fi dat de gândit chipul, faţa, masca, în ce fel se  va  fi  evaluat  autenticitatea  ori  făţărnicia,  in  actu,  nu  ştiu. 

Până la urmă, când vorbim suntem expuşi, vrem nu vrem, în faţa conştiinţei, prezenţei altuia. Evident, fiecare te lecturează, te  evaluează,  te  întâmpină,  în  felul  lui,  pe  măsura  cunoş-tinţelor,  a  experienţei şi  înţelegerii sale. Dar,  nu aş  neglija şi capacitatea celuilalt de a fi atent, prezent, dispus, pre-dispus unei întâlniri, deschis, participativ, cuminecabil, mai ales. 

Vorbind, de pildă, despre „rugăciunea inimii”, vorbim tot despre un chip al întâlnirii. Ştim că sunt „trepte ale rugăciunii”  pe  care  e  foarte  greu  să  le palpezi  experienţial.  Nu  e uşor  să  înţelegi  ce  înseamnă  fiecare,  dacă  nu  şi  păşeşti  pe acele  trepte,  tu  însuţi.  Astfel,  dacă  citeşti  la  Avva  X  că  e  o treaptă  numită  „rugăciunea  de  la  sine  mişcătoare”,  realizezi că  pentru  Avva  era  o  experienţă  concretă,  pentru  mine, 55 

pentru  mulţi  alţii,  e  mai  degrabă  o  formulă,  o  sintagmă,  nu uşor  de  priceput,  de  pătruns,  de  străbătut.  Sigur,  e  bine  să 

ştiu,  e  bine  că  ştiu  că  există  o  astfel  de  treaptă  a  rugăciunii. 

Am o ţintă. Ştiu de ea. Mă orientez după ea. E bine să am în atenţie  că  există  nişte  trepte  ale  rugăciunii,  trepte  ale  apro-fundării rugăciunii, de fapt. Sigur că şi cele mai de sus trepte ţin de experienţe foarte reale şi foarte concrete. Sunt trepte ale întâlnirii profunde, ale unirii omului cu Dumnezeu. Nu sunt facil de atins aceste trepte, dar sunt reale. Vorbim de o realitate ce se lasă descoperită în concreteţea ei pe măsura păşirii pe aceste trepte. Pentru că aici discutăm de o zonă, cea a credinţei,  cu  oameni  ai  credinţei,  avizaţi  deci.  Nu  discutăm despre  realităţi  închipuite,  părelnice,  fantasmagorice,  ci  de întâlniri, de descoperirea chipului prezenţei reale. Iar această 

condiţie  a  concretului  tangibil,  deschide  dimensiuni  profunde  ale  Realului  de  experiat  şi  în  ceea  ce  înseamnă,  să  le spunem aşa, dimensiunile chipului euharistic al persoanei. 

Fiind aproape de Buna Vestire, în preajma acestei sfinte sărbători,  îmi  propusesem  iniţial  să  vorbesc  ceva  legat  de Maica Domnului, din cele ştiute de unii sau neştiute de alţii, poate, pentru că sunt destul de rulate, să zic aşa, în predici şi cateheze.  Şi  am  găsit  într-unul  din  volumele   Chipul  Iconic, acele volume care sunt alcătuite în memoria isihastului de la Frăsinei,  două  articole  legate  de  chipul  iconic  al  Maicii Domnului.  Mă  gândisem,  aşadar,  să  vorbesc  în  prim-plan despre  Maica  Domnului.  Într-un  plan  secund,  dar  unul  nu mai  puţin  semnificativ,  mă  gândeam  să  evoc  o  prelegere  a Părintelui  Stăniloae  ce  mie  mi  s-a  părut  absolut  extraordinară.  Este  vorba  de   Liturghia  comunităţii  şi  jertfa  interioară  în viziunea  filocalică.  Acestea  sunt  referiri  ce  pot  fi  aduse  în atenţie,  apropo  de  concretul  acesta  al  experienţei  noastre 56 

euharistice în care ni se descoperă nişte coordonate şi dimensiuni  ale  Sf.  Împărtăşanii.  Sunt  coordonate  şi  dimensiuni  pe care  e  bine  să  le  luăm  în  atenţie,  şi  să  le  ţintim  întrucâtva. 

Aceasta pentru că trebuie să ştim totuşi cum să pătrundem în taina aceasta a Împărtăşaniei, cu să accedem în dimensiunile ei de experienţă personală/inter-personală, devoalând, cumva, şi chipul acesta euharistic. Aici este o provocare care suscită 

răspunsul  nostru,  reclamă  o  deplină  măsură  a  implicării, dăruirii şi jertfirii noastre. 

În  1977,  la  Paris,  la  Institutul  Saint-Serge,  Părintele Stăniloae a ţinut o conferinţă cu titlul amintit. În textul acestei prelegeri  am  găsit  detalii  extraordinare  ce  privesc  comuniunea  în  orizontul  acestor  repere  liturgice  şi  euharistice. 

Detalii care mi s-au părut foarte tari. Într-adevăr mistagogice. 

Detaliile  acestea  sunt  relevante  pentru  o  bună  orientare  şi  o potrivită  calibrare  vizavi  de  complexitatea  întâlnirii  noastre, cu şi în Hristos, prin chipul acesta liturgic, mai precis euharistic.  Putem  să  convenim  astfel  că  este  important  să  ştim unde suntem poziţionaţi, şi unde ar trebui să ajungem, cum anume să ţintim, urmând calea aceasta a întâlnirii şi cuminecării, a descoperirii profunzimilor comuniunii euharistice. 

Privitor  la  Maica  Domnului,  ştim  că  au  fost  diverse perspective  care  s-au  aplecat  asupra  înţelegerii  însemnătăţii ei  în  viaţa  noastră  a  tuturor.  Aceste  perspective  au  fost  şi teologice şi antropologice, şi spirituale şi literare, şi artistice. 

S-au  găsit  chiar  diverse  metodologii  şi  abordări,  fie  istorice, fie  biblice,  fie  patristice,  fie  liturgice.  Există  chiar  un  grup ecumenic,  Groupes  de  Dombes,  în  Franţa.  Înfiinţat  de  Paul Couturier  în  1937,  acest  grup  se  ocupă  de  un  fel  de  dialog ecumenic. Astfel, şi Maica Domnului a fost adusă, introdusă, să  zic  aşa,  în  acest  dialog,  nu  de  orice  fel,  ci  ecumenic. 

Şi  grupul  acesta,  format  din  douăzeci  de  teologi  catolici  şi douăzeci  de  teologi  luterani,  a  organizat  diverse întâlniri  pe parcursul a şapte ani, încercând să abordeze multiplele faţete legate  de  însemnătatea  Maicii  Domnului.  În  urma  acestor întâlniri, în 1999, s-a editat un volum intitulat  Maria în planul lui Dumnezeu şi în comunitatea sfinţilor. 

Iniţiativa aceasta ţinteşte un anumit tip de model, legat de  ecumenism,  în  care  Maica  Domnului  este  luată  ca  un 

„model  al  unităţii”.  Dar,  atenţie,  nu  este  o  „unitate  a  bisericii”,  ci  una  ecumenică,  o  „unitate  ecumenică”.  Sunt  două 

„unităţi”  diferite.  Nu  trebuie  confundate.  Aceste  iniţiative sunt  interesante,  din  unghiul  de  vedere  al  abordării,  pentru că  aduc  în  atenţie,  pornind,  cumva,  de  la  repere  legate  de Maica  Domnului,  şi  discuţii  legate  de  unitate  chiar  inter-religioasă. Se încearcă implicări în dialogul inter-religios atât ale Islamului, cât şi ale Iudaismului. Din aceaste întâlniri ale respectivului  grup,  m-am  gândit  să  punctez  faptul  că  se conturează  o  pistă  deturnantă  în  această  înţelegere  a  Maicii Domnului  ca   Mater  unitatis  în  sensul  „unităţii  ecumenice”. 

Pentru că modelul Maicii Domnului este un model al unităţii Bisericii, nu un model al unei unităţi oarecare, inter-religioase sau chiar al unei unităţi zise inter-ecleziologice. 

Apropo  de  experienţă  şi  de  concret.  Noi  vorbim,  de pildă,  de  Har,  şi  cu  privire  la  Maica  Domnului,  în  temeiul cuvântului evanghelic: „Bucură-te Ceea ce eşti plină de Har”. 

Un  cuvânt  rostit  de  Arhanghel  într-o  întâlnire  cu  Maica Domnului,  într-un  moment,  cel  al  Bunei-Vestiri.  Maica Domnului  este  cea  plină  de  har,  este  cea  care  are  bucuria plinătăţii  harului.  Dar,  în  fond,  Harul  e  o  realitate  concretă, experiabilă,  iar  concreteţea  plinătăţii  Harului  ţine  de  experienţă,  personală,  mai  precis  de  o  relaţie  inter-personală. 

Teologia  Harului  sau  a  Luminii  Necreate  o  precizează,  o dezvoltă  Sf.  Grigorie  Palama,  care  trăieşte  în  secolul  XIV. 

Dezvoltă  o  teologie  a  Harului,  sigur  în  dinamica  Tradiţiei. 

Aduce  în  atenţie  această  teologie  a  Harului  care  este  foarte importantă.  Din  ce  punct  de  vedere?  Din  cel  al  experienţei duhovniceşti, concrete, mistice. Pentru că Sf. Grigorie Palama a  fost  un  teolog  isihast,  un  om  al  rugăciunii  neîncetate,  un teolog al vederii Luminii dumnezeieşti sau a Harului dumnezeiesc.  Tot  Sf.  Grigorie  Palama,  ca  să  menţinem  conexiunea cu  Maica  Domnului,  afirmă  că  „Maica  Domnului  este prototip  al  vieţii  isihaste  şi  icoană  a  îndumnezeirii  creaţiei”. 

Maica Domnului ca „prototip al vieţii isihaste” este un aspect de reţinut. Isihasmul, această cale mistică a rugăciunii neîncetate,  ajunge  la  o  experienţă  din  ce  în  ce  mai  aprofundată  şi mai rafinată a întâlnirii cu Dumnezeu. Isihasmul este desigur o experienţă mistică foarte concretă, pentru cei care-l practică, şi îl trăiesc. Isihasmul este rugăciune neîncetată, permanentă 

prezenţă. Isihasmul este un dialog în absolut, este o întâlnire foarte  reală  cu  Dumnezeu,  întâlnire  ce  se  dezvoltă  pe coordonatele comuniunii inter-personale, profunde. 

Se  poate  spune  că  Maica  Domnului,  prototip  al  vieţii isihaste,  este   Mater  Veritatis.  Este,  aşadar,  o  Maică  a  Adevărului, până să fie o  Mater Unitatis, în sensul acesta ecumenic. 

Este  Mater Veritatis pentru că ea Îl naşte pe Hristos ca Fiul lui Dumnezeu  şi  ca  fiind  Adevărul,  Calea  şi  Viaţa.  Teologia Răsăriteană de fapt a văzut-o pe Maica Domnului în permanentă  legătură  cu  Fiul  ei.  Adică  vorbirea  despre  Maica Domnului  s-a  făcut  în  legătură  cu  Hristos.  De  aceea  icoana ortodoxă,  consacrată,  e  Maica  Domnului  dimpreună  cu Pruncul. De fapt această icoană este icoana deplinătăţii sau a împlinirii Creaţiei, întrucât este o icoană în care Dumnezeu şi 59 

făptura  sunt  împreună,  într-o  veşnică  îmbrăţişare.  Aceasta este  cumva  o  reprezentare  iconică  a  unei  maxime  împliniri atinse de Creaţie. 

Dezbaterea  acestui  grup  ecumenic  a  căutat  desigur  să 

identifice nişte puncte comune sau să afle un numitor comun, pentru a putea deschide dialogul într-un sens cât mai larg, şi pentru  a  găsi,  în  acest  fel,  o  formă  de  unitate  mai  cuprin-zătoare. Numai că una este ca forma aceasta de unitate să fie descoperită  şi  alta  este  să  fie  construită  sau,  mai  degrabă, reconstruită, pornind de la nişte puncte, comune, sau presupus a  fi  comune.  Aici  este  într-un  fel  una  dintre problemele unui „adevăr construit” raportat la un „adevăr revelat”. Aici este  diferenţa  dintre  o  „unitate  construită”  şi  o  unitate  care este  reală  şi  vie,  în  sensul  acesta  al  revelaţiei.  Analitic vorbind,  sunt  diferenţe  între  înţelegerea Maicii  Domnului  la catolici, respectiv protestanţi. Sunt poate până la un punct şi asemănări,  dar  sunt  şi  deosebiri  între  ortodocşi  şi  catolici. 

Aici  este  de  dat  exemplu  şi  Martin  Luther,  care  o  consideră 

pe  Maica  Domnului  ca  un  model  al  ascultării  şi  al  primirii cuvântului  lui  Dumnezeu:  „Iată  roaba  Domnului,  fie  mie după  cuvântul  Tău.”.  E  un  model  al  ascultării  cuvântului. 

Însă,  chiar  şi  din  perspectiva  catolică,  nu  doar  ortodoxă, Maica  Domnului  nu  este  doar  un  simplu  model,  şi  acesta numai  al  „ascultării  cuvântului”,  ci  este  şi  o  mijlocitoare.  Şi această mijlocire a ei este importantă vizavi de viaţa noastră 

de rugăciune. Dar, atunci când vorbim despre Maica Domnului ca  mijlocitoare,  în  catolicism,  respectiv  în  ortodoxie,  devine foarte  importantă,  în  legătură  cu  lucrarea  aceasta  de  mijlocire,  şi  o  înţelegere  a  Harului,  precum  şi  o  înţelegere  a sensului  îndumnezeirii.  În  Apus,  pierzându-se  contactul  cu această înţelegere teologică a realităţii Harului, a devenit uşor 60 

complicată  înţelegerea  până  la  capăt,  profundă,  a  Maicii Domnului  ca mijlocitoare,  dar şi  înţelegerea  a  ceea  ce  reprezintă îndumnezeirea făpturii. 

De  altfel,  nu  întâmplător,  Sf.  Grigorie  Palama  o  consideră pe Maica Domnului ca prototip al vieţii isihaste şi ca o icoană  a  îndumnezeirii  creaţiei.  Conceptul  acesta  răsăritean de  îndumnezeire  este  unul  fundamental,  pentru  că  exprimă 

de fapt un chip al întâlnirii, un mod de interioritate reciprocă, o  interferenţă-interpenetrare,  neamestecată,  neconfundată 

între  om  şi  Dumnezeu,  între  Dumnezeu  şi  întreaga  Creaţie. 

Nu este, prin urmare, o simplă alăturare şi lipire între noi şi Dumnezeu, ci este o întrepătrundere, o conlocuire dinamică, căreia, în perspectivă şi limbaj teologic, i se spune perihoreză. 

Părintele Stăniloae precizează că Persoanele Sfintei Treimi, ca structură  a  supremei  iubirii,  sunt  într-un  fel  de  interioritate reciprocă, adică con-locuiesc unele într-altele, prezervându-se distincţia dintre ele. Tot aşa, şi relaţia noastră cu Dumnezeu, trebuie să se mişte în această direcţie perihoretică care ajunge până  la  urmă  la  o  îndumnezeire  a  umanului,  care  este  şi  o plinătate  de  har.  Dumnezeu  locuieşte  în  om  şi  omul  cumva locuieşte în Dumnezeu, păstrându-se în acelaşi timp distincţia  participanţilor,  a  lui  Dumnezeu  şi  a  omului,  şi  orizontul nesfârşit  al  unui  dialog  absolut.  Acesta  e  un  detaliu  foarte important prin care se relevă şi o diferenţiere faţă de misticile orientale  care  merg  spre  nişte  tipuri  de  unitate  în  care participanţii fuzionează, în care actorii sau actanţii par că îşi pierd identitatea în unirea-unitatea mistică. 

În creştinismul răsăritean, este o unitate dialogală într-un chip  euharistic.  În  sensul  acesta,  o  minunată  taină  a  iubirii dumnezeieşti,  este  tocmai  faptul  că  în  relaţiile  de  iubire  se prezervă  distincţia  fiecăruia  dintre  cei  care  se  întâlnesc  în 61 

profunzimi de iubire. Iubirea creştină îl recuperează, îl regăseşte pe celălalt, îl întâlneşte, îl afirmă totdeauna ca distinct. 

Nu  este  o  devoţiune  către  ceva/cineva  în  care  te  pierzi,  te topeşti. Nu te scufunzi în Absolut precum o picătură într-un ocean. Întotdeauna există alteritate, fiindcă iubirea este o relaţie  inter-personală.  Iar  persoana  este  origine,  este  o  realitate ireductibilă,  fiinţială.  Întotdeauna,  oricât  de  puternică  este întâlnirea, oricât de profundă, cât de în Dumnezeu ai fi, ai, în acelaşi  timp,  permanent,  conştiinţa  distincţiei  tale  faţă  de Dumnezeu. Astfel, nu este niciodată o confuzie în întâlnirea ta cu Dumnezeu, chiar pe treptele cele mai înalte ale iubirii, ale  unirii,  deşi  întrepătrunderea  este  extrem  de  subtilă,  de profundă.  Însă,  această  unire  este  permanent  hotărnicită  ca distincţie personală ce supraafirmă caracterul real al întâlnirii. 

Părintele  Stăniloae  prezintă  extraordinar,  în  modelul acesta  euharistic,  cât  de  profundă  este  întrepătrunderea,  pe câte  dimensiuni  de  realitate  se  petrece  relaţia  noastră  cu Dumnezeu  şi  cum,  în  acelaşi  timp,  se  păstrează  permanent distincţia personală a fiecăruia. Permanenta distincţie este un aspect foarte, foarte important, legat atât de experienţa noastră 

curentă, de relaţiile noastre, să le spunem, obişnuite, cât şi de cele ce străbat în veşnicie. Se păstrează în veşnicie fiecare om ca unic, ca ireductibil, irepetabil. Fiecare îşi păstrează identitatea lui, îşi prezervă conştiinţa de sine. 

Apropo  de  dimensiuni,  aspecte  interesante  legate  de relaţia dintre suflet şi corp, de întrepătrunderea lor ne relevă 

Părintele  Stăniloae,  care  vorbeşte  de  „rădăcini  ale  raţionalităţii  şi  sensibilităţii”  trupului  care  există  în  suflet.  Teologul reţine şi ne pune în atenţie faptul că sufletul şi după moarte păstrează  aceste  „rădăcini  ale  raţionalităţii  şi  sensibilităţii” 

trupului. Datorită acestor rădăcini, nu se desparte sufletul de 62 

trup, nici prin moarte, pentru că ele sunt ca nişte memorii ale trupului  pe  care  sufletul  le  ia,  le  poartă  în  sine  dincolo  de moarte,  în  veşnicie.  Acestea  constituie,  pe  undeva,  şi  o  memorie care la înviere, prin lucrarea lui Dumnezeu, face posibilă  recuperarea  identităţii,  integrale,  nu  doar  prezervarea celei sufleteşti. Se desprinde sufletul de corp prin moarte, dar se păstrează din memoriile pe care le-a avut din convieţuirea cu propriul trup în viaţă. Şi e foarte important acest aspect al memoriei care păstrează identitatea chiar dincolo de moarte, pentru  că,  în  alte  perspective  spirituale,  ori  dispare,  ori  se topeşte  într-un  neant  divin.  Se  observă  astfel  prezervarea identităţii fiecăruia în relaţiile inter-personale. Oricât ar fi de profunde  relaţionările,  oricât  de  adâncă  ar  fi  unirea,  nu  te pierzi în relaţia cu Dumnezeu, şi nici în relaţia cu ceilalţi. Cât ar  fi  ea  de  strânsă,  de  unificatoare  această  relaţie,  în  mod paradoxal  această  relaţie  te  face  să  te  (re-)  identifici,  să  te supraafirmi.  Sunt  trepte,  să  spunem,  ale  întâlnirii  şi  ale experierii  lui  Dumnezeu,  dar  întotdeauna  există  acest  hotar de taină, care ţine de însăşi identitatea persoanei, una ireductibilă. Isihastul a vorbit de un hotar de taină al întâlnirii şi de chipul personal, temei, originar şi original al acestor întâlniri în chipul iubirii ca naşteri-renaşteri reciproce. 

Sf.  Grigorie  Palama  o  vede  pe  Maica  Domnului,  nu doar ca prototip al vieţii isihaste, ci şi ca hotar dintre creat şi Necreat.  Sf.  Nicodim  Aghioritul  o  vede  ca  model  şi  scop  al Creaţiei.  Este  model  al  întregii  Creaţii  pentru  că  Maica Domnului  este  de  fapt  arhetip  al  întregii  Creaţii.  Asta  ce înseamnă? Înseamnă că întreaga Creaţie este aşezată pe acest fel de arhetip, care este chipul de mamă. Sensul, fundamental plinitor al Creaţiei, corelat acestui arhetip al maternităţii, este cel de a-L naşte pe Dumnezeu din şi întru ea. Adică legătura 63 

unirii  plinitoare  dintre  Creaţie,  în  sens  general,  chiar  dintre întreaga Creaţie, şi Dumnezeu, este pe acest arhetip al maternităţii,  care  se  descoperă  concret,  se  individualizează,  se  întrupează în şi prin Chipul Maicii Domnului, care este Icoana Creaţiei. În această icoană vedem legătura-îmbrăţişarea deplină, între  om,  care  se  îndumnezeieşte,  adică  Maica  Domnului,  şi Dumnezeu  care  se  înomeneşte,  adică  Hristos,  Dumnezeu  şi Omul. Acesta este ţinta, hotarul ultim de unire şi împlinire a Omului. Nu există ceva mai mult de atât. Acestea sunt datele noastre,  chiar  arhetipale.  Sigur  că  această  unire  înseamnă 

enorm de este înţeleasă ca îndumnezeire. Astfel, noi trebuie să 

experimentăm ce înseamnă acest arhetip al Maicii Domnului, ca  un  fel  de  maxim  al  împlinirii  Creaţiei,  în  legătură  cu naşterea lui Dumnezeu în noi, şi a noastră în Dumnezeu. 

Însă, în acestă perspectivă în care Maica Domnului este văzută ca arhechip al Creaţiei, ca model al Creaţiei şi ca scop, nu există posibilitatea unei negocieri punctuale a unei unităţi interconfesionale,  interreligioase  etc.  Adică,  nu  pot  să  pornesc de la un numitor comun ca să recompun o astfel de unitate ecumenică. Nu se poate merge în această direcţie pentru că  nu  poţi  să  descompui  un  arhetip  ca  după  aceea  să  crezi că-l  recompui  din  bucăţi,  că-l  re-alcătuieşti  pe  componente, pentru că ajungi să re-creezi de fapt altceva, un alt model de unitate,  într-un  sens,  doar  presupus  mai  larg,  mai  cuprin-zător. Trebuie înţeles acest orizont arhetipal fundamental. Nu întâmplător acest model al Maicii Domnului e atât de tare, cu impact  mistic  atât  de  puternic,  cu  atâtea  implicaţii,  reverberaţii. De-asta cine se poticneşte în Maica Domnului se poticneşte în propria mântuire şi împlinire, pentru că, nu are doar o  poticnire  într-o  persoană,  ci  o  poticnire  arhetipală.  Din această  cauză,  nu  poate  să  străbată  la  o  profunzime  a  căii, 64 

deplină, adevărată. Nu poate să fie nici chiar pe cale, în fond, pentru  că  Maica  Domnului  arată,  întrupează  propriu-zis Calea.  Maica  Domnului,  fiind  chipul  Bisericii,  naşte  în  noi într-un  fel  Calea,  ne  naşte  întru  Adevăr.  Şi  atunci  se  poate înţelege  de  ce  nu  poţi  să  creezi,  să  zicem,  o  altă  formă  de unitate, decât riscând ca aceasta să fie una anti-arhetipală. 

Trecând acuma de la aceste precizări privitoare la Maica Domnului, de la Maica Domnului ca prototip al isihasmului, şi  la  nevoia  unei  experieri  pe  care  isihasmul  o  propune  şi  o promovează,  se  poate  reveni  la  Părintele  Stăniloae,  cel  care prezintă  calea  unui  urcuş  duhovnicesc,  o  cale  focalizată  pe creşterea duhovnicească, o cale care ţinteşte actualizarea chipului persoanei. Ceea ce înseamnă că noi, fiind pe Cale, trebuie să creştem sau trebuie să şi mergem pe Cale. Nu putem sta  pasivi  pe  Cale  şi  să  se  mişte  doar  Calea,  ca  un  trotuar rulant.  Nu  putem  să stăm  pe  loc,  deci.  Cine  stă pe  loc  să  ia aminte că a şi căzut deja, prevenea Apostolul. Altfel zis, dacă 

nu ai dorinţa, dacă nu te simţi mişcat sau nu ai dorul de cele dumnezeieşti,  înseamnă  că  încă  nu  te-ai  născut  în  direcţia aceasta  a  împlinirii.  Înseamnă  că  eşti  cimentat,  că  eşti  încă 

plafonat. Ceva, cumva trebuie să te mişte, să te atragă la mai mult, la o împlinire, la desăvârşire chiar. Dacă nu ai această 

chemare, dacă acest dor nu s-a trezit în tine, înseamnă că ceva în  tine  încă  nu  s-a  mişcat,  nu  s-a  mobilizat  în  acest  sens  de creştere,  de  împlinire.  De  aceea,  trebuie  ţintită  această  creştere duhovnicească, care este şi o descoperire a tainei chipului persoanei. În această perspectivă, devine importantă înţelegerea complexă a ce reprezintă, în fond, acest urcuş duhovnicesc, care sunt reperele de traseu şi prizele potrivite escala-dei.  Este  nevoie  de  fapt  de  identificarea  chipului  persoanei. 

Trebuie să te identifici. Nu la suprafaţă doar, ci şi în taina ta. 

Secolul XIV, cel al disputei isihaste, al rafinării teologiei harului  (luminii  necreate),  a  fost  un  secol  efervescent  din punct  de  vedere  al  experienţei  duhovniceşti  din care  cumva ne hrănim, într-un anumit fel, încă şi astăzi, pentru că a fost foarte  puternic  şi  a  generat  acest  impact,  a  resuscitat  acest impuls de căutare prin rugăciune a întâlnirii, a comuniunii cu Dumnezeu.  Prelegerea  marelui  teolog,  la  care  m-am  referit, evocă  Filocalia, scrierile filocalice, între care se găsesc şi autori din sec. XIV. Se ştie, ca traducător al Filocaliei, că atunci când s-a  apucat  în  anii  ’30-’40  de  traducerea  Filocaliei,  a  primit  o parte din textele filocalice, de la bunul său student, Părintele Arsenie Boca. Coperta  Filocaliei, la prima sa ediţie, e compusă 

grafic, desenată de Părintele Arsenie Boca. E un detaliu cunoscut. Filocalia, „iubirea de frumuseţe” sau „sfintele nevoinţe ale desăvârşirii”  prezintă  chiar  pe  copertă  îndemnul  „rugaţi-vă 

neîncetat”:  Doamne Iisuse Hristoase Fiul lui Dumnezeu miluieşte-mă 

 pe mine păcătosul. Adică, în mod concentrat, putem să spunem că  aceste  scrieri  ascetice  şi  mistice  cheamă  omul  la  desăvârşire, la o rugăciune neîncetată, la o permanentă prezenţă, la o înveşnicită prezenţă. Îl îndeamnă la o creştere, îl capacitează 

spre împlinire. Ceea ce înseamnă că, într-un fel, a fi pe Cale reprezintă şi o chemare către mai mult, presupune şi o dinamică, o dezvoltare. Înseamnă, aşadar, şi o nevoie de adâncire, de aprofundare a vieţii duhovniceşti, una inevitabilă. Cum se întâmplă  aceasta?  Evident  aici  nu  operează  numai  reţete generale,  universal  valabile,  ci  fiecare  trebuie  să-şi  găsească 

paşii  potriviţi  propriei  măsuri,  propriul  ritm,  asemeni  unui sportiv  de  performanţă.  Aşadar,  care  sunt  paşii  de  urmat, care  este  pregătirea  potrivită?  Care  sunt  reperele,  care  sunt traseele şi ţintirile personale, mizele comunitare? 

Ceea ce este de consemnat aici, vizavi de acest cuvânt al teologului, printre multele aspecte importante, este şi un răspuns, indirect pe care îl dă lui Yannaras, grecul care afirma că 

scrierile acestea filocalice sunt mai mult scrieri ascetice, bune doar pentru călugări sau pentru oameni care sunt retraşi, care se războiesc cu gândurile, se nevoiesc cu rugăciunea lăuntrică 

şi  aşa  mai  departe.  Cu  alte  cuvinte,  filosoful  grec  crede  că 

aceste  scrieri  pierd  din  vedere  aspectul  comunitar  sau  liturgic.  Însă,  Părintele  Stăniloae  oferă,  prin  intermediul  acestei prelegeri, un argument că există în scrierile acestea ascetice şi mistice filocalice tuşe foarte consistente, tari, privind valorifi-carea vieţii liturgice şi a vieţii comunitare. 

În acest sens, subliniază această legătură între creşterea personală  şi  creşterea  comunitară.  Adică  dezvoltarea  mea, creşterea mea spirituală, este de folos şi altora, se răsfrânge şi asupra  lor.  Creştem  şi  împreună,  creştem  şi  individual  sau, mai bine zis, în chip personal.  Şi cumva există o transparen-tizare  şi  cuminecare  comunitară  a  rodirii  personale.  Ceea  ce acumulez eu se revarsă, ajunge şi la alţii. Ceea ce eu acumulez este comunicabil şi cuminecabil. Astfel, adevărata acumulare,  cea  reală,  autentică  este  una  care  este  o  rodire  spre folosul tuturor. Chiar dacă cineva stă în retragere, în peşteră, în pustiu! Oriunde ai sta, retras sau neretras, orice este reală 

acumulare, rodire personală, în sensul acesta ecleziologic sau bisericesc, este spre folosul tuturor. Fundamentală este rodirea.  Desigur  rodirea  înseamnă  şi  dispunerea  roadelor  spre împărtăşire.  De  bună  seamă,  nimeni  nu  se  apropie  de Dumnezeu mai mult fără ca apropierea aceasta a sa să nu fie cumva  îmbogăţită  prin  darurile  lui  Dumnezeu,  care,  inevitabil,  se  reflectă  şi  în  viaţa  comunitară.  Părintele  Stăniloae arată  că  există  acest  principiu  al  vaselor  comunicante  între 67 

viaţa noastră personală, în care ne apropiem de Dumnezeu, şi viaţa  noastră  comunitară,  inter-personală.  Reţinem  astfel  că 

există  o  creştere  nu  doar  personală,  ci  şi  una  comunitară! 

Trebuie  să  lărgim,  să  adâncim,  să  aprofundăm  şi  relaţiile dintre  noi.  Adică  eu  nu  cresc  pentru  mine,  numai  pentru mine. Eu nu mă apropii de Dumnezeu, că mă apropii numai eu  pentru  mine  şi  pentru  apropierea  însăşi,  solitară.  Apropierea  aceasta  a  mea  personală  faţă  de  Dumnezeu  are  un efect şi asupra celuilalt, de mai departe sau de mai aproape. 

Era  o  imagine  interesantă  a  lui  Avva  Dorotei,  foarte  cunoscută,  cea  cu  Dumnezeu  ca  centrul  unui  cerc  şi  cu  fiecare dintre noi mişcându-ne pe câte o rază, spre centru. O imagine care arată că, apropiindu-ne de Centru, ne apropiem de fapt şi între noi. Este o imagine plastică a apropierii de centru sau de Dumnezeu care implică, totodată, şi o apropiere între noi. 

Această  apropiere  între  noi  se  petrece  astfel  într-o  formă  a transparenţelor,  a  împărtăşirilor  reciproce.  Este  important însă că există şi o creştere comunitară, deşi poate greu cuanti-ficabilă, realizată prin aportul creşterilor personale, răsfrânte în relaţionalul interpersonal, reflectate comunitar. Şi în acest spaţiu  comunitar  în  care  stăm,  în  care  suntem,  sunt  schimburi, sunt atenţii, sunt intenţii, sunt griji, preocupări, asumări şi  aşa  mai  departe.  Sunt  transferuri,  proiecţii,  împărtăşiri, diverse  moduri  de  prezenţă.  Acestea  toate  susţin,  creează  o mai  mare,  dar  şi  o  mai  îmbogăţită  unitate.  O  unitate  comuniantă, de chip euharistic, nu orice fel de unitate. O unitate în care te regăseşti în/prin celălalt, în care ai nevoie de celălalt, pentru că este în firea omului să aibă această deschidere către dialog, să caute întâlnirea şi comuniunea. 

Apropo  de  dialog,  cu  diverse  ocazii,  am  reiterat  că 

omul este „cuvânt cuvântător”, sintagmă întâlnită la Părintele 68 

Stăniloae. Am insistat asupra ei pentru că are miez. Un miez care are, însă, un temei teologic. Omul este aşadar un cuvânt, unul  cuvântător.  Adică,  dincolo  de  cuvântarea  lui,  omul  se cuvântă  pe  sine,  prezintă  un  fel  de   cuvântare  de  sine,  poate chiar  inexprimabilă  în  cuvinte,  distinctă  de  exprimarea discursivă,  verbalizată.  Dăruirea  omului,  poate  chiar  tăcută, este  astfel  o  cuvântare  a  lui,  una  gestică,  chiar  dacă  nu  este exprimată  în  cuvinte.  Este  o  cuvântare  dincolo  de  cuvinte, oricum  ar  fi  acele  cuvinte,  meşteşugite  sau  mai  puţin,  mai bine  articulate  sau  nu.  Se  statuează  astfel  faptul  că  esenţa umanului  este  limbajul  şi  comunicarea.  Acea  comunicare despre  care  Noica  spunea  că  trece,  se  transformă  sau  este cuminecare.  O  comunicare  care,  în  fond,  este şi  cuminecare, întrucât  este  întâlnire  şi  împărtăşire  inter-personală.  Întâlnirea  cu  celălalt  îţi  aduce  şi  ţie  un  plus  de  stabilitate,  de încredere,  de  întărire,  dacă  este  reală  întâlnirea,  dacă  este prezenţă  vie.  Adică,  dacă  capacitează  prezenţa  persoanei, aducând, producând astfel un plus de consistenţă, de linişte, de  bucurie  şi  celelalte.  Întâlnirea  poate  să  fie  prin  cuvânt, pentru că exprimarea noastră poate să fie prin cuvânt, poate să  fie  prin  gest,  poate  să  fie  prin  imagine,  poate  să  fie  prin atingere  etc.  Exprimarea  poate  să  fie  diferenţiată,  multimo-dală. Atenţia sau dăruirea noastră faţă de ceilalţi poate să fie şi  indirectă,  intermediată  printr-un  dar,  fie  printr-o  floare, fie... Dar ceea ce este important nu este atât ceea ce este darul, cât  cine-le, cel ce încarcă, amprentează, pecetluieşte acest dar. 

Anume  subiectul-persoana.  Dăruitorul  e  mai  mult  decât darul,  prevenea  teologul.  Lumea  este  dar  de  la  Dumnezeu, dar noi trebuie să vedem şi Dăruitorul în şi prin acest dar, şi dincolo de el. Să nu pierdem, aşadar, din vedere Dăruitorul, pentru că până la urmă tot ceea ce mişcă şi are viaţă, întreaga 69 

natură  şi  întreaga  Creaţie,  sunt  daruri  de  la  Dumnezeu, Dăruitorul. Dacă pierdem din vedere Dăruitorul ratăm cumva şi  adevărata  preţuire  a  darului,  şi  nu  ne  bucurăm  până  la capăt nici de aceste daruri ce ni s-au oferit. Contează să „legi” 

cumva Dăruitorul de dar. Adică, trebuie să stră-vezi Dăruitorul ca fiind mai mult, altceva decât darul. Altfel, ajungi să ratezi întâlnirea cu celălalt, te restrângi numai la dar şi, într-un fel, îl maculezi şi pe acesta. Nu-l mai transparentizezi. Nu mai stră-vezi prin dar persoana dăruitorului. Astfel, nu mai cinsteşti, nu mai preţuieşti cu adevărat, nici darul, nici dăruitorul. Nu eşti mulţumitor. Nu eşti recunoscător. Nu eşti cu adevărat şi deplin  primitor.  Propriu-zis,  ratezi  întâlnirea-împărtăşirea, cuminecarea inter-personală, cea doar mijlocită de dar. 

Aşadar,  există  o  creştere  duhovnicească.  Trebuie  să 

existe şi o mişcare a noastră către desăvârşire. Există şi o legătură între creşterea noastră personală şi creşterea comunitară. 

Creşterea  noastră  inevitabil  trebuie  să  se  reflecte,  să  se transfere  cumva  în  viaţa  celorlalţi.  Trebuie  să  fim  conştienţi că  trebuie  să  avem  de  împărtăşit  ceva  din  acumulările,  din roadele  noastre şi  celorlalţi.  Sigur,  contează  şi  întâmpinarea, primirea  şi  răspunsul,  mulţumirea  şi  recunoştinţa  celorlalţi. 

Nu  toţi  suntem  disponibili  şi  pregătiţi  să  primim,  să  ne împărtăşim şi să ne bucurăm de rodirea şi împlinirea altora. 

În devoalarea tainei euharistice, a acestui chip al întâlnirii  împlinite,  Părintele  Stăniloae  porneşte  de  la  trup.  Ştim, credem şi mărturisim că ne împărtăşim cu Trupul şi Sângele lui  Hristos. Despre  Trupul şi  Sângele  lui  Hristos,  cu  care  ne împărtăşim noi, teologul reţine că este un trup jertfit şi sfinţit, răstignit  şi  înviat.  Însă,  fiind  un  trup  jertfit  şi  sfinţit,  şi împărtăşindu-ne cu El, se transferă şi în noi acest elan de a ne jertfi pentru alţii, aşa cum s-a jertfit Hristos pentru noi. Adică 

ne induce, ne transmite această mişcare de dăruire jertfelnică. 

La fel cum, fiind răstignit şi înviat, ne dă puterea să răstignim şi  în  noi  egoismul  nostru,  pentru  că,  în  fond,  ceea  ce  ne împiedică  să  fim  mai  deplini  în  dăruirea  noastră  faţă  de Dumnezeu şi faţă de semeni sunt păcatele; iar teologul vede păcatele  ca  fiind  forme,  excrescenţe  ale  egoismului.  În  fond, rădăcina  tuturor  relelor  este  „iubirea  de  sine”,  cea  care  ne strâmtorează, dacă nu chiar ne închide, calea ca noi să fim noi înşine, deschişi, generoşi, deplini şi întregi dăruitori, prezenţi în dăruirea noastră. Chiar păcatul mândriei îl analiza într-un comentariu  filocalic  ca  fiind  tot  o  fractură  de  natură  relaţio-nală,  ca  fiind  o  alterare,  o  afectare  a  întâlnirii  autentice  cu celălalt.  Auto-situarea  pe  o  poziţie,  zisă  superioară,  ce  te scoate din contactul real cu celălalt, te face să ratezi întâlnirea şi valorizarea reciprocă, comuniunea inter-personală. Egoismul, generic  vorbind,  ne  îngustează  calea  întâlnirii  transparente, generoase cu celălalt, ne obturează calea recunoaşterii valorii celuilalt.  Pe  cale  de  consecinţă  nu  ne  putem  cumineca  din roadele valorizării lor. 

Sunt  aşadar  anumite  coordonate  şi  dimensiuni  ale comuniunii  euharistice  care  sunt  de  luat  în  atenţie.  Nu  sunt uşor  de  accesat,  nici  uşor  de  conştientizat  în  chip  personal. 

Dar trebuie să le avem, în orizontul nostru spiritual, ca  ţintă 

de  adâncire.  Poate  suntem  credincioşi,  poate  mergem  la biserică,  poate  ne  împărtăşim  chiar  cu  Trupul  şi  Sângele  lui Hristos.  Acesta  are  nişte  profunzimi  pe  care  noi  nu  le conştientizăm,  în  mod  curent,  atunci  când  ne  împărtăşim.  E 

bine  să  ştim  că  acestea  există  şi  că  trebuie  să  căutăm  să  ne adâncim,  pătrunzând  în  ele  în  dinamica  comuniunii  euharistice.  E  bine  să  ştim  de  aceste  repere,  de  aceste  detalii  de structură comuniantă, mai cu seamă când vin de la un teolog 71 

mistic  de  anvergură,  de  la  un  mistagog  al  structurii  iubirii, cum a fost Părintele Stăniloae. 

Însă,  nu  doar  de  caracterul  jertfit  şi  sfinţit,  răstignit  şi înviat,  al  Trupului  lui  Hristos,  vorbeşte  teologul,  ci  şi  de 

„funcţiuni ale trupului hristic” care înrâuresc funcţiunile trupului  nostru.  Desigur  că noi,  împărtăşindu-ne  cu  Trupul  lui Hristos,  ne  întâlnim  în  mod  real  cu  Hristos  în  persoană. 

Persoana  lui  Hristos  este  Divino-umană,  iar  umanitatea  Lui este  şi  suflet  şi  corp.  Aşadar,  nu  ne  împărtăşim  doar  cu trupul,  ci  şi  cu  sufletul  lui  Hristos  şi  cu  Dumnezeirea  Lui. 

Adică  sunt  paliere,  sau  componente  ale  acestei  întâlniri  care sunt de avut în atenţie. Noi le conştientizăm poate, după caz, într-o măsură mai mare sau mai mică. Însă, teologi şi mistici, trăitori  cum  a  fost  Părintele  Stăniloae,  au  surprins  prin experienţă nemijlocită, din chipul prezenţei lor, aceste detalii ale  comuniunii  euharistice,  care,  devoalate,  vectorizează  şi mişcarea  noastră  în  credinţă  în  lăuntrul  comuniunii.  Astfel, aceste  funcţiuni  ale  Trupului  lui  Hristos,  care  sunt  cu  totul curate, se imprimă în funcţiunile trupului nostru, sprijinind, determinând  această mişcare  de  curăţire  a  noastră.  Deci,  nu vorbim  de  un  trup  inert,  ci  de  un  Trup  Viu  care  are  nişte funcţiuni,  iar  funcţiile  acestea,  ce  sunt  curate,  transferă 

această curăţie şi în funcţiunile trupului nostru. 

Încă  un  detaliu:  „  [...]  Împărtăşindu-ne  de  Trupul  lui Hristos,  nu-l  fărâmiţăm  ca  pe  o  carne,  omorându-l,  ci  el rămâne  întreg,  viu  şi  activ  în  noi,  dar  întipărit  prin  toate lucrările  Trupului  Său  în  lucrările  trupului  nostru”.  Observăm  astfel  amănuntele  acestei  întâlniri  comuniante  detaliate la „nivel” de trupuri. Vedem implicate în participare funcţiunile, lucrările sau energiile Trupului lui Hristos care se imprimă 

în  funcţiunile,  lucrările  sau  energiile  trupului  nostru.  În împărtăşirea  noastră  cu  Trupul  şi  Sângele  lui  Hristos  se petrec  aşadar  toate  aceste  amprentări.  În  întâlnirea  şi  comuniunea  euharistică,  trupurile  se  şi  asumă  unul  pe  altul,  se poartă reciproc: „Noi devenim purtători ai Trupului Său, dar şi  El  este  purtătorul  trupului  nostru”.  Reţinem  astfel  acest schimb,  acest  transfer  detaliat,  specific,  înscris  în  întregimea participativă a trupurilor: noi suntem purtătorii lui Hristos în trupul nostru, dar şi Hristos ne poartă pe noi în Trupul Său. 

Acest  caracter  dinamic,  participativ  între  Dumnezeu  şi Creaţie îl subliniază în diverse ocazii teologul, chiar vizavi de Chipul  Maicii  Domnului,  Născătoarea  de  Dumnezeu.  Este nevoie  de  răspunsul  nostru.  Este  nevoie  de  această  participare,  de  această  asumare  a  noastră.  Există  şi  o  împreună 

lucrare dinamică între noi şi Dumnezeu, căreia teologii îi zic sinergie.  Fiecare  aduce  lucrarea  sa,  fiecare  are  aportul  său, atât  Dumnezeu,  cât  şi  omul.  Nici  unul  nu  este  pasiv  în această întâlnire, în această comuniune. 

În fond, nu există iubire împlinită fără un schimb, fără 

un  transfer,  fără  o  anume  împărtăşire.  Este  şi  o  asumare,  o însărcinare  a  iubirii,  după  cum  zice  Apostolul:  „Purtaţi-vă 

sarcinile unii altora.” Poţi să porţi şi neputinţele, slăbiciunile şi  greutăţile  celorlalţi,  aşa  cum  le  poartă  Dumnezeu  pe  ale fiecăruia dintre noi. Dar poţi şi trebuie să porţi şi pe cele bune ale celuilalt, pe care le asimilezi, le metabolizezi, le sedimen-tezi  în  tine.  Desigur,  noi  fiecare  suntem  într-o  anumită 

condiţie,  aici  şi  acum,  în  care  trebuie  să  şi  restaurăm  acest chip  al  nostru  în  asemănare  cu  Chipul  lui  Dumnezeu.  Dar chiar pe fondul bun al firii, să spunem, atât cât este actualizat, noi trebuie să ne asumăm acest chip de purtător de Hristos, aşa cum Hristos este purtător al chipului nostru. 

Pe  urma  Sf.  Simeon  Noul  Teolog,  un  mare  trăitor  şi mistic  din  secolul  X,  detaliază  că  noi  devenim  mădulare  ale lui  Hristos  şi  Hristos  devine  mădularele  noastre.  Afirmă  că 

Hristos  devine  subiect  al  lucrărilor  mele,  dar  şi  eu  devin subiect  al  lucrărilor  lui  Hristos,  al  energiilor  Lui.  Vedem această  întâlnire,  fără  confuzie,  fără  amestecare,  extrem  de tainică şi în acelaşi timp extrem de concretă. Aici vine şi tuşa Părintelui  Stăniloae  care  subliniază  că  între  Hristos,  ca subiect al lucrărilor mele, şi mine, ca subiect al Lucrarilor Lui, nu  există  niciodată  vreo  confundare  a  subiecţilor.  În  această 

unire extraordinară în care Îl porţi pe Hristos în tine, în care Hristos  te  poartă  în  Sine,  nu  există  niciodată  o  pierdere  a identităţii. Adică, cât de sensibilă sau de fină este întâlnirea, cât de adâncă comuniunea, distincţia între tine şi El rămâne. 

Niciodată  nu  se  pierde  identitatea  cuiva.  Rămâne  această 

legătură,  această  întrepătrundere  extraordinară,  dar  în  care ştii „cine eşti” tu, dar ştii şi „Cine este” Hristos. Sigur, cu cât se  clarifică  trăirea  noastră  liturgică,  cu  cât  se  desfăşoară 

creşterea  noastră  şi  se  aprofundează  întâlnirea  noastră  cu Hristos, cu atât sunt mai conştiente şi mai limpezi experien-ţele  şi  pe  aceste  dimensiuni  euharistice,  care  au  concreteţea lor, una experienţială. 

Aşadar, deşi uniţi în această comuniune foarte profundă, dinamică, fiecare rămâne el însuşi, prezent şi activ. Dialogul se  păstrează.  Şi  nu  numai  că  se  păstrează,  are  o  dinamică, adică,  se  adânceşte, se permanentizează.  Nu  e un  demers  al cuiva  care  a  ajuns  la  un  punct  terminus  şi  acolo  se  predă, intră într-o pasivitate. Adică, odată ce am ajuns într-un punct, mă  opresc. Devin  imobil.  Dialogul  continuă  chiar  în  această 

formă  de  întâlnire  şi  unire.  Apropo  însă  de  creşterea  personală şi de creşterea comunitară şi de faptul că Hristos este şi 74 

în  mine  şi  în  ceilalţi,  teologul  ne  descoperă  cum  acelaşi Hristos  lucrează  în  toţi:  „Lucrând  în  mine  trezeşte  iubirea mea  faţă  de  El,  Care  este  în  toţi,  şi-i  face  pe  toţi  să-mi  arate iubirea  lor  care  la  rândul  ei  e  trezită  de  lucrarea  iubirii  lui Hristos  în  ei.”  Hristos  ne  mişcă,  ne  înrâureşte  aşadar  pe fiecare să ne îndreptăm către ceilalţi. E prezent, să zicem aşa, şi în cel ce dăruieşte şi în cel ce primeşte. Pune în mişcare acte de  dăruire  şi  de  iubire  tainică,  chiar  între  noi,  oamenii,  prin impulsionarea acestor schimburi, primiri şi dăruiri reciproce. 

Astfel  se  ajunge  ca  iubirea  aceasta  a  lui  Hristos, cea  una,  să 

iradieze din toţi şi să-i unească pe toţi, cei ce devin astfel, în diversitatea  lor,  purtători  de  Hristos.  Aşa  cum  evocam  la început  legătura  între  creşterea personală  şi  cea comunitară, vedem  cum  adevărata  creştere  este  iradiantă,  adică  se transmite şi celorlalţi. Nu pot să mă apropii de Dumnezeu şi să  rămân  opac,  adică  să  nu  transpară  prin  mine  lumina  lui Hristos.  Creşterea  noastră  şi  curăţirea  noastră  ne  face transparenţi.  Astfel,  Lumina  Hristică  trece  prin  noi  în  chip tainic şi transfigurativ şi către ceilalţi. 

Aceasta  este  frumuseţea  unui  astfel  de  chip  de  spiritualitate  care,  scoţând  din  schemă  egoismul  individualist, asociat  creşterii  şi  realizării  solitare  întru  credinţă,  afirmă  că 

adevărata  creştere  este  o  rodire  ce  se  răsfrânge  şi  asupra celorlalţi. E doar unul „din casă” care merge la biserică, care caută întâlnirea cu Hristos? Acesta e cel care îi poartă, direct sau  indirect,  şi  pe  ceilalţi  „ai  casei”,  sau  ai  mediului  său relaţional,  către  Hristos.  Se  transmite  această  lucrare  de tractare, văzut sau nevăzut. Iradiază, discret, silenţios... Deşi, uneori  poate  să  fie  şi  mai  dur,  mai  abrupt  impactul.  Există 

însă această perspectivă în care fiecare, din cei care se apropie de  Dumnezeu,  nu  e  fără  o  influenţă  asupra  mediului  său 75 

relaţional. Apropierea mea de Hristos e astfel un beneficiu şi pentru  ceilalţi.  Este  o  mare  binefacere  pentru  noi  faptul  că 

mergând tu, oarecare, pe Cale, vor fi şi mulţi alţii care se vor folosi  de  mersul  tău,  care  vor  fi  părtaşi,  într-o  măsură  mai mare  sau mai  mică,  la  profunzimea  experienţei  tale  hristice. 

Nu  eşti  total  singur,  nu  numai  prin  faptul  că  Dumnezeu  e alături de tine, ci şi prin faptul că te faci şi tu într-un fel cale şi uşă, pentru ceilalţi, pe măsură ce păşeşti pe Cale, apropiindu-te de Hristos. Hristos se face Cale celorlalţi prin tine. Te face şi pe tine uşă către El. 

Am  văzut,  aşadar,  cum  s-a  început  de  la  Trupul  lui Hristos care se întâlneşte-uneşte cu trupul nostru. Am reţinut întâlnirea între funcţiunile Trupului lui Hristos şi funcţiunile trupului  nostru,  respectiv  întâlnirea  între  lucrările  sau  energiile  Trupului  lui  Hristos  şi  energiile  sau  lucrările  trupului nostru.  Însă,  Hristos,  fiind  Om  deplin  prin  Întrupare,  are  şi Suflet, care nu este separat de Trupul Lui. Trupul lui Hristos nu e despărţit de Sufletul Lui şi nici de Dumnezeirea Lui. Aşa încât persoana omenească, cea care se împărtăşeşte, primeşte Trupul lui Hristos nu numai în trupul lui, ci şi în sufletul său. 

Vedem precizată astfel o altă componentă, cea sufletească. Sf. 

Ioan Damaschin afirmă că „Trupul şi Sângele lui Hristos intră 

în  constituţia  sufletului  şi  a  trupului  nostru...”.  S-ar  putea, practic  vorbind,  sau  concret,  ca  să  revin  la  acest  termen,  ca atunci  când  ne  împărtăşim  să  conştientizăm  cât  putem,  la măsura  noastră,  această  atingere  sufletească.  Dar  dimensiu-nea, componenta aceasta sufletească este şi ea real implicată. 

Explorarea  acestui  spaţiu  euharistic  este  una  extraordinară! 

Trebuie să ajungi însă să conştientizezi aceste fine gradaje sau aceste subtile straturi/componente ale întâlnirii, ale prezenţei în sânul comuniunii euharistice. Sigur, acuma le „teoretizăm”, 76 

într-un fel, şi apar ca abstractizări. Toate aceste detalii au însă 

frumuseţea,  bucuria  sau  plinătatea  lor    descoperită   in  actu. 

Este o întâlnire, o comuniune de căutat, de experimentat! 

Am  văzut  astfel  un  detaliu  al  întâlnirii  legat  de  trup. 

După care observăm un altul legat de suflet sau „şi de suflet, şi de trup”, întrucât zice: „intră în constituţia sufletului şi trupului  nostru”.  În  ce  fel  intră?  Cum?  „  [...]  Netopindu-se, nestricându-se, netrecând în ceea ce dăm afară, ci rămânând în fiinţa noastră ca pricină a conservării noastre şi ca mijloc de curăţire a  toată  întinăciunea.”  Este  de  subliniat,  de  reţinut,  că  nu  se topeşte, nu se strică şi nu se elimină. Dimpotrivă, are efect real: devine pricină a conservării şi mijloc de primenire a noastră. 

La  început  am  pomenit  de  acele  „rădăcini  ale  raţionalităţii şi sensibilităţii” trupului din suflet. Reintră acest detaliu în  atenţie  odată  cu  evocarea  implicării  şi  a  sufletului  şi  a trupului în interstiţiile acestei comuniuni euharistice. Aşadar, mai  întâi  s-a  arătat  raportul  acesta  între  „trupuri”,  şi  s-a precizat întâlnirea între Trupul lui Hristos şi trupul nostru, şi, în  subsidiar,  întâlnirea  între  funcţiunile  Trupului  lui  Hristos şi  funcţiunile  trupului  nostru,  între  lucrările  sau  energiile Trupului  lui  Hristos  şi  lucrările,  energiile  trupului  nostru. 

Apoi, vedem că şi Sufletul lui Hristos atinge direct şi sufletul nostru,  nu  numai  trupul  nostru,  prin  intermediul  Trupului Său.  Ni  se  relevă  astfel  aceste  moduri  de  întâlnire,  mediată 

sau nemediată. De fapt aici vorbim de o întâlnire pe coordonatele  şi  dimensiunile  acestui  chip  euharistic  al  comuniunii. 

Observăm  nivele,  deşi  termenul  poate  nu  e  cel  mai  potrivit, de  întâlnire  şi  de  experienţă  concretă,  atât  trupească,  cât  şi sufletească. 

Mutând  atenţia  în  plan  uman,  se  precizează  legătura biunivocă  între  suflet  şi  trup.  „Sufletul  nostru  este  în  trupul 77 

nostru [...] Dar, trupul nostru, prin rădăcinile raţionalităţii şi sensibilităţii  lui,  este  şi  el  în  sufletul  nostru.” Deci,  e  o  legătură specială – în plan uman – între sufletul nostru şi trupul nostru. Sufletul nostru este în trupul nostru, dar şi trupul este în  sufletul  nostru,  prin  aceste  „rădăcini  ale  raţionalităţii  şi sensibilităţii”. Există, aşadar, un fel de interfaţă între suflet şi corp ce constă, subzistă în aceste „rădăcini ale raţionalităţii şi sensibilităţii”  trupului.  Trupul  nu  e  o  masă  inertă,  nu  e  un corp  material  inert,  ci  are  o  raţionalitate  şi  o sensibilitate,  ce sunt înrădăcinate în suflet. În atare perspectivă, această raţionalitate  şi  această sensibilitate  a  trupului  nu  trebuie  confundate – şi acesta este un lucru foarte important, din punct de vedere  al  experienţei  –  cu  însăşi  sufletul.  Acestea  sunt rădăcini  subtile,  energetice,  ale  trupului  în  suflet,  nu  însăşi sufletul. Ele ţin de o individualizare a corpul nostru, de structura  sa  energetică  subtilă,  întrucât  corpul  nu  este  o  simplă 

materialitate  inertă,  simplă  chimie  şi  fiziologie,  ci  o  realitate vie, subîntinsă de o formă energetică, subtilă, individualizată. 

Are  astfel  şi  nişte  funcţionalităţi,  nişte  lucrări,  nişte  energii, care îi conferă posibilitatea unor relaţionări, proiecţii, transferuri, de acest fel, şi a unor trăiri specifice. În acest sens, trupul are  şi  o  participare  proprie,  energetică,  individuată.  Dar sufletul  este  mai  mult  decât  acestea.  Sufletul  este  altceva decât  acestea.  Distincţia  e  fundamentală  în  planul  experienţei. Nu trebuie confundată sensibilitatea aceasta corporală, de natură  emoţională,  de  natură  subtil  energetică,  cu  trăirea direct  sufletească,  care  este  de  altă  natură,  una  fiinţială. 

Acestea,  desigur,  trebuie  integrate  participativ  în  întâlnirea noastră cu Dumnezeu, ca un chip integral cuminecabil. Însă, din  perspectiva  unei  experienţe  profund  clarificate,  necon-fuze, sunt detalii care trebuie avute în atenţie. Sunt nişte ţinte 78 

ale  experienţei  care  vizează  întregul,  fără  să  desconsidere componentele sale, participarea lor distinctă. 

Despărţirea  dintre  suflet  şi  trup  nu  se  produce  nici chiar  la  moarte  atât  de  total  cât  ne  închipuim,  tocmai  din pricina  acestor  rădăcini,  care  prezervă  un  contact,  un  fel  de memorial  al  trupului  cu  care  „pleacă”  sufletul.  Avem,  deci, nişte  „rădăcini”  ale  raţionalităţii  şi  sensibilităţii  trupului  în suflet. Însă, mai sunt nişte rădăcini, cele ale chipului omului în Dumnezeu, cele ale omului întreg, prinse, înrădăcinate în arhechip.  Ştim  că  fiecare  dintre  noi  suntem  creaţi  în  baza unui  model,  conform unei  paradigme  divine.  Există  deci  un arhechip,  un  model  originar.  Dumnezeu  creează  pe  fiecare om  în  raport  de  acest  chip-model,  originea  originală.  Omul care  se  naşte,  care  apare  în  existenţă  are  ca  temei  un  model arhechipal. Ştim, din perspectivă creştină, cum corpul se for-mează  din  individualitatea  părinţilor,  iar  sufletul,  la  fiecare om ce se naşte, e creat de Dumnezeu. Acest suflet e creat de Dumnezeu nu fără legătură cu părinţii, nu fără un raport cu moştenirile pe care le are de la părinţi, le are din neam. Acest om întreg, suflet şi corp, care apare în existenţă, are ca temei un  model,  acel  arhechip  veşnic  după  care  Dumnezeu  îl creează.  Arhechipul  este  un  model-cuvânt  al  Cuvântului, 

„Cel  prin  care  toate  s-au  făcut”.  Rădăcinile  adevărate,  cele mai  adânci,  veşnice,  sunt  în  acest  model-paradigmă  divină. 

În  acest  arhechip  sunt  rădăcinile  profunde,  veşnice.  Acest arhechip  este  memorialul-pecetea  de  chip  de  fiu  al  lui Dumnezeu. Suntem, după cum credem, fii ai omului  şi fii ai lui  Dumnezeu,  prin  înfiere.  Chipul  de  înfiere  este  în  acest model-arhechipal, în această paradigmă divină, a cărei transpunere şi asemănare-chip suntem. Aşadar, ne naştem ca fii ai unor  părinţi,  cu  moştenirea  unui  neam,  dar  trebuie  să  (re) 79 

naştem  şi  într-o  supra-filiaţie  duhovnicească,  dacă  vrem  (şi) să ne întoarcem Acasă, ca fii (şi) ai lui Dumnezeu, înveşmân-taţi în asemănarea Fiului Său. Prin urmare, trebuie să ne mişcăm, să ne desfăşurăm viaţa noastră în această dublă filiaţie, divino-umană.  Trebuie  să  asociem  filiaţiei  acesteia  pământeşti  filiaţia  cea  cerească  sau,  altfel  zis,  duhovnicească. 

Ambele  filiaţii  au  coordonate  formative  diferite,  dar  necontrare. Astfel, dacă te debalansezi vizavi de aceste coordonate şi  direcţii,  poţi  să  le  contrariezi,  să  ieşi  în  decor,  pierzând participarea firească, cea de dorit... 

Legătura  între  suflet  şi  corp  prin  aceste  „rădăcini  ale raţionalităţii  şi  sensibilităţii”  trupului  este  una  de  avut  în atenţie, întrucât, unindu-ne cu Trupul şi Sângele lui Hristos, acesta  acţionează  asupra  sufletului  nostru.  Însă,  datorită 

acţiunii  asupra  sufletului,  se  acţionează,  prin  intermediul acestor  rădăcini,  şi  asupra  corpului.  Avem  astfel  întâlniri directe, între suflet şi suflet, între trup şi trup, dar şi indirecte, mediate,  de  la  suflet  la  trup,  prin  inter-mediul  acestor rădăcini, interfaţă energetică prin care se leagă unul de altul. 

Trupul  şi  Sângelui  lui  Hristos  sunt  pnevmatizate  şi îndumnezeite, căci Trupul şi Sângele lui Hristos este pătruns de Duhul Sfânt: „Ceea ce primim în mod deosebit prin Sfânta Împărtăşanie  este  Duhul  dumnezeiesc  care  întăreşte sufletul nostru şi ne ajută să biruim procesele nelibere ale naturii trupului nostru şi ne unifică cu Dumnezeu.”. Aşadar, Trupul lui Hristos este un Trup pnevmatizat şi îndumnezeit, nu un trup obişnuit. De aceea, prin cuminecarea cu acest Trup, pnevmatizat  şi  îndumnezeit,  acesta  se  atinge  nu  numai  de  trupul nostru, ci şi de sufletul nostru. Dumnezeirea lui Hristos acţionează şi asupra sufletului omului, dar prin intermediul sufletului, acţiunea se răsfrânge şi asupra trupului omului. 

Iată, aşadar, şi o prezenţă, îndeosebi a Duhului, care se oferă întâlnirii, cuminecării prin Sf. Împărtăşanie. Iată cum se adaugă participări distincte, iată cum conlucrează, cum con-vieţuiesc  toate.  Vedem  astfel  cum  se  petrec  aceste  întâlniri, atât  imediate,  cât  şi  intermediate,  în  care  este  implicat  atât sufletul, cât şi trupul nostru. Se subliniază încă odată, şi aici, că  Duhul  Sfânt  acţionează  asupra  sufletelor  noastre.  Însă, prin „faptul că sunt rădăcinile raţionale şi sensibile ale trupului  în  suflet”,  Duhul  acţionează,  prin  intermediul  sufletului, şi  asupra  trupului nostru, până  ajunge  la  „o  copleşire  a  trupului  de  către  suflet  şi  amândouă  de  către  Duhul  dumnezeiesc”.  Există  o  acumulare,  imediată  sau  intermediată,  care conferă o deplinătate a întâlnirii şi care e resimţită, experiată, tangibilă  pe  toate  aceste  dimensiuni.  Astfel,  se  pecetluieşte această prezenţă a lui Dumnezeu în chipul nostru întreg. 

Iată câte forme de participare, mediate şi nemediate, se petrec  atunci  când  ne  cuminecăm,  când  ne situăm  în  chipul euharistic  al  întâlnirii.  Nu  conştientizăm  uşor  aceste  dimensiuni,  dar  trebuie  să  fim  încredinţaţi  că  ele  sunt  reale,  concrete întâlniri. Suntem însă chemaţi să aprofundăm întâlnirea noastră  cu  Dumnezeu  în  chipul  acesta  euharistic,  care,  de fapt,  este un  chip  al  comuniunii  adevărate,  plenare,  veşnice. 

Acest  zoom, această focalizare pe nucleul acesta euharistic ne descoperă ce înseamnă comuniunea în interferenţele sale atât de concrete, atât de fine, de dense în veşnicie. Ne descoperă 

interstiţiile  Împărăţiei  lui  Dumnezeu,  unde  iubirea  împărtă-şită  se  desfăşoară  în  acest  chip  euharistic.  Nu  e  o  simplă 

iubire, aşa ca un simplu sentiment pe care îl (re) simt. Este o întâlnire-iubire deplină care produce atâtea atingeri, transferuri,  proiecţii,  întrepătrunderi.  Este  o  întâlnire  reflectată  în atâtea  con-locuiri,  atâtea  con-vieţuiri,  atâtea  purtări  ale 81 

celuilalt  în  tine  şi  viceversa.  Şi  toate  acestea  rămân,  se  păstrează, întrucât înscriu un memorial care se amprentează, se permanentizează în chipul persoanei. 

S-a  vorbit  şi  de  urcuş  şi  de  creştere...  Către  ce  urcăm? 

Sau cum creştem? Ce, încotro ţintim? Sigur că s-a spus către desăvârşire,  către  o  iubire  desăvârşită,  mai  precis.  Iubirea desăvârşită,  deplină,  trebuie  înţeleasă  însă  în  coordonatele acestea  euharistice  ale  întâlnirii  comuniante;  o  întâlnire extrem de bogată, extrem de nuanţată, extrem de fină, una a co-prezenţelor  aşezate,  cuprinse  în  profunde  iconice-îmbră-ţişări. Nu este iubirea unor pure şi simple declaraţii, una de  

 love story american. Suntem chemaţi la o astfel de comuniune în  chip  euharistic.  Acesta  este  de  fapt  şi  chipul  Împărăţiei Cerurilor,  un  chip  conturat  după  coordonatele  şi  dimensiunile acestea euharistice pe care noi nu le trăim deplin acuma, dar  suntem  chemaţi  să  ne  mişcăm  plinitor  pe/înspre  ele. 

Trebuie  să  le  avem  în  atenţie.  Trebuie să ştim să  ne  mişcăm către/întru ele. 

Însă, vorbind de creşterea personală şi cea comunitară, de  faptul  că  personalul  şi  comunitarul  se  desăvârşesc  dimpreună, con-cresc, vorbim şi de legătura între liturghia comunităţii  sau  liturghia  euharistică  şi  o  liturghie  interioară  sau acea „liturghie de după liturghie”. Despre rugăciunea „Doamne Iisuse  Hristoase  Fiul  lui  Dumnezeu  miluieşte-mă  pe  mine păcătosul”, acea formulă a „rugăciunii minţii” sau a „rugăciunii inimii”,  s-a  spus  chiar  că  este  o  liturghie  după  liturghie,  că 

este o liturghisire. Este o „rugăciune neîncetată” ca un fel de prelungire, de continuare a rugăciunii liturgice. O permanentizare a rugăciunii care ce înseamnă, în fond? Că doreşti să fii, doreşti  să  rămâi  cu/sau  în  Dumnezeu  permanent.  De  fapt, aceasta şi  este  „rugăciunea  neîncetată”,  o  permanentă unire, 82 

un continuu dialog, o comuniune ce se înveşniceşte. Aşadar, 

„rugăciunea neîncetată” nu e o practică de dragul practicii, ci ţinteşte această unire cu Dumnezeu, vizează o permanenţă a întâlnirii.  În  subsidiar,  e  de  descoperit  cum  permanentizăm noi, în viaţa noastră, întâlnirea cu cineva dorit, aşteptat, iubit. 

Ştim că Apostolul Iubirii spune că noi ajungem să-L iubim pe Dumnezeu pentru că El ne-a Iubit mai întâi. Înainte de a iubi, suntem  iubiţi,  înainte  de  a  iubi  suntem  ţinta  unei  Iubiri. 

Ajungi să conştientizezi că Dumnezeu e de fapt Cel care te-a iubit,  înainte  de  a-L  fi  iubit  tu  pe  El.  Te-a  iubit  chiar  înainte de a fi ştiut tu de El, înainte de a fi descoperit această Iubire. 

Ajungi  să  recunoşti  această  iubire  şi  faptul  că  această  iubire te-a căutat pe tine înainte de a fi tu conştient de ea, înainte de a-i răspunde. Acesta este un detaliu marcant în viaţa duhovnicească. Eşti chemat să răspunzi unei iubiri care mai înainte de-a iubi (tu) te-a iubit, te-a avut în atenţie, ţi-a purtat de grijă. 

Această  întâlnire  între  personal  şi  comunitar,  această 

legătură  între  liturghia  euharistică  şi  liturghia  interioară  ne situează în orizontul liturgic fundamental. Există, aşadar, şi o liturghie  căreia  îi  spunem  interioară.  Sigur  că  putem  spune 

„interioară”  sau,  mai  potrivit,  lăuntrică.  Însă,  aici  ar  fi  un amănunt  interesant,  dat  de  afirmaţia  Părintelui  Stăniloae  că 

trupul nostru e de fapt interior sufletului nostru. O afirmaţie care  face  ca  „logica”  aceasta  a  interiorului  şi  a  exteriorului, aplicată  relaţiei  dintre  suflet  şi  corp,  să  apară  în  altă  optică. 

Vorbim de „ceva în interior”, şi ne gândim la suflet. Dar dacă 

sufletul  e  cumva  împrejului  corpului  nostru,  atunci  corpul este  în  „interior”.  Sigur  că  interioritatea  are  aici,  asociată 

liturghiei  (interioare),  şi  sensul  a  ceva  mai  adânc.  Se  referă, trimite la o realitate esenţială, fundamentală, nu superficială. 

Sufletul  nostru  e  considerat  ca  anterior  sau  primordial,  ca 83 

ordine, faţă de trupul nostru. Liturghia interioară ar fi astfel o liturghie  care  pune  accent  pe  un  interior  care  marchează, precizează  de  fapt,  ordinea  aceasta,  diferenţa  de  rang,  între suflet şi trup, întâietatea sufletului faţă de trup. 

După  Marcu  Ascetul,  la  Botez,  Hristos  se  sălăşluieşte înlăuntrul nostru ca Mare Arhiereu. De aici şi această lucrare liturgică lăuntrică, ce reiese din faptul că Marele Arhiereu se sălăşluieşte  în  adâncul  sufletului  nostru.  Această  sălăşluire face posibilă liturghia noastră interioară. Liturghia interioară 

este evident legată de liturghia comunitară, căci nu poţi să fii botezat  decât  în spaţiul  liturgic  comunitar,  adică  în  Biserică. 

Este această „legătură dublă”. Eşti pus în legătură cu Dumnezeu, exterioară, să zicem, prin altarul vizibil, dar ai şi această posibilitate  de  conştientizare  a  lucrării  acesteia  lăuntrice  în  care Hristos,  ca  Arhiereu,  se  sălăşluieşte,  prin  Botez,  în  lăuntrul tău ca într-un altar interior. În acest altar al sufletului, ca chip de biserică, în cămara cea mai tainică a noastră, cea mai adâncă, cea  mai  de  sus,  se  sălăşluieşte  Hristos,  ca  Mare  Arhiereu. 

Altfel zis, în inima cea mai profundă, în adâncul inimii, este altarul hristic. Astfel, noi avem propriu-zis şi altarul liturgic, pe  care  ni  se  oferă  Hristos  în  chip  euharistic,  dar  avem  în atenţie  şi  un  altar  lăuntric,  în  adâncul  sufletului,  în  care  ne întâlnim tainic cu Hristos. Şi, în viaţa noastră duhovnicească, aceste  întâlniri  cu  Hristos,  trebuie  împletite  cumva,  întrucât este unul şi acelaşi Hristos care se oferă, cu care ne întâlnim. 

Este aceeaşi Persoană. 

Energiile  dumnezeieşti  ale  lui  Hristos,  care  pornesc, străbat din Trupul Său, înviat şi transfigurat, iradiază, transfigurează. Acestea trebuie să le primim şi noi în trupul nostru, în ambientul acestei liturghii, pe altarul săvârşirii jertfiri şi dăruirii  noastre  interioare.  Legat  de  această  lucrare  în  lăuntrul 84 

nostru  a  lui  Hristos,  a Mântuitorului  ca  Arhiereu,  Arhiereul Cel  Veşnic,  noi  suntem  chemaţi  să  aducem  o  jertfă  şi  o dăruire-ofrandă  lăuntrică  personală  pe  acest  prestol-altar lăuntric.  Hristos  este  lucrător  în  noi,  din  şi  prin  interiorul nostru.  Dar  şi  noi,  cei  care  ducem  pomenirea  şi  prescurea noastră  la  altarul  văzut,  trebuie  să  ştim  că  şi  în  lăuntrul nostru  trebuie  să  închinăm  un  fel  de  ofrandă.  Trebuie  să  ne oferim  ca  dăruire-jertfă,  ca  un  chip  de  prescură,  lui  Hristos. 

Trebuie  să  avem  participarea,  dăruirea  şi  jertfa  noastră  în chipul persoanei noastre care să ne întâlnească cu Hristos. 

Odată,  cu  ani  buni  în  urmă,  când  am  fost  la  Frăsânei, era  sărbătorit  Sf.  Mucenic  Teodor  Tiron.  Atunci  am  auzit troparul sfântului care m-a încântat: „Mucenicul tău Doamne, Teodor, ca o pâine dulce Ţie Treimii Ţi s-a adus.” Adică s-a oferit şi sfântul, în dăruirea, jertfa, mucenicia lui ca o împărtăşire,  ca  o  ofrandă,  ca  o  „pâine  dulce”.  M-a  impresionat cumva acest aspect că însăşi Sfânta Treime, deşi este deplină 

în  Sine,  se  împărtăşeşte  din  darurile,  din  dăruirile  noastre. 

Mai mult, ne primeşte, se întâlneşte cu însăşi dăruirea-iubirea noastră. Fiind vorba de iubire e firesc ca fiecare să aibe participarea proprie. Şi noi trebuie să avem participarea noastră, şi noi  trebuie  să  aducem  ofranda noastră,  dăruirea  noastră.  Pe fond,  iubirea  noastră  trebuie  să  fie  ca  o  ofrandă,  continuă, permanentă  oferire.  Dăruirea,  jertfa  noastră,  este  de  fapt, chipul persoanei noastre, prezente în act. Suntem, închipuim o  prescură-pâine  care  trebuie  dusă  la  altarul  lăuntric  să  fie slujită.  Trebuie  să  ne  oferim-închinăm pe  acest  altar  lăuntric ca Hristos să se pecetluiască în noi, să ia chip în noi. Trebuie, asemeni Maicii Domnului, să dăm naştere lui Hristos în noi. 

Acesta ar fi mobilul ofrandei noastre, dăruirii noastre. Noi, ca persoane, suntem, închipuim o pâine-prescură. În acest chip 85 

trebuie  să  ne  aducem  lui  Dumnezeu,  ca  şi  Dumnezeu  să  se cuminece cu noi. Acest detaliu al participării noastre, al prezenţei  noastre  cuminecabile  este  extraordinar!  Dumnezeu este Viu, este Chip-Persoană. Nu este pasiv! Nu doar oferă, ci şi primeşte. Ne primeşte! 

De altfel, teologul insistă adeseori pe participarea noastră, chiar  dacă  ştim  că  este  o  distanţă  de  netrecut  între  noi  şi Dumnezeu,  în  sensul  de  diferenţă  ontologică,  ca  dintre Creator  şi  creatură.  Vedem  astfel  cât  de  importantă  este pentru  Dumnezeu  şi  participarea  noastră,  răspunsul  nostru, chiar dacă noi n-avem comensurabilitate cu El. Dar faptul că 

ne  oferă  darul  acesta  ca  şi  noi  să  fim  cineva,  ca  şi  ceea  ce dăruim noi, ca şi răspunsul nostru să fie important pentru El, este extraordinar. Deşi e poate greu de înţeles de noi, mai ales dacă nu vedem pe Dumnezeu ca fiind Chip-Persoană. De aici vine  şi  şansa  noastră  de  a  ne  putea  împlini  cu  adevărat, tocmai  din  faptul  că  avem  un  astfel  de  partener,  care  este Persoană. Ne putem închipui, desigur la scara noastră umană 

şi  în  reperele  noastre  de  părinţi,  că  te  bucuri  atunci  când copilul tău îţi iese în întâmpinare, într-un fel sau altul. Poate n-ai  nevoie  de  această  întâmpinare,  dar  te  bucuri  de  participarea  lui,  pentru  că  această  participare  îl  actualizează,  îl împlineşte  în  chipul  firii  lui.  Nu  vorbim  aici  de  necesitate. 

Dumnezeu  n-are  nevoie  de  ceva,  de  cineva.  Este  deplin  în Sine.  Dar  în  chipul  iubirii,  în  schimbul,  transferul  aceasta  al dăruirii şi al primirii, este inevitabil să fie şi iubire dăruitoare, şi  iubire  primitoare.  Şi,  încă  un  detaliu,  în  orizont  revelaţional,  vizavi  de  o  iubire  primitoare.  Fiind  făptură-creaţie,  noi suntem în chip fundamental, prioritar, iubire primitoare. Dar, aşa cum spunea cineva care ţinea isonul la strană: „Nu e de colea să ţii isonul!”. Se potriveşte şi aici: „Nu e de colea să fii 86 

iubire  primitoare.”  Adică,  nu  e  puţin  lucru  să  ai  această 

capacitate,  această  artă  să  primeşti.  Primirea  este  act,  este deschidere.Trebuie  să ştii  să  primeşti,  trebuie  să ai  arta,  ele-ganţa să  te  desfăşori  în  chipul  iubirii  primitoare.  Şi  condiţia noastră  de  creaţie,  identificată  chiar  în  tipul  arhechipal,  care este  Maica  Domnului,  este  fundamental  situată  în  orizontul acesta  de  model  de  iubire  primitoare.  Nu  e  doar  o  simplă 

ascultare: „Iată roaba Domnului, fie mie după cuvântul tău.”. 

Este aici şi o deschidere primitoare a iubirii. O deschidere primitoare care a dus până la Naşterea şi Întruparea Cuvântului. 

Uneori  reducem  şi  noi  acest  eveniment  al  Bunei  Vestiri numai  la  un  model-tip  de  ascultare,  spunând  că  Maica Domnului „a făcut ascultare”, şi, urmând modelului, trebuie ca  şi  noi  să  facem  ascultare,  şi  aşa  mai  departe,  toate  cele. 

Primirea acestui chip al ascultării, dacă decurge dintr-un chip al  iubirii  primitoare,  are  alte  reverberaţii,  şi  văzute,  şi  nevăzute. În chipul iubirii primitoare, este în alt veşmânt şi ascul-tarea, este altceva, este într-un chip al naşterii, al întrupării, al întâlnirii iubirii. 

Reţinem  astfel  prezenţa  lui  Hristos  în  noi  ca  Mare Arhiereu  şi  faptul  că  trebuie  să  aducem  şi  noi  prezenţa, dăruirea  şi  jertfa  noastră  lăuntrică.  Un  aspect  care  merită 

menţionat,  este  că  noi  putem,  după  cum  spune  Marcu Ascetul, să aducem gândurile noastre prime, gândul cel bun, pentru a fi închinat lui Dumnezeu. Un gând de slăvire: „Slavă 

Ţie  Doamne!”. Însă,  pe  o  treaptă  mai  înaltă,  cea a  trăitorilor isihaşti, nu mai  aduci,  nici  gândurile  tale,  fiindcă  experienţa şi  întâlnirea  trece  dincolo  de  gând,  dincolo  de  minte.  Trece într-o  tăcere  cuvântătoare,  într-o  prezenţă  admirativă  a  Prezenţei lui Dumnezeu. O prezenţă care poate să fie mai plină 

şi mai densă, chiar decât un cuvânt sau decât un gând al tău. 

Şi  iată  cum  se  poate  ajunge  dincolo  de  cuvinte  într-un nerostit  al  întâlnirii  noastre  cu  Dumnezeu.  Un  nerostit  care poate  să  fie  extrem  de  bogat  şi  de  plin  de  prezenţă.  Un nerostit  real  cuvântător,  dens,  plin  al  persoanei.  O  trăire,  o participare a inimii, adică a pulsaţiei tainice, inefabile, a vieţii tale,  concrete,  fiinţiale.  Însăşi  trăirea  ta  este  ca  o participare, ca o încântată sărbătorire a Prezenţei lui Dumnezeu. Trăirea însăşi  devine  un  act  de  răspuns,  este  o  întâlnire,  o  celebrată 

întâlnire-împărtăşire. 

Hristos  Arhiereu, Marele  Arhiereu  este  prezent  în  noi. 

Însă, teologul arată cum suntem primiţi, cum suntem puşi în relaţie cu Tatăl, prin Hristos, Fiul Său. Anume prin faptul că 

Tatăl  vede  (şi)  în  noi  pecetea  jertfei  Fiului  Său.  Aceasta  e  o cale  de  recunoaştere  a  noastră  ca  fii  ai  lui  Dumnezeu.  Este chiar  o  condiţie  a  acestei  recunoaşteri:  Tatăl  trebuie  să  vadă 

pe Fiul Său în noi. De aceea, nu avem altă cale de a ajunge la Tatăl, decât prin Fiul. Iar această cale prin Fiul trebuie să fie cumva  pecetluită,  amprentată,  parcursă  în  noi.  Deci  nu  e  o cale oarecare. Este o Cale care se face în noi cale. O Cale care lasă urme în noi, se întrupează în noi, ne amprentează. Este o prezenţă-pecete  a  lui  Hristos  care  imprimă,  amprentează, adânceşte  în  noi  chipul  de  filiaţie.  Acestea  amprentări  sau peceţi,  pot  fi  închipuite  asemeni  chipului  unui prestolnic,  ce se imprimă pe prescură, cu pecetea IS HR NI KA. Trebuie să 

fim ca o prescură, ca o pâine, pe care să se regăsească această 

pecete a chipului hristic, care de fapt arată că noi suntem fii ai lui  Dumnezeu,  nu  numai  fii  ai  omului.  Hristos  este  Fiul  lui Dumnezeu şi se face şi Fiul Omului. Întâlnirea, această mare taină  a  unirii  între  Dumnezeu  şi  Creaţie,  se  petrece  numai prin Fiul, cel care este Fiul, şi al lui Dumnezeu, şi al omului. 

Fiului,  cel  care  este  unicul  Mijlocitor  între  Dumnezeu  şi Creaţie. Aşa sunt date, descoperite aceste coordonate filiative şi nu ne putem mişca în afara lor, dacă vrem să rămânem în Adevăr. 

Însă,  în  slujirea  de  Arhiereu  permanent  a  lui  Hristos, teologul prezintă două orientări. Una de la El către noi. Una prin  care  Hristos  ni  se  dăruieşte  ca  Cel  ce  s-a  adus  jertfă 

Tatălui.  Ni  se  dăruieşte  El  nouă  ca  Cel  Care  s-a  jertfit.  S-a jertfit pe Gologota, se jertfeşte nesângeros în liturghie şi ni se dăruieşte  nouă.  Imprimă  astfel  în  noi,  prin  această  dăruire, 

„pornirea de a ne aduce şi noi jertfă Tatălui cum s-a adus El”. 

Aceste pecetluiri, aceste întâlniri cu Hristos imprimă, trezesc un  memorial  al  nostru  de  dăruire.  Recuperează, restartează, astfel,  capacitează  un  memorial  filiativ  de  dăruire  şi  jertfă. 

Deci,  „imprimă  în  noi  această  pornire  de  a  ne  aduce  şi  noi jertfă  Tatălui  împreună  cu  El”.  Acesta  este  un  aspect,  o orientare  a  slujirii  lui  Hristos  ca  Arhiereu  înlăuntrul  nostru. 

Şi  al  doilea  aspect  sau  orientare  se  leagă  de  faptul  că  (şi) primeşte jertfa noastră, că asumă răspunsul nostru. Astfel, pe de o parte, ni se oferă nouă şi ne induce un mod de a ne jertfi şi  noi,  şi,  pe  de  altă  parte,  „primeşte  jertfa  noastră,  o  asimilează  cu  jertfa  Lui,  o  duce  la  Tatăl,  arătându-I  astfel  Tatălui unirea Lui cu noi în iubire ca o iubire comună cu a Lui faţă de Tatăl”.  Se  vede  această  participare  hristică  în  viaţa  noastră, dar  se  vede  şi  nevoia  răspunsului  nostru,  care  este  asumat hristic. Trebuie să fim părtaşi la această întâlnire fundamentală  cu  Hristos,  fiindcă  numai  aşa  recăpătăm  deplin  puterea de  a  ne  dărui,  şi  puterea  de  a  ne  jertfi.  Crucea  este  până  la urmă legată de structura aceasta a lumii, jertfa fiind înscrisă 

în  structura  lumii  din  cauza  căderii  Creaţiei.  Noi  nu  putem ajunge  la  o  dăruire  şi  la  o  iubire  adevărată,  plenară,  fără  să 

trecem şi prin jertfă, prin cruce. Şi modelul jertfei depline l-a descoperit Hristos. Deci nu putem să decupăm lucrurile şi să 

fim  numai  în  iubire,  fără  să  avem  o  cale  a  jertfei  asumată. 

Însă, în acelaşi timp, Hristos ne dă, ne insuflă puterea acestei jertfiri  de  sine,  pe  calea  restaurării  de  sine  într-un  chip  al iubirii,  depline.  Dar  în  Iisus  Hristos  nu  se  petrece  numai  o restaurarea  a  omului,  ci  şi  o  îndumnezeire  a  omului.  Iar îndumnezeirea  e  mai  mult  decât  o  simplă  restaurare,  e  o adăugire, o împlinire, o transfigurare. 

Iată  cum  se  poate  porni  în  înţelegerea  întâlnirii  de  la trup, de la funcţiunile trupului lui Hristos, de la lucrările sau energiile  lui  Hristos  în  trupul  nostru,  de  la  sufletul  lui Hristos,  ca  fiind  Om  deplin  şi  Dumnezeu  deplin,  care  se uneşte  cu  sufletul  nostru  şi  prin  Sufletul  Său  şi  direct  cu trupul  nostru.  Dar  iată  cum  se  poate  porni  în  înţelegerea întâlnirii şi de la Duh, de la Duhul lui Hristos care pătrunde prin  trupul  Lui  îndumnezeit  în  trupul  nostru,  direct,  dar  şi indirect,  prin  intermediul  sufletului  nostru.  Iată  câte  întrepătrunderi,  câte  interferenţe  reflectate  în  această  întâlnire. 

Reţinem,  totodată, modalităţi  de  întâlnire,  de participare,  de comuniune chiar dincolo de cuvinte, în chipuri de prezenţe în Hristos care sunt şi devin negrăite sau de netâlcuit în cuvinte. 

Toate  acestea  sunt  reale  experienţe  inter-personale  ale  unor realităţi concrete ale chipului de persoană. 

„Împărtăşirea euharistică repetată în viaţa pământească 

şi  urcuşul  duhovnicesc  al  dăruirii  noastre  în  Hristos,  hrănit de acea împărtăşire ne conduc spre împărtăşirea desăvârşită 

şi  descoperită  de  Hristos  din  viaţa  viitoare”  şi,  de  subliniat, atunci când „deosebirea dintre împărtăşirea de Hristos şi înăl-ţimea culminantă a vieţii noastre în El va înceta” (D. Stăniloae). 

Aşadar,  noi  suntem  aflaţi  într-un  interval  din  acesta între  realitatea  eshatologică  deplină,  ţintită,  dar neîntrupată, necuprinsă,  nevenită  încă  deplin  în  noi.  Măsura  creşterii  şi desăvârşirea  noastră  o  putem  raporta  şi  la  dimensiunile acestea  euharistice  eshatologice  pe  care  le  trăim,  atât  cât  le trăim,  după  cât  suntem  de  prezenţi,  de  întrupaţi  în  ele. 

Împărtăşirea  noastră  cu  Trupul  şi  Sângele  lui  Hristos  în biserică,  aici  şi  acum,  ţine  de  o  realitate  eshatologică,  adică  a Împărăţiei  lui  Dumnezeu,  ce, paradoxal  este  şi  nu  este  încă. 

Este realizată în Hristos, dar în acelaşi timp, nu este încă şi în noi deplină. În acest fel, deşi ne împărtăşim din această realitate eshatologică, pentru noi această împărtăşire e încă acope-rită şi nedeplină. De aceea, într-un fel, dimensiunile amintite încă  nu  ne  sunt  chiar  atât  de  clare,  în  experienţa  noastră 

actuală,  mă  refer.  Acestea  trebuie  să  fie  nişte  repere,  nişte ţinte, chiar dacă în experienţa noastră curentă nu sunt foarte clar asimilate, conturate. În această împărtăşire euharistică, la care participăm fiecare dintre noi, trăim, după măsura vârstei spirituale,  realitatea  eshatologică  a  împărtăşirii. O  trăim  atât cât o trăim noi, după cât putem să o asimilăm, să o conştientizăm ca întâlnire comuniantă, în acest chip euharistic. 

În relaţia noastră cu Dumnezeu, cum spune Sf. Simeon Noul  Teolog,  trebuie  să  avem  şi  o  însetare,  un  dor...  „Chiar dacă  sunt  însetat  şi  beau  din  Dumnezeu,  chiar  având  gura plină,  aceasta  umplere,  îmi  face  şi  mai  mare  sete”.  Astfel, vrând-nevrând  trebuie  să  ajungem  la  un  fel  de  dor  de Dumnezeu, un dor pe care Iubirea lui Dumnezeu îl trezeşte, îl  creşte  în  noi.  De  fapt,  iubirea  noastră  se  mişcă  prin  dor foarte  mult,  şi  pentru  că,  într-un  fel,  aceasta  este  condiţia noastră  de  făptură.  „În  împărtăşirea  euharistică  trăim  dinamica  eshatologică  a  euharistiei  şi  trăim  atracţia  spre  culmea împărtăşirii depline”, afirma Părintele. Propriu-zis, noi căutăm 91 

această  împărtăşire  deplină.  Hristos  e  întreg  în  fiecare 

„părticică”, dar noi trebuie să trăim deplinătatea întâlnirii cu El.  Pot  să  am  din  partea  cuiva  un  dar,  şi  mă  bucur  de  acel dar,  dar  încă  să nu  am  şi  experienţa unei  deplinătăţi  conştiente a întâlnirii întregi cu celălalt, cu dăruitorul. Adică am o întâlnire într-o oarecare măsură, dar există nişte aprofundări ale acestei întâlniri, ale acestei experienţe comuniante în chip euharistic. Noi ne întâlnim cu Hristos deplin, ne întâlnim cu Hristos  Cel  Înviat  şi  Veşnic,  dar  încă  nu  avem  descoperită, resimţită,  celebrată  în  noi,  această  întâlnire,  în  toată  splen-doarea  şi  măreţia  ei.  Astfel  că  „trăim  această  atracţie  spre împărtăşirea  totală  şi  descoperită  de  Trupul  lui  Hristos,  şi spre desăvârşirea noastră duhovnicească, spre viaţa în trupul înviat şi incoruptibil”. 

Aşadar, euharistia ne dă puterea să (şi) creştem înspre desăvârşire.  Şi  creştem,  şi  datorită  faptului  că  ne-am  împărtăşit de Trupul atotcurat al Domnului, care ne pregăteşte, ne deschide  şi  spre  o  desăvârşită  împărtăşire,  deplină  şi  descoperită a Lui. Noi ne şi pregătim, aici şi acum, pentru această 

împărtăşire,  aici  şi  acum.  Împărtăşirea  noastră  e  un  fel  de pre-gătire,  este  o  întâlnire,  dar  trebuie  să  mergem  spre această  deplinătate  a  întâlnirii,  întreg  descoperită.  Suntem fiecare  la  măsura  noastră,  suntem  la  măsuri  diferite.  Fiecare trăieşte deplinătatea la măsura lui, fie ca e un vas mai mic, fie un  vas  mai  mare.  De  umplut  se  umple  fiecare  vas.  Fiecare trăieşte  însă  plinătatea  altcumva,  în  felul  lui.  Există  nişte diferenţieri,  nişte  măsuri  native,  să  zicem  aşa,  date  prin creaţie fiecăruia. Depinde umplerea şi de datele fiecăruia, de chipul personal. Însă, nici unul nu e absolvit de plinătatea sa unică,  personală.  Vasele,  mai  mici,  sau  mai  mari,  sunt comunicante, purtătoare ale aceluiaşi conţinut hristic. Pocalul mai mare se revarsă, din prea-plinul său şi în celelalte. Toate 92 

sunt  cumva  spre  o  comuniune,  spre  împărtăşire.  Darurile fiecăruia  sunt  spre  folosul  tuturor.  Darurile  sunt  împărţite, dar  sunt  spre  împlinirea  tuturor.  Chiar  dacă  altul  are  mai multe daruri, nu le are pentru el, pentru că dacă le ţine, aca-parant,  numai  pentru  sine,  acestea  nu  rodesc.  Trebuie  să  le împărtăşească,  altfel  rămân  ascunse,  se  pierd,  se  risipesc. 

Aceasta este şi frumuseţea. Darurile sunt puse de Dumnezeu în  fiecare  din  noi  „într-o  cheie”  anume.  Dacă  ai  ceva  bun  şi nu  împărtăşeşti,  acesta  se  alterează,  se  strică,  să  zicem  aşa. 

Adică trebuie să ai disponibilitatea să rodeşti, dar şi să oferi roadele. Totul trebuie să se mişte cumva plinitor într-o rodire, spre  împărtăşire.  Dacă  n-ai  roade,  n-ai  ce  să  împărtăşeşti. 

Dacă nu împărtăşeşti nu se multiplică rodind, rodul tău. Este fundamentală această rodire şi, în acelaşi timp, şi această împărtăşire de roade, care generează o multiplicare a rodirilor. 

Deci  noi  suntem  chemaţi  prin  această  împărtăşire  cu Trupul lui Hristos la o deschidere către o împărtăşire deplină 

şi  descoperită  a  Lui.  Ceea  ce  înseamnă  că  acum  suntem oarecum, din pricina măsurii noastre, părtaşi la o împărtăşire încă  nedeplin  descoperită.  Sunt  sfinţi  care  ajung  la  aceste trăiri  depline  încă  de  aici,  dar  noi  suntem,  trăim  la  măsura unei împărtăşiri acoperite şi nedepline. Suntem însă chemaţi la  cuminecarea  descoperită  şi  deplină  pentru  că  aceasta,  de fapt, este esenţa comuniunii euharistice în veşnicie. Pe aceste coordonate  şi  dimensiuni  ale  împărtăşirii  cu  întreaga  Sfântă 

Treime, prin Hristos şi aşa mai departe, trebuie să ne mişcăm. 

Acesta  este,  în  fond,  chipul  Bisericii.  Hristos  este  Arhiereul din  adâncul-altar  al  sufletului  nostru,  şi,  pe  cale  de  consecinţă, noi suntem, ne identificăm, ne recunoaştem ca un chip de  biserică,  lăuntrică.  Există  o  biserică  de  zid,  dar  şi  Omul este chip de biserică. 

În  viziunea  Sf.  Maxim  Mărturisitorul  este  însă  şi  o Biserică  Cosmică.  Ceea  ce  ne  descoperă  faptul  că  Dumnezeu este  prezent,  nu  doar  în  Om,  ci  în  întreaga  Creaţie,  în  chip tainic. Nu este numai biserica locaş material, cel făcut de mână, ci  există  şi  omul  ca  lăcaş  viu,  născut,  renăscut  ca  chip  de biserică-persoană.  Ce  înseamnă  să  fie  într-adevăr  chip  de biserică  omul?  Trebuie  să  intre  în  lăuntrul  bisericii  zidite,  în care trebuie să fie încreştinat, renăscut, în numele Sfintei Treimi, pentru  a  i  se  deschide  altarul  lăuntric  în  care  este  prezent Hristos.  Este  o  legătură  tainică  şi  liturgică  între  toate  aceste forme, interioare şi exterioare, prin care suntem părtaşi aceluiaşi  chip hristic,  în dinamica  comuniunii.  Hristos este Paştele nostru prin excelenţă şi continuu, care, spune Părintele Stăniloae, ne trece în mod real şi continuu, tot mai mult şi mai mult, din planul vieţii pământeşti, în planul vieţii îndumnezeite, cea fără 

de moarte. Şi această trecere a noastră o face în mod principal prin cuminecarea cu El în euharistie. Trecerea aceasta pascală, pe care o face permanent, cu fiecare dintre noi, se arată în fiecare prin sporirea sa duhovnicească continuă. Aşadar, Hristos este  şi  Paştele  nostru  Veşnic,  dar  este  şi  Paştele  nostru  prin care permanent suntem petrecuţi de la moarte la viaţă. Trecerea pascală la viaţă şi la mai multă viaţă trebuie să se mişte pe aceste  coordonate  şi  dimensiuni  euharistice  care  înseamnă 

orientarea, ţintirea către o întâlnire-comuniune deplină. Astfel, prin descoperirea Dumnezeului Celui Viu, ni se arată în creştinism un chip cu totul aparte al comuniunii, al iubirii. O iubire ce nu e o simplă întâlnire, nu e un simplu sentiment, ci este o reală  capacitare  şi  implicare  a  persoanei,  în  întregul  chipului ei. Iubirea este astfel o întâlnire deplină ca participare-prezenţă 

în chip euharistic. 

Ne grăbim să facem uneori declaraţii de iubire, crezând, poate, că şi trăim ceea ce declarăm, sau că ceea ce trăim este 94 

chiar  însăşi  chipul  iubirii.  Însă,  în  sens  creştin,  mistic  mai precis,  trebuie  totuşi  să  înţelegem  că  iubirea  la  care  suntem chemaţi  se  găseşte  şi  se  împlineşte  pe  aceste  coordonate  şi dimensiuni ale chipului euharistic. Avem în acest chip euharistic repere foarte, foarte tari, repere foarte profunde, pline, dense,  cu  adevărat  motivante  pentru  cine  le  pre-simte  şi  le respiră adierea, inefabilul. Dar, desigur, totul depinde de răspunsul,  de  alegerea  noastră  vizavi  de  această  chemare, pentru că am subliniat cât de determinantă este implicarea şi participarea noastră, cât de necesar este răspunsul nostru; Sf. 

Nicolae  Cabasila,  de pildă,  susţine  că  dacă Maica  Domnului n-ar  fi  avut  răspunsul  său,  s-ar  fi  ratat  chiar  mântuirea neamului  omenesc.  Trebuie  să  fim  foarte  atenţi  şi  prezenţi faţă  de  orice  bătaie  în  uşă  a  lui  Dumnezeu.  Trebuie  să  fim atenţi şi prezenţi, deschişi, diponibili, fiindcă bătaia în uşă se poate  întâmpla  chiar  printr-un  om,  un  om,  o  mână  a  lui Dumnezeu.  Poate  să  fie  neaşteptată,  derutantă,  mirabilă 

chemarea.  Chiar  şi,  nu  e  cazul  nostru,  printr-un  Arhanghel, precum  în  cazul  Maicii  Domnului  la  Buna  Vestire.  Sunt semne mai presus de fire, imprevizibile, neaşteptate în lucrarea  lui  Dumnezeu.  Este  necesară  această  prezenţă  a  noastră, această  atenţie  a  noastră.  Trebuie  să  ne  păstrăm  disponibilitatea reală de a răspunde, fiindcă suntem chemaţi pentru a răspunde, pentru a primi şi pentru a dărui. 

În  acest  cerc  vicios  al  egoismului,  autodevorant,  de multe  ori  se  vorbeşte  sau  se  despică  cumva  partea  aceasta morală  sau  etică  a  virtuţilor  şi  păcatelor  de  partea  astalaltă 

experienţială, de trăire sau mistică. Însă acestea trebuie îmbi-nate.  Părintele  Stăniloae  subliniază  că  Dumnezeu  nu  ne  dă 

doar o etică, o morală şi nişte legi, prin care ne spune „faceţi aşa, faceţi aşa şi pe dincolea”, ci Dumnezeu ne dă şi puterea să  împlinim  răspunsul  la  chemarea  Sa.  Adică  nu  e  doar  o 95 

simplă etică creştinismul, sau o simplă morală, ci este o trăire împreună cu Hristos, care îţi dă tărie să împlineşti chemarea, îţi dă putere de dăruire şi jertfire, de primenire. 

Isihastul  de  la  Frăsânei  susţine  la  rându-i  că  mai  întâi trebuie să cauţi această întâlnire cu Hristos şi, din experierea şi  seva  acestei  întâlniri,  trebuie  să  se  degaje  virtuţile  tale, înţelepciunea,  bunătatea,  dreptatea  ta  şi  toate  celelalte.  Unii fac cumva un clivaj, practică o ruptură, în sensul că încearcă o asceză, angajează nişte nevoinţe prin care caută să câştige virtuţile,  şi,  în  temeiul  virtuţilor  dobândite,  caută  această  întâlnire cu Dumnezeu. Isihastul carpatin indică centrarea aceasta pe întâlnirea cu Hristos şi de aici, din această întâlnire, virtuţile îşi află chipul întreg, dar au şi încărcătura sinergică. Într-o alcătuire, dintr-o slujbă a Parastasului, se spune: „Chipul slavei Tale  celei  negrăite  sunt,  măcar  deşi  port  rănile  păcatelor. 

Miluieşte  zidirea  ta  Stăpâne şi  o  curăţeşte  cu  îndurarea  Ta.” 

Altfel zis, dau slavă lui Dumnezeu, deşi am sau port în mine şi  rănile  păcatelor  mele.  Trebuie  să  mă  păstrez  în  chipul acestei deschideri către Dumnezeu, dincolo, peste maculările inerente. Nu aştept ca mai întâi să mă curăţ eu singur deplin, să mă aranjez în chip imaculat şi aşa mai departe... ca apoi să 

mă  întâlnesc  cu  Dumnezeu.  Dumnezeu  ne  şi  asumă  în condiţia noastră, la măsura noastră. 

În realitate, condiţia noastră curentă este, pentru marea majoritate dintre noi, o condiţie nedeplină, amestecată, şi cu bune  şi  cu  mai  puţin  bune.  Trebuie  să  fim  realişti,  întrucât suntem  aşa  cum  suntem,  şi,  cum  se  spune,  într-o  rugăciune de la Sf. Maslu, toată virtutea noastră, înaintea lui Dumnezeu, nu  este  decât  „ca  o  cârpă  lepădată”.  Asta  dacă  vrem  să  fim riguroşi,  dacă  suntem  oneşti  faţă  noi  înşine  şi  dacă  avem  şi pretenţii de la noi. Taina mirabilă în depăşirea acestei stări de fapt  este  că  Dumnezeu  ne  vede  prin  chipul  Fiului  Său. 

Dumnezeu ne vede prin chipul veşniciei noastre, prin chipul acelui  model-arhechipal  la  care  trebuie  să  ţintim,  pe  care trebuie să îl asimilăm, asemănarea căruia trebuie să devenim. 

Dumnezeu nu ne vede în prim-plan prin scăderile noastre, ci prin  ceea  ce  suntem  arhechipal,  şi  putem  să  devenim,  să 

realizăm.  Dumnezeu,  ca  un  Părinte  ce  este,  vrea  ca  noi  să 

creştem,  să  ne  împlinim  cumva  menirea.  Pentru  creşterea  şi maturizarea noastră biologică trebuie să ne ne hrănim, să ne mişcăm,  să  ne  odihnim  şi  aşa  mai  departe.  Maturizarea  duhovnicească se petrece pe coordonatele unei hrăniri, mişcări, odihniri,  de  asemenea.  Dacă  te  hrăneşti  sufleteşte  şi  duhovniceşte te dezvolţi, creşti, te maturizezi. Dacă nu, nu. Această 

maturizare spirituală nu devine de la sine. Biologic şi psihic, poate, te maturizezi, deşi multe probleme din ziua de astăzi relevă faptul că oamenii nu sunt maturi nici măcar psihic, aşa cum poate unii cred despre ei înşişi cum că ar fi. Să creşti, să 

înaintezi  în  vârstă,  nu  e  totuna  cu  a  dobândi  o  maturizare psihică. De aceea, pentru o creştere şi o maturizare duhovnicească,  trebuie  să  avem  în  atenţie  coordonatele  şi  dimensiunile vieţii duhovniceşti. În această orientare, trebuie cultivată, atât nevoia de apropiere de Sfânta Împărtăşanie, cât şi faptul că trebuie să ne situăm, să ne regăsim în complexitatea întâlnirilor acestui chip euharistic. Referinţa la prelegerea Marelui Teolog ne-a oferit prilejul unui  zoom, unei focalizări pe nucleul ecleziologic,  descoperindu-ne  astfel  ce  înseamnă  întâlnirea, comuniunea, în acest chip euharistic al iubirii. Astfel, având în atenţie coordonatele şi dimensiunile acestea, ne orientăm şi ne precizăm altfel şi paşii noştrii pe Cale, ne identificăm şi ne recunoaştem într-adevăr chipul în întâlnirea-dialogul hristic. 

Trebuie  însă  să  ştim  că  întâlnirea  aceasta  este  extrem  de adâncă,  de  profundă,  de  complexă,  şi  că  se  desfăşoară  pe întreaga  gamă  de  elemente  structurate  în  chipul  persoanei. 

Trebuie să ştim că acest dialog absolut poate începe chiar aici şi acum, prin participare şi implicarea noastră liturgică şi prin cuminecarea  noastră.  Trebuie  să  cultivăm  încă  din  această 

lume, să experimentăm, să asimilăm în viaţa noastră, coordonatele şi dimensiunile acestui chip euharistic. Desigur, fiecare este  unic  în  felul  lui.  Nu  căutăm  reţete  generale,  valabile oricând  pentru  toată  lumea.  Există  o  Cale,  o  singură  Cale. 

Însă,  în  acelaşi  timp,  calea  noastră  se  precizează  prin  paşii noştri unici, prin răspunsul nostru personal. Fiecare este unic şi,  înaintea  lui  Dumnezeu,  fiecare  are  propriul  răspuns. 

Răspunsul este necesar să-l aibe atâta timp cât se identifică şi se recunoaşte în chemarea de a fi fiu al lui Dumnezeu... Aşa cum o fi el în măsura de fiu, Dumnezeu ştie... Dar, oricum ar fi ca fiu, fiecare trebuie să aibă răspunsul lui în chip de fiu, pe care trebuie să şi-l exprime, să-l reprezinte, să-l afirme. Fiecare trebuie  să-şi  re-găsească  conştiinţa  filiativă,  chipul  iconic  de fiu, prin chipul hristic. 

Ştim  că  Biserica  e  Trupul  lui  Hristos.  Ce  înseamnă  că 

este  Trupul  lui  Hristos?  Este  o  extensie  a  Trupului  Înviat  al lui Hristos în noi. Adică este o prelungire-locuire a lui Hristos în noi. Însă, Biserica, ca Trup al lui Hristos, prin noi fiecare, care  suntem  mădulare  ale  Bisericii,  dar  suntem  încă  nede-plini, încă este în urcuş spre înviere, încă este în mişcare spre accederea la deplinătatea eshatologică. Fiecare suntem nutriţi de o anumită capilaritate a unor artere dintr-acestea de sânge hristic, o capilaritate mai sănătoasă, ori mai sclerozată, după 

caz.  Trebuie  să  găsim,  însă,  răspunsul  nostru  personal,  cel care  ne  identifică  în  unicitatea  noastră.  E  relevantă  această 

tuşă  unică,  personală  a  fiecăruia  dintre  noi.  Mergem  dimpreună,  creştem  împreună, atât  comunitar,  cât şi  individual, dar  fiecare  trebuie  să-şi  găsească  şi  paşii  personali,  stilistica prezenţei sale, gestica mişcării sale pe Cale. De fapt, în chipul 98 

dăruirii noastre fiecare are felul său de a se transpune  in actu, fiecare are stilul său de a se desfăşura în această dăruire. Trebuie  să  cultivăm  astfel  răspunsul  nostru  faţă  de  Dumnezeu, în felul nostru, personal. 

Se  spune  că  trebuie  să  fim  bineplăcuţi  înaintea  lui Dumnezeu. Contează însă şi chipul, forma, modul cum suntem bineplăcuţi. E aici un răspuns, este aici şi o taină. Este şi un răspuns în chip personal. Este un răspuns personalizat pe care-l re-găseşte fiecare. Chiar dăruirea noastră, însăşi iubirea noastră  trebuie să  se  manifeste  într-un  anumit  chip, propriu fiecăruia, personal. Acest chip personal marchează pe fiecare, pecetluieşte  şi  amprentează  într-un  fel  inevitabil  relaţiile  cu ceilalţi. Fiecare are pecetea, amprenta sa după chipul său de persoană. Au fost Părinţi mari, Părintele Stăniloae sau Părintele  Ghelasie,  de  pildă,  care  au  imprimat  în  ceilalţi  nişte amprente  duhovniceşti  tari,  specifice.  Astfel,  au dat  indiscutabil  naştere  unei  asemănări  de  legătură  comunitară,  şi  au generat, indubitabil, o anumită filiaţie duhovnicească. 

Şi  noi  suntem  fii  ai  omului,  dar  suntem  şi  înfiaţi-fii  ai lui  Dumnezeu.  Şi  pe  această  cale  a  înfierii  noastre  avem nevoie şi de o paternitate duhovnicească. Se ştie aceasta. Nu te poţi naşte pe tine singur. Nu te extragi din mocirlă ca baro-nul  de  Münchhausen  singur,  trăgându-te  de  păr.  Pe  de  o parte.  Pe  de  altă  parte,  însăşi  rolul  paternităţii  duhovniceşti sau  al  filiaţiei  este  un  chip  formativ  întrucât  îţi  dă  posibilitatea să experiezi cumva, la măsura ta, aşa cum şi atât cât este ea,  ce  înseamnă  să  fii  fiu  de  părinte  duhovnicesc.  Aşa  cum, odată,  cândva,  ai  experimentat  ce-a  însemnat  să  fii  fiu  de părinţi,  sau,  altădată,  ai  experimentat  ce-a  însemnat  să  fii părinte  de  fiu.  Atunci  când  s-ar  putea  să  fi  reevaluat  ce-a însemnat să fi fost nu doar copil, ci copilul unor părinţi. Copil 99 

fiind,  n-ai  văzut,  n-ai  înţeles  ce  însemna  să  fii  părinte.  Ai văzut,  ai  înţeles  mai  bine  ce  înseamnă  să  fii  copil  al  unor părinţi,  atunci  când  ai  fost  la  rândul  tău  părinte.  Aşa  şi-n viaţa  duhovnicească.  Este  fundamentală  această  paternitate duhovnicească,  şi  din  perspectiva  experienţei,  dar  şi  fiindcă 

ţine de condiţia noastră de filiaţie, care ne este, chiar arhetipal vorbind, una specifică. 

De fapt, cum spuneam, chipul nostru fundamental, de fapt  chipul  propriu  creaţiei,  şi,  prin  urmare,  însuşi  chipul omului, este un chip de filiaţie, pentru că întreaga Creaţia are ca  origine  pe  Fiul  sau  Cuvântul.  Creaţia  întreagă  are  astfel pecetea  aceasta  de  chip  de  fiu.  Şi  atunci  fiecare  dintre  noi trebuie  să  ne  redescoperim  acest  chip  de  fiu  care  este  unul arhechipal. Cum e cel mai simplu să îl găseşti? Raportându-te la chipul unui Părinte, recunoscându-te ca fiu al unui Părinte, al  unei  Tradiţii.  Adică  trebuie  să  cultivi,  să  actualizezi  acest chip duhovnicesc, în acest sens, al paternităţii şi al filiaţiei. 

Părintele Ghelasie de la Frăsinei, de pildă, a evidenţiat şi a accentuat foarte mult acest chip al filiaţiei, identificându-l în orizontul său arhetipal. În acest sens, în formarea duhovnicească, în creşterea duhovnicească, a orientat şi a ţintit spre acest  chip  de  filiaţie,  arhechipal.  E  nevoie,  aşadar,  de  o căutare  şi  de  o  asumare  a  chipului  de  filiaţie.  Şi  aş  încheia aici,  cu  această  evocare  a  unei  paternităţi,  cea  a  Părintelui Ghelasie care a vieţuit în spaţiul acesta binecuvântat al Vâlcii şi, mai precis, al Frăsâneiului, dar a cărui anvergură a depăşit acest spaţiu local, şi ale cărui roade, având o împărtăşire din ce în ce mai largă, descoperă iconic chipul euharistic al isihasmului carpatin. 

Ceva  


...despre specificul mistic carpatin 



Evocând  o  reeditare  a  volumului   Moşul  din  Carpaţi,  în acest  ambient  cultural*,  e  potrivit  de  spus  ceva  cu  privire  la acest  „specific  carpatin”,  de  care  vorbeşte  Părintele  Ghelasie, încercând astfel să vedem în ce măsură acest „specific carpatin” 

are o relevanţă anume, în contextul general ortodox, şi, poate, una  aparte  pentru  vieţuitorii  acestui  spaţiu  carpatin.  Se  pot reţine,  totodată, şi  vectorii  acestui  model  formativ,  pregnant euharistic,  care  ar  putea  genera  un  impact,  într-o  măsură 

oarecare, asupra fiecăruia dintre noi, cei de astăzi. 

Pentru  o  introducere,  îmi  pregătisem  să  citez  din Părintele Stăniloae, vizavi de tema unor curente spirituale în Ortodoxie.  Este  un  text,  pe  care  l-am  mai  folosit  şi  în  alte ocazii, extras dintr-un discurs pe care Marele Teolog îl ţine la canonizarea  Sfântului  Calinic,  în  1955.  Sfântul  Calinic  de  la Cernica este într-un fel ctitor, se poate spune, al Frăsineiului, chiar  dacă  vatra  monahală  vâlceană,  unde  a  vieţuit  şi  Avva Ghelasie,  este  atestată  ca  fiind  mai  veche  cu  cel  puţin  un secol. Din acest cuvânt, rostit la canonizarea Sf. Calinic, folosit  şi  ca  un  argument  al  autorităţii,  în sprijinul  recunoaşterii existenţei acestor caractere spirituale specifice, am ales două 

fragmente  de  text.  Aceste  succinte  texte  gândesc  că  pot 



* Prelegere susţinută la Biblioteca „Antim Ivireanul”, Rm. Vâlcea, 2018. 

constitui o referinţă de la care se pot isca valide orientări ale acestui demers, şi, desigur, se pot genera viabile inserţii contextuale, se pot dezvolta legitime corelaţii. 

Primul dintre texte: 



 „În  tot  trecutul  Ortodoxiei  se  observă  nu  numai  deosebiri personale de temperament şi de preocupări între sfânt şi sfânt, ci şi deosebiri între diferitele curente spirituale, fără ca aceasta să facă pe unul mai puţin ortodox decât altul, ci toate redând, în forme diferite, care se completează simfonic, acelaşi fond al spiritualităţii evanghelice şi toate ducând pe căi puţin diferite, la aceeaşi ţintă, a desăvârşirii omului prin curăţirea de patimi şi unirea cu Dumnezeu”. 



Prin  ce  ar  fi  relevant  acest  citat?  Pe  de  o  parte,  prin faptul că din capul locului aflăm că există diferenţieri de temperament şi preocupări între sfânt şi sfânt, care pot şi trebuie să fie identificate şi recunoscute. Nu există, aşadar, o unifor-mitate în acest spaţiu spiritual, în care relieful personal e permanent prezent, nicicând absent. Pe de altă parte, reţinem că, în  cadrul  spiritualităţii  ortodoxe,  există  şi  curente  spirituale, că  acestea  se  prezintă  în  forme  diferite,  deşi  vorbesc  de acelaşi fond al spiritualităţii creştin ortodoxe. Dar toate aceste curente con-duc la aceeaşi ţintă, pe „căi puţin diferite”, însă. 

Reţinem  de  aici  faptul  că  se  învederează  existenţa  unor curente spirituale în Ortodoxie, cu o anumită specificitate, şi că  ele  prezintă  forme  distincte  şi  trasee  (puţin)  diferite,  dar ţintesc acelaşi Chip. 

În contextul acceptării posibilităţii existenţei unor curente spirituale, putem consemna că Avva Ghelasie evidenţiază un 

„specific  carpatin”, şi,  în   Moşul  din Carpaţi,  volumul  prezentat, se văd repere de traseu ale acestui caracter carpatin. Sigur că ele pot fi receptate atât din cadrul „specificului carpatin”, 102 

privit în el însuşi, cât şi din contextualizare, prin raportare şi în  comparaţie  cu  celelalte  curente  spirituale.  Isihastul  chiar afirma, de pildă, că  Filocalia – colecţia de scrieri  care privesc desăvârşirea  omului  –  „este  una,  dar  metodele  de  transpunere  sunt  diferite”.  Accentua  în  acest  fel  faptul  că  există  un fond  filocalic  comun,  dar,  totodată,  există  şi  un  specific  al vieţuirii  monahale  româneşti  pe  care  isihastul  încearcă  să-l redea,  să-l  transpună  într-o  anumită  formă  a sa, particulară. 

Şi în acest sens semnalează timpul oportun: „chiar dacă acest specific a fost poate oarecum trecut cu vederea, este momentul ca să fie luat în atenţie”. Şi, într-adevăr, acesta este, cred, un moment, mai mult decât potrivit. Este fără îndoială oportună, mai cu seamă în contextul de astăzi, aducerea în atenţie, mai  largă,  a  acestui  specific  de  vieţuire  şi  de  trăire  mistică 

carpatină.  Desigur,  isihastul  surprinde  şi  evidenţiază  acest specific, cu un indiscutabil aport personal, marcând astfel de-mersul  expunerii  propriu-zise  prin  calităţile  şi  darurile  sale, indiscutabile. 

Acest specific carpatin îl pune, cum spuneam, şi într-o raportare, în sensul inserării şi al poziţionării între mai multe modele  specifice.  Consemnează  că  există  un  model  sinait, acel egiptean vechi, altul athonit, altul slav. Alături de acestea prezintă pe cel carpatin sau cel al „duhului locului”. Desigur că şi aici pot fi anumite aspecte de luat în atenţie, unele fiind în mod mai detaliat prezentate, altele fiind doar în chip restrâns consemnate,  comentate.  Spre  exemplu,  careva  ar  putea  observa  o  tratare,  pe  alocuri,  prea  succintă  a  acestor  curente spirituale, prea schematică, care nu dezvoltă foarte mult în ce constau  aceste  tipuri  specifice,  fie  că  este  cel  athonit,  fie  că 

este cel slav, fie cel sinaitic. Fiecare este surprins în anumite tuşe reprezentative, în anumite elemente definitorii, de bună 

seamă,  dar  care  poate,  pentru  unii,  pot  apărea  prea  discret schiţate. Totuşi între acestea trei, atonit, slav, sinaitic, pare că 

celui  atonit  îi  acordă  mai  multă  atenţie.  Însă,  în  ceea  ce  priveşte  specificul  carpatin,  este  indubitabilă  insistenţa  şi  abilitatea prin care isihastul a încercat să precizeze, să contureze mai mult acest specific. Fără tăgadă, putem spune, a reuşit să-l evidenţieze în profunzimile articulărilor sale, într-o viziune isihastă specifică, marcată de chipul său personal. 

De ce aceste specificităţi ar fi importante, de ce ar fi de cunoscut, cineva s-ar putea firesc întreba. Sunt importante, aş 

zice,  întrucât  nu  sunt  doar  simple  tipuri  abstracte,  ci  sunt nişte  modele  formative  pentru  viaţa  duhovnicească,  şi,  ca atare, sunt implicate, înrâuresc viaţa spirituală concretă, personală. Din acest punct de vedere, întrucât  ţin de o anumită 

aşezare  şi  de  un  tip  de  modelare  a  noastră  în  viaţa  duhovnicească,  într-adevăr  nu  sunt  de  neglijat.  Şi,  în  acest  sens,  e important să găseşti, să identifici modelul duhovnicesc potrivit  firii,  dar  şi moştenirii  şi  filiaţiei  tale.  Cum  am  văzut  şi  la Părintele Stăniloae, putem să pornim de la acest dat, anume că  există  diferenţe  între sfânt şi  sfânt,  de  temperament şi  de preocupări,  aşa  cum  există  şi  diferenţe  între  curente  spirituale, în cadrul aceleiaşi Ortodoxii, trebuie subliniat. Trebuie să avem astfel în atenţie aceste distincţii, trebuie să lecturăm şi  aceste  diferenţieri,  întrucât  observarea  acestor  aspecte, identificarea acestor nuanţe distinctive ale fiecărui model, are şi  potenţiale  consecinţe  formative,  determinând  o  amprentă 

anume  asupra  vieţii  spirituale  personale.  Şi  atunci,  identificate, asimilate, aceste modele paradigmatice te nasc, te nutresc, te cresc, într-un anumit fel, într-o anume formă filiativă. Este vorba de bună seamă de o filiaţie şi desigur de o paternitate duhovnicească. 

Într-un fel, şi  Filocalia, această colecţie de scrieri despre desăvârşirea omului în întâlnirea cu Dumnezeu, porneşte de la premiza că noi suntem (şi) fii ai lui Dumnezeu. Ne naştem din  părinţi  trupeşti,  dar  avem  şi  această  înfiere  cerească  sau dumnezeiască  prin  Botez.  Prin  această  „naştere  de  sus”, adusă  de  Botez,  se  deschide  taina  unei  reale  filiaţii  duhovniceşti. Însă, creşterea, dezvoltarea noastră, pe această filiaţie duhovnicească,  se  poate  petrece  şi  într-un  raport  personalizat, dat de întâlnirea cu un Părinte, care are, la rândul lui, modelul său formativ. Şi pe aceste coordonate ale unor trasee de  modelare,  explicită  sau  implicită,  există  o  formare  a noastră spirituală. În educaţie, de pildă, avem tipuri, modele educaţionale,  nu  fără  efect  în  formarea  copilului,  a  adoles-centului, a tânărului, chiar a omului în general, a celui ce se lasă antrenat într-o formare continuă. Tot astfel şi în această 

linie  filiativă,  ca  fii  ai  lui  Dumnezeu,  suntem  orientaţi  după 

modele  formative,  care  nu  sunt  înseriate,  aplatizate,  ci  se prezintă cu un relief, cu un caracter distinct. Şi atunci, pentru cine e interesat de acest aspect al distincţiilor, este important să  observe  şi  aceste  diferenţieri  paradigmatice,  de  supramodele  formative,  şi  nu  doar  pe  cele  individual-personale. 

Aceasta întrucât, insist, aceste modele, la un moment dat, cu sau fără voie, au efect în viaţa noastră spirituală, influenţează 

viaţa noastră curentă. 

Privitor la aceste specificităţi, proprii unor curente sau modele spirituale, cum am zis, isihastul evocă modelul sinait, athonit, slav,  la  care  adaugă  şi modelul  de  specific  carpatin. 

Ar mai fi poate de consemnat, ca absent din această enume-rare, şi specificul sirian, de care s-a mai scris şi vorbit, dar pe care isihastul nu-l evocă, din câte ştiu. Nu ştiu din ce  considerente. Poate, din considerente de impact şi relevanţă. Sunt 105 

însă  şi  întrebări,  implicit  asociate  acestor  specificităţi,  cu privire la modul cum şi de ce apar, cum şi în raport de ce se conturează? Cum se prezervă şi cum se perpetuează? Totuşi, dacă  creştinismul  este  unul  sau  ţinta  este  una,  cea  hristică, care sunt sau cum sunt de receptat, de identificat şi de recunoscut  aceste  specificităţi?  Vizavi  de  ce?  Cum  este  posibilă 

sau  ce  face posibilă  existenţa  unui model  sau  a  altuia?  Cum să înţelegi, totuşi, de ce şi cum de sunt diferenţierile acestea? 

Sigur că un aspect, şi acesta mi se pare important, este faptul că există o unicitate a fiecărui om, de care Dumnezeu ţine  cont,  aşa  cum  ţine  cont  şi  de  o  formă  comunitară  specifică, şi de amprenta istorică şi veşnică a unui neam. De fapt, în mod paradoxal, sfinţenia nu uniformizează, ci, dimpotrivă, potenţează caracteristicile unice ale fiecăruia. Îl împlineşte pe fiecare  în  datele  şi  darurile  firii  lui.  Există  în  acest  sens  şi aceste  modele  formative,  care,  precum  sfinţirea  şi  sfinţenia, prezervă trăsături distinctive, originale. 

Isihastul asociază această specificitate, de pildă, şi cu o anume  legătură  cu  mediul.  O  lecturează  şi  vizavi  de  un raport  cu  cadrul  natural.  În  acest  sens,  spune  că,  în  Egipt, fiind o zonă nisipoasă, deşertică, aridă, aceasta se asociază cu o asceză a trupului mai accentuată, mai aspră. Zona athonită, fiind  o  zonă  dintr-aceasta  a  cuprinderilor  de  ape,  a  întinde-rilor de ape, şi, pe filiera, cumva, a filosofiei greceşti, prezintă 

o asceză a minţii, şi o tendinţă metafizică, a contemplării sub forma aceasta a transcenderii într-un spiritual de dincolo de corporal şi material. În spaţiul slav, fiind această întindere de câmp,  nesfârşită  orizontalitate,  trimite  la  un  subteran  de contrast, de zbatere, la o tendinţă spre o pogorâre a luminii în întuneric,  la  o  asceză  a  inimii.  De  aici,  cumva  o  stilistică  a abordării  spirituale,  cu  mai  mult  dramatism  lăuntric  în 106 

spaţiul slav, o mai multă tensiune în lupta cu duhurile necurate, dar şi un anumit dualism, încrâncenat, al luptei cu păcatul,  şi  chiar  extins  pe  frontul  luptei  cu  forţele  nevăzute. 

Spaţiul  carpatin  este  unul  mult  mai  primitor,  mai  generos, mai  ondulat,  mai  variat.  Cadrul  natural  de  la  noi,  mult  mai bogat,  are  de  aceea  un  aport  mai  consistent  faţă  de  spaţiul deşertificat,  de  pildă.  Şi,  din  punctul  acesta  de  vedere,  chiar relaţia  omului  cu  cosmosul  este  mult  mai  hrănitoare,  mai legănată,  mai  învăluitoare.  Pădurea,  codrul  este  amprenta acestui  spaţiu,  căruia  îi  conferă  un  caracter  iconic,  de  pogorâre,  întrupare  a  Divinului.  Avva  Ghelasie  nuanţează  chiar condiţia  pustnicească  şi  cu  privire  la  această  inevitabilă 

situare în ambientul natural. Susţine, astfel, că una este să fii pustnic în vecinătăţi de mediu acvatic, alta este să fii pustnic în pădure, alta e să fii pustnic într-o zonă deşertică, nisipoasă. 

Sunt anumite aspecte care sunt de luat în considerare, aşadar, şi  în  raport  de  zona,  ambientul  de  vieţuire  retrasă,  pustnicească.  Caracteristicile  zonei  nu  sunt,  aşadar,  fără  o  anume înrâurire asupra omului. 

În  ce  măsură  pe  noi,  cei  de  astăzi,  nu  doar  cei  retraşi, izolaţi, ci  chiar pe cei ce ne manifestăm în spaţiul public, ne interesează aspectele acestea, poate fi o întrebare. Cred că ar trebui  să  ne  intereseze,  atâta  timp  cât  suntem  doritori  de spiritualitate,  pentru  că,  pe  undeva,  aceste  aspecte  specfice conţin  balize  care  orientează  trasee  spirituale  individuale  şi chiar  şi  comunitare.  Astfel,  vrem,  nu  vrem,  în  cărţile  unor Sfinţi  Părinţi,  mai  noi  sau  mai  vechi,  de  aici  sau  mai  de departe,  putem,  de  pildă,  regăsi  repere  de  traseu,  îndrumă-toare. Dar noi le aspirăm de multe ori numai punctual, uneori chiar  fără  să  ne  dăm  seama,  că  sunt  şi  purtătoare  ale  unor amprente  mai profunde,  datorate  unor  viziuni, proprii  unor 107 

supramodele formative, specifice. Chestiunea este aici una de reală  potrivire  sau  adecvare  cu  amprenta  această  specifică, luată,  asumată  şi  ca  întreg  formativ,  nu  doar  punctual.  Este de  aceea  binevenită  şi  o  lectură  care  străbate  deopotrivă  la aceste orizonturi supraformative, paradigmatice. Totodată, e prudentă  şi  de  folos  practic  evitarea  situării  nelămurite  în zona tectonică de întâlnire a acestor caractere specifice. 

Un aspect asociat acestor curente este deci cel legat de mediu,  de  contextul  ambientului  natural  care-şi  pune  amprenta  sa  proprie.  Un  alt  aspect  este  cel  pe  care  isihastul  îl leagă  de  nişte  moşteniri  ancestrale,  de  incidenţa receptivă  şi formativă a unor memorii cu rădăcini adânci. După căderea protopărinţilor, fiecare popor a păstrat ceva, cumva, din memoria primordială. Sigur, prin venirea creştinismului, se descoperă  întru  totul  relaţia  deplină  şi  autentică  cu  Dumnezeu, şi se reface accesul la supra-memorialul veşniciei. Dar aceste efecte  ale  căderii  şi  frânturi  din  memoriile  originii  s-au conturat şi transmis într-un anumit fel la un neam, şi în alt fel la altul. Şi, în aceste considerente, intervin nişte nuanţe, nişte caracteristici diferenţiate, de pildă, la neamul evreu, la neamul grec sau, să zicem, la neamul acesta traco-dacic, ce a vieţuit în spaţiul  nostru.  Ulterior  când,  prin  Întruparea  Cuvântului, este  revelaţia  deplină,  creştinismul  îşi  pune  sămânţa  cuvântului  revelat  într-un  sol  neomogen,  diferenţiat.  Creştinismul se  altoieşte,  altfel  zis,  pe  un  fond  de  sol  specific.  Nu  se altoieşte pe nimic, nu se altoieşte pe un gol, ci se altoieşte pe ceva  ce  prezintă  anume  date,  memorii.  Şi  atunci  roadele acestei altoiri survin şi în funcţie de acel dat al firii de port-altoi,  care  are  şi  el  un  memorial  al  său.  Acest  memorial  nu este,  aşadar,  fără  o  înrâurire,  asupra  dezvoltării  ulterioare  a pomului şi a rodirii sale. 

Acesta  ar  fi  deci  un  alt  aspect  pe  care-l  pune  atenţie, anume faptul că memoriile originii, şi urmele căderii, desigur, au avut un impact, o influenţă, au generat o structură de pre-dispoziţii,  au  născut  anumite  habitusuri,  un  mod  de  a  fi. 

Memoria  traco-getică,  de  pildă,  o  vede  întipărită,  reflectată 

într-un soi de dispoziţie spre o legătură firească, prietenoasă, a  omului  cu  cosmosul,  şi  într-un  fel  de  legătură  necontrară 

între suflet şi corp. Aşadar, un memorial care vizează relaţia om-cosmos şi relaţia suflet-corp, dar într-o relaţionare nepotrivnică. Şi acest orizont cumva de legătură nepotrivnică între suflet şi corp, de aşezare în care, din perspectiva deschiderii spirituale,  ambele  componente,  atât  sufletul,  cât  şi  corpul, trebuie luate în atenţie, se crede că a întâmpinat foarte bine şi creştinismul.  Întruparea  Fiului  lui  Dumnezeu,  care  a  dat importanţă şi trupului, şi legăturii între suflet şi trup, de fapt, omului  întreg,  dar  şi  cosmosului,  a  avut  parte  de  o  anume întâmpinare  în  acest  spaţiu  carpatin.  Acest  aspect  care  nu privilegiază ruptura între suflet şi corp, a constituit o tendinţă 

memorială,  să  zicem  aşa,  ancestrală,  care  a  dat,  a  suscitat  o nuanţă  de  echilibru,  de  bună  cumpănire  între  sufletesc  şi corporal. 

De  aceea,  nu  s-a  mai  mers,  de  pildă,  pe  o  asceză  în sensul  acela  foarte  drastic,  ca  în  direcţia  sinaitică.  În  această 

orientare sinaitică, tendinţa era, cumva, către o spiritualizare aproape de spirit pur, ca o depăşire, uscare a corporalului, ca o  ieşire  cumva  într-o  fiinţă  dumnezeiască,  transcendentă.  O 

tendinţă  care,  adiacent,  determină  inevitabil  mobilizarea către un aşa ideal, pune accentul pe o extremă subţiere asce-tică a trupului, foarte pregnantă în acest specific. De aici încli-narea în acest specific către o asceză a trupului foarte aspră, chiar  dură.  Pe  de  altă  parte,  în  zona  athonită,  în  ambientul 109 

formativ al unui memorial gestat de filosofia greacă, remarcă 

o asceză a orientării focusate a minţii, cea a căutării contemplării, a tinderii metafizice. Deci, athonit se reţine o căutare a legăturii  omului  cu  Dumnezeu,  pe  o  cale  dintr-aceasta, cumva mai spiritualizată, a minţii, în care se lasă într-un plan secund, să zicem, aspectul corporal sau fizic. Se merge astfel pe  o  direcţie  dintr-aceasta  spiritualizată  de  căutare  a  princi-piilor divine, spre o contemplare a celor cereşti, cele dincolo de  cele  pământeşti,  de  unde  şi  acest  aspect,  tot  oarecum spiritualizat, preponderent metafizic. 

Vizavi  de  spaţiul  carpatin,  se  observă  tendinţa  spre articularea şi convieţuirea aceasta între suflet şi corp, pe care isihastul o găseşte foarte importantă, şi o leagă (şi) de o pre-dispoziţie  de  fond  memorial  ancestral.  Sigur,  creştinismul dezvoltă, adânceşte acest aspect. Dar în acelaşi timp, în chestiuni de practică spirituală, ascetico-mistică, sunt date importante,  de  luat  în  seamă.  Astfel,  îndrumarea,  formarea  poate de  la  început  să  ţină  cont  de  această  dualitate  necontrară. 

Identificând-o  cum  se  cuvine,  se  poate  urmări  dezvoltarea omului  în  integralitatea  sa,  atât  ca  suflet,  cât  şi  ca  trup.  Se poate spune că isihastul de la Frăsinei insistă pe această integralitate,  pe  care  o  caută,  o  doreşte  şi  o  ţinteşte,  nu  doar  ca finalitate  eshatologică,  ci  şi  ca  reper  de  parcurs.  Orientarea spre integralitatea aceasta se găseşte şi la Părintele Stăniloae, cu trimitere chiar la Sf. Calinic şi la spiritualitatea cernicană. 

Caracterul  spiritualităţii  cernicane  încearcă  o  articulare  integrală, una care să nu se balanseze nefiresc, una fără un tangaj excesiv.  Este  o  spiritualitate  care  prezintă  o  ordine  de  priorităţi,  bine  tocmite,  aşezate,  ce  găseşte  modalitatea  cea  mai bună  de  integrare  a  sufletului  şi  corpului,  a  rugăciunii  şi muncii,  a  practicului  şi  contemplativului,  a  interiorului  şi 110 

exteriorului etc. De fapt, este o viziune care, pe fond, vizează 

o  armonie  integrativă  în  care  se  asumă  toate  aspectele.  O 

asumare  văzută  într-un  sens  de  întrupare-pogorâre,  nu  atât în sens metafizic, de transcendere într-un „dincolo”. 

Părintele  Stăniloae,  cu  privire  la  Sf.  Calinic,  spune,  în cel de-al doilea fragment de text ales, evocat la început: 



 „El arată omului de azi cum poate fi sfânt fără să renunţe la nici  o  notă  de  sfinţenie  autentică  creştină  dar  şi  fără  a  se  simţi străin între oamenii timpului nostru. El ne arată putinţa şi modul de comunicare între sfinţenia de totdeauna şi lumea de azi cu ideile şi cu nevoile ei. El a arătat că sfântul nu este un neadaptat în nici o vreme, că e oricând actual,  ştie să răspundă necesităţilor din orice timp  şi  orice  timp  are  necesităţi  care  se  tămăduiesc  prin  leacurile sfinţeniei. El ne arată pe omul de azi accesibil sfinţeniei şi pe Sfânt deschis vremii de azi, sau vremea de azi deschisă Sfântului. El ne-a descoperit perspectiva pozitivă a Sfântului asupra timpurilor noi, şi ne-a  arătat  cum  pot  fi  sfinţite  îndeletnicirile  şi  peste  tot  viaţa omului  de  azi.  El  ne  e  aproape  prin  modul  cum  a  integrat  în sfinţenia  trăirii  creştine  multiple  laturi  ale  vieţii  omului  dintr-un timp  în  care  omul  e  solicitat  de  preocupări  mai  multe  ca  în  alte timpuri,  dovedindu-se  că  această  viaţă  integrală  se  poate  înfăptui cu toată bogăţia ei de activităţi”. 

  

Am  ales  acest  fragment  de  text  pentru  că  ne  arată  o sfinţenie extrem de flexibilă, actuală, o sfinţenie care poate să 

intervină,  să  pătrundă  „în  îndeletnicirile  şi  peste  tot  viaţa omului de azi”. Deci nu e necesar să operăm o ruptură între viaţa curentă, de zi cu zi, şi asumarea unei căi spirituale sau duhovniceşti, cea a accesării sfinţeniei. Sf. Calinic ne-a arătat aceasta, prin însăşi viaţa sa, pentru că Sf. Calinic a fost şi un 111 

mare  ascet,  un  mare  trăitor,  un  mare  rugător,  dar  a  fost  şi ctitor, şi de şcoli, şi de biserici şi de mânăstiri. A fost, cum am spus,  un  ctitor  al  Frăsineiului,  şi  avem  această  mânăstire, considerată  un  fel  de  de  „Mic  Athos  românesc”,  de  mare anvergură  duhovnicească,  care  hrăneşte  deja  de  peste  un secol nu numai spiritualitatea locală, ci, putem spune, pe cea românească, în general. A fost, prin urmare, şi un om care era implicat  în  activităţi  practice,  deci,  şi  dispus  la  acţiuni  practice şi făptuiri foarte concrete, întrupate, care nu s-au contrapus practicii rugăciunii, şi trăirii înalte spirituale. 

Această  perspectivă  mi  s-a  părut  potrivit  de  adus  în atenţie  pentru  că  sfinţenia,  în  ciuda  unor  prejudecăţi,  nu înseamnă neadaptare, răspăr, contrasens. Sfinţenia poate fi şi o formă de prezenţă responsabilă, asumativă, mărturisitoare, o  apologetică,  prin  gând,  cuvânt  şi  faptă,  „oricând  actuală”. 

Acuma sigur că este important cui, când, la ce şi în ce fel răspunzi.  Este  de  ştiut  care  sunt,  sau  cum  sunt  identificate 

„necesităţile fiecărui timp”, sau cum se poate răspunde potrivit,  la  măsura  lor,  şi  de  către  cine.  Dar  trebuie  să  conştientizăm şi dacă avem capacitatea sau cum putem să dobândim capacitatea  unei  vieţi  duhovniceşti  sau  spirituale  prin  care putem  să  ne  asumăm  şi  să  răspundem  provocărilor  unui timp, unei epoci anume sau unui spirit al vremii. Cert este că 

de aici, din această prezentare, reiese că există, la Sf. Calinic, de  pildă,  această  capacitate,  acest  model  de  raportare  foarte concretă, foarte directă, nu la timpul de ieri, ci la cel prezent. 

Şi  această  prezentare  a  „cernicanismului”  mi  se  pare oportună  pentru  că  e  dătătoare  de  nădejde  pentru  fiecare dintre  noi,  în  sensul  că,  pe  de  o  parte,  nu  trebuie  să  stăm neapărat nu ştiu cum, nu  ştiu unde, undeva retraşi, ascunşi, ca să avem acces la o viaţă sfântă, şi, pe de altă parte, pentru 112 

că  putem  şi  prin  „îndeletnicirile  vieţii  curente”  şi  prin 

„multiplele laturi ale vieţii omului” să asimilăm viaţa duhovnicească şi să o transferăm în viaţa curentă, în viaţa concretă, cotidiană. Şi aceste aspecte ţin tot de o perspectivă integrativă 

care  nu  merge  pe  o  disjungere  între  viaţa  spirituală  şi  viaţa concretă a omului. Trebuie găsită deci formula de împletire, de echilibru, de relaţionare între aceste aspecte, şi ţintită inte-gralizarea.  Provocarea,  desigur,  se  transferă  către  fiecare  în parte,  se  asumă  individual.  Adică,  fiecare  e  chemat  să  răspundă „necesităţilor unui timp anume” din perspectiva vieţii duhovniceşti  pe  care  o  trăieşte,  şi  după  măsura  sfinţeniei vieţii sale. 

Desigur,  într-o  măsură  înalt  spirituală  răspunsurile sunt mult mai profunde, mai dense şi, aş zice, mai nuanţate, mai aplicate, mai adecvate. Într-un fel, isihastul, şi aici aş face corelaţia cu necesitatea unor răspunsuri potrivite unui anume timp,  „a  citit”  într-un  chip  personal,  cu  totul  aparte,  necesităţile acestor vremuri. Astfel, a ieşit în întâmpinarea celor de astăzi cu profunzime, cu deschidere şi cu lărgime. A arătat o reală capacitate mistagogică, a găsit măsura adecvată şi buna cumpănire,  potrivite  contextului.  Evident,  nu  toţi  pot  să 

citească contextul şi spiritul unei epoci şi, totodată, să şi aibă 

soluţia optimă de răspuns pentru un anume prezent. Aceasta e în fond problema de forţă a Tradiţiei ce, în Biserică, e legată 

de existenţa acelor personalităţi care au putinţa şi capacitatea de actualizare a Tradiţiei. E limpede că Tradiţia doar formulată, reprodusă repetitiv, nu are forţă. Tradiţia are nevoie de acei  oameni  semnificativi  care,  la  un  moment  dat,  o  actualizează,  adică  livrează  acelaşi  filon  puternic  al  Tradiţiei,  dar, re-adâncit şi transpus, cumva, în raport de spiritul şi limbajul epocii, ca răspuns la necesităţile contextuale. Ceea ce isihastul 113 

de la Frăsinei, putem spune, a realizat. El a intuit vectorii de val ai contextului. 

Nu oricine este capabil de această formă de răspuns, nu încape discuţie. Unii doar preiau Tradiţia repetitiv, mimetic, sau doar o translatează în aceeaşi formulare, să zic aşa. Alţii chiar  ajung  să  o  reproducă  într-o  anume  măsură  sau  o  şi extind  în  felul  lor,  pe  ici,  pe  colo.  Însă, sunt  rari  cei  care  au capacitatea de actualizare în acest chip viu, care are forţa de a răspunde  unui  timp  şi  iscusinţa  de  a  găsi  soluţiile  potrivite pentru  oamenii  acelui  timp,  relevând  adânciri  şi  articulând un  limbaj,  subsumate  unei  profunde  viziuni  mistico-teologice. Sigur că într-un mod generic, am putea spune că aceste 

„soluţii”  le  cam  ştim  de  două  mii  de  ani.  Dar  realitatea  ne descoperă  veridic  că  apar  şi  detalii,  aprofundări  şi  lărgiri suscitate  de  nevoia  unor  actualizări  contextuale.  Inclusiv teologia,  ştim  cu  toţii,  a  avut  propriile  dezvoltări,  aprofundări, teologice, desigur. 

Despre  Energiile  Necreate  sau  despre  Harul  sau Energiile  Necreate,  de  teologia  Harului,  a  Luminii  Necreate se  tot  vorbeşte  astăzi,  uneori  chiar  cu  uşurătate.  Şi  la  tele-vizor, în mass-media auzi că are har cutare, că are har cutare. 

Dar de o teologie a Harului s-a vorbit detaliat, de abia în sec. 

XIV,  atunci  când  s-a  statuat  că  Harul  reprezintă  Energiile Necreate ce sunt legate de Fiinţa lui Dumnezeu. Deci, Dumnezeu  ca  realitate  este  Fiinţă  şi  Har,  nu  doar  simplu  Fiinţă, cum  susţin  unii  filosofi.  Harul,  ca  realitate  ce  izvorăşte  din Fiinţă,  este  Energie  Necreată.  Sigur  că  despre  Har  se  ştia  ca experienţă,  înainte  de  sec.  XIV.  Însă,  raportul  acesta  între Fiinţă şi Har, s-a detaliat şi evidenţiat într-un anume moment şi context istoric. Anume atunci când a fost acea dispută isihastă, în sec. XIV, în jurul posibilităţii întâlnirii, a experienţei 114 

mistice,  a  acelei  comuniuni  şi  uniri  între  om  şi  Dumnezeu. 

Atunci s-a pus problema cum ne întâlnim cu Dumnezeu, cum ne unim noi cu Dumnezeu şi Dumnezeu cu noi în rugăciune, şi  cum  se  petrece  această  întâlnire  ca  Dumnezeu  să  rămână 

ceea ce e, iar noi să rămânem ceea ce suntem, în această unire. 

Cum  este  posibilă  o  atare  unire  mistică  fără  amestecare  sau confundare?  Altfel  zis,  în  ce  chip  se  petrece  această  unire participativă  la  cele  divine?  Care  este  modalitatea  de  a  ne întâlni şi a ne împărtăşi de Dumnezeu? Atunci s-a dezvoltat, s-a  precizat  această  teologie  a  Harului,  pe  fondul  acestei dezbateri ce privea esenţa unirii mistice. Sf. Grigorie Palama a susţinut că noi ne întâlnim cu Harul lui Dumnezeu, sau cu cele  ale  Fiinţei  lui  Dumnezeu  prin  Har,  adică  prin  intermediul  Energiilor  Necreate.  Harul  este  Energie  Necreată  ce ţine de Fiinţa lui Dumnezeu, fără să se confunde cu ea. Însă, Harul ca Energie Neccreată nu poate fi, evident, confundat cu nici  o  altă  formă  de  energie  din  Creaţie,  oricât  de  subtile  şi luminoase  ar  fi  (şi)  acestea.  Altfel  zis,  trebuie  distins  Harul, care  este  Energie  Necreată,  de  energiile  create  sau  energiile proprii  Creaţiei,  fie  că  sunt  îngereşti,  umane  sau  cosmice. 

Acum,  multă  lume  face  confuzie  între  Har  şi  energiile  de creaţie,  care  sunt  manipulate  prin  tehnici,  precum  Reiki,  Qi Qong sau alte tehnici care operează, în fapt, numai cu energii de creaţie. Harul este Energie Necreată. Harul este un tipar al energiilor de creaţie, o supra-formă necreată a acestor energii din  creaţie.  Harul,  fiind  de  natură  necreată,  divină,  nu  se poate accesa folosind practici şi tehnici. Energiile cosmice, şi cele din întreaga Creaţie da, se pot accesa, mai ales că omul are un statut special în Creaţie. Însă, la Energiile Necreate nu mai  ai  această  accesibilitate,  tehnică,  operatorie,  manipu-latorie, să zic. 

Isihastul  a  intuit  acest  caracter  „energetist”  al  contextului  de  astăzi.  A  răspuns,  vizavi  de  caracteristicile  acestui context,  transpunând  experienţa  duhovnicească  pentru  o lămurire a celor ce vieţuiesc astăzi. Trăim într-o vreme în care a  intrat,  în  limbaj  curent,  să  zic  aşa,  nu  doar  povestea,  ci  şi realitatea energiilor. Tot auzim, ba de energie divină, ba de ce energie  are  cutare,  ce  bioenergie  are nu ştiu  care,  ce  energie simte,  vizualizează,  experimentează  sau  pasează  ori  vampi-rează cutare. Astfel că, şi în acest orizont mental-experienţial, la  un  moment  dat,  era  necesară  şi  o  clarificare  potrivită, adevărată.  Era  necesară  o  abordare  care  să  fie  lămuritoare pentru spaţiul acesta spiritual „energetist” contemporan. 

Contextul poate fi diferit în funcţie de o zonă sau alta, dar se poate şi diferenţia de la o epocă la alta. Există şi anumite  transformări,  reconfigurări  morfologice  ale  contextului ce se pot petrece de-a lungul timpului, în aceeaşi zonă sau în diferite  zone.  Creştinismul  cumva  este  întrupat,  înrădăcinat întotdeauna  într-un  spaţiu,  şi,  totodată,  prezintă  şi  tuşele unui  aport  personal,  distinct.  Adică,  fiecare  din  noi,  când trăim  întâlnirea  noastră  cu  Hristos,  o  trăim,  nu  la  modul general  şi  abstract,  ci  în  felul  nostru  unic,  concret,  în  chip personal.  Avem  deci  propria  noastră  experienţă  şi  suntem chemaţi  s-o  avem  în  unicitatea  noastră.  Este  particularizat modul cum asimilăm noi această experienţă hristică, cum trăim noi  această  întâlnire,  această  comuniune  inter-personală.  Şi acesta e un dar extraordinar pe care-l aduce creştinismul prin descoperirea  chipului  persoanei  în unicitatea  sa  ireductibilă. 

În  creştinism,  din  perspectivă  mistică,  nu  te  transformi  în altceva,  nu  te  duci  într-un  principiu  nedeterminat,  nu  te scufunzi  într-o  esenţă, nu  te  absorbi  într-un  spirit  universal. 

Nu-ţi  pierzi  prin  urmare  identitatea.  Creştinismul  valorifică 

unicitatea fiecărui om de la început până la sfârşit. Nu doar o prezervă, ci o şi desăvârşeşte în veşnicie. 

Apropo de un anume context istoric, în perioada antică, de  pildă,  s-a  vorbit  mai  mult  despre  Fiinţă,  de  acel  Unul, transcendent, de Unul-Principiu Divin. Asociat acestui monism s-a  observat  tendinţa  sau  riscul  de  „trecere”  în  panteism  a celor  care  căutau  experienţa  acestei  realităţi,  presupusă 

origine  ultimă.  Întrucât  omul  caută  să  se  întâlnească  cu Divinul,  caută  o  unire  cu  Divinul,  o  legătură  cu  El,  prin experienţa unei uniri mistice, poate ajunge la confundarea cu acest Divin. Prin natura sa credinţa, religiozitatea încearcă în mod  natural  o  legare  de  Dumnezeu,  o  întâlnire  cu  El  ca Fiinţă.  Însă,  trebuie  văzut  chipul  acestei  uniri  ca  să  nu ajungem  cumva  să  ne  confundăm  cu  El,  intrând  în  El  ca  o picătură  într-un  ocean,  pierzându-ne  în  El,  aşa  cum  spun unele  mistici.  Cum se  împacă,  deci,  experienţa  întâlnirii  şi  a unirii  cu  Dumnezeu  cu  păstrarea  distincţiei  individuale  sau personale, mai bine zis? Aici devine interesantă şi observaţia isihastului cu privire la identificarea în raport de un context, să-i spunem, spiritual-mental. 

În  acest  orizont  de  diferenţiere  contextuală,  consemnează  că,  în  contextul  antic,  era  riscul  tinderii  către  un 

„panteism  fiinţial”.  Adică  era  riscul  să  te  confunzi  cu  Fiinţa lui  Dumnezeu,  adică  să  crezi,  să  zici  că  eşti  în  natura  ta profundă  chiar  Dumnezeu,  tu,  omul.  Ceea  ce  era  un  fel  de autodivinizare.  În  contextul  de  astăzi,  isihastul  identifică 

riscul  unui  „panteism  energetic”  în  care  unii  confundă  pe Dumnezeu cu o energie, sau îl reduc la o forţă-energie. Astfel, îl  consideră  pe  Dumnezeu  un  fel  de  energie  universală,  o energie  cosmică,  în  vreme  ce  omul  este  considerat,  în substratul  său  intim,  tot  ca  o  energie  cosmică,  de  esenţă 

energetică.  Şi  atunci,  pe  undeva,  suntem  în  această  legătură 

energetică  cu  Dumnezeu,  care  nu mai  are  realitate  de  Fiinţă 

în  sine,  ci  este  redus  la  statutul  de  simplă  „forţă”  sau  de energie  universală.  Prin  urmare,  în  acest  continuum  energetist  omul  apare  de  aceeaşi  „esenţă”  cu  Dumnezeu,  dar  ca fond energetic subtil, nu ca fiinţă, cum se punea problema în contextul amintit. 

Astfel,  dacă  mai  întâi  s-a  pus  problema  în  contextul Fiinţei,  mai  apoi  s-a  dezvoltat  şi  lămurit,  în  sec.  XIV,  relaţia aceasta  între  Fiinţă  şi  Har,  care  reprezintă  energiile  dumnezeieşti  ale  Fiinţei.  Harul  este  Energie  Necreată,  asociată 

Fiinţei  Necreate.  Realitatea  absolută  este  în  această  dublă 

deschidere  de  Fiinţă şi  Har.  Harul  este  văzut  astfel  ca  inter-mediarul  Fiinţei  la  care  participăm  fără  să  ne  confundăm. 

Isihastul observă că trăim un alt context, unul în care trebuie să evidenţiem Fiinţa înaintea Harului, întrucât pare că astăzi s-a  debalansat  raportul  între  Fiinţă  şi  Har.  Adică,  s-a  mers atât  de  mult  pe  Har,  Har,  Har,  pe  Energii,  Energii,  Energii, încât acum e riscul să se uite Fiinţa lui Dumnezeu, paradoxal, din pricina Harului. În acest fel se poate uşor crede că totul e energie,  sau  că  totul  e  Har.  În  acest  fel,  acest  Har  deperso-nalizat, devine aproape ca o forţă, de sine stătoare, accesibilă 

fiecăruia,  în  absenţa  Fiinţei.  De  aceea  isihastul  afirmă  că, potrivit  contextului  de  astăzi,  este  acea  cale  de  accesare, întâlnire  a  Harului  prin  Fiinţă.  Deci  trebuie  să  recuperăm suportul  Fiinţial  al  Harului.  Acel  fiinţial  care  este  de  natură 

personală.  De  fapt,  Sf.  Treime,  Cele  Trei  Persoane  sunt  în primul rând de substanţialitate fiinţială, şi secundar este stră-lucirea  lor  energetică  necreată,  harică.  Provocările  asociate acestui context au fost identificate de isihast. De aceea a venit în  întâmpinarea  contextului,  pornind  de  la  sesizarea 118 

vectorilor-tendinţă  ai  contextului.  Nu  toţi,  spuneam,  sesizează spiritul vremii în articulaţiile lui, intime, să zicem aşa, şi  de  aceea  nu  au  nici  răspunsul  potrivit,  de  întâmpinare  şi hotărnicire. Fără aceste lămuriri pot apărea confuzii, mai ales atunci  când  intră  în  joc  chestiunea  experienţei,  aşa  cum  e  în cazul când se vorbeşte de mistică. 

Mistica de fapt ce e? E o întâlnire tainică, o  experienţă 

inefabilă  a  întâlnirii-unirii  noastre  cu  Dumnezeu.  Dar  cu  ce participi tu şi cu ce participă Dumnezeu în această întâlnire? 

Trebuie să ai clară, în permanentă distincţie, această întâlnire şi  unire.  Adică,  identităţile  realităţilor  ce  se  întâlnesc,  ce  se unesc sunt neamestecate, neconfundate. Aici sunt problemele delicate ale experienţei duhovniceşti. Cu ce te angajezi real în această participare, deci? Trăirea ta în întâlnirea cu Dumnezeu care este? Cum şi cât este? Până la urmă trebuie să înţelegem că Dumnezeu n-a venit şi ne-a lăsat nouă nişte legi morale şi după aceea noi ne ocupăm de ele. Deci, vedem noi de noi ce putem  să  facem.  Dumnezeu  nu  e  substituit  de  nişte  legi, oricât  ar  fi  de  bune  şi  de  morale.  Dumnezeu  nu  rămâne undeva,  intangibil,  iar  noi  rămânem  lipsiţi  de  contact  şi  de întâlnire  cu  El.  Altfel  zis,  nu  trăim  întâlnirea  cu  Dumnezeu doar  prin  substitute  ale  Sale,  precum  nişte  legi  sau  norme. 

Trebuie să căutăm întâlnirea directă cu Dumnezeu, unirea cu Hristos, care trebuie să se petreacă, să înceapă, aici  şi acum, nu  dincolo.  Nu  nu-ştiu-când,  nu  nu-numai-când  trecem  pe lumea ailaltă. Hristos este cu noi până la sfârşitul veacurilor. 

Adică  este  prezent.  Deci,  şi  aici,  şi  acum.  Până  la  sfârşit,  şi dincolo de sfârşit. Cum experiem aceste întâlniri şi care sunt forma  şi  prizele  acestei  întâlniri?  Căci,  în  fond,  la  ce  altceva suntem  chemaţi  în  viaţa  creştinească,  dacă  nu  să  aprofundăm,  să  explorăm  această  întâlnire  a  noastră  cu  Dumnezeu. 

Trebuie, de bună seamă, să identificăm locul, poziţia din care pornim fiecare, de unde, pe unde, în ce fel suntem ca vârstă 

spirituală.  Trebuie  să  conştientizăm  reperele  de  traseu  ale acestei întâlniri. 

Isihastul constată că „magia energiilor a ajuns la culme, uitându-se de viaţa Fiinţei în Sine”. Fapt pentru care crede că 

„redescoperirea tainei Fiinţei este de cea mai mare trebuinţă 

astăzi”.  De  aceea,  „noi  cei  de  astăzi,  ca  mistică,  suntem nevoiţi  să  facem  o  reîntoarcere  la  problema  Fiinţei  cea dincolo de Har.” Altfel, creştinismul este adus în situaţia de a 

„cădea într-o pierdere a Chipului Fiinţei”. Isihastul vede deci un context. Îl citeşte. Nu e dat oricui să poată să citească bine un context, unduirile lui tulburi sau sclipicioase. De multe ori nici  noi  pe  noi  nu  reuşim  să  ne  citim  foarte  bine  în  ale noastre, fie ele profunde, fie ele, chiar superficiale. Ce să mai zicem de o citire a contextului. Isihastul vede acest context şi vine  cu  aceste  repere  de  traseu  actualizate.  Aceste  repere devin foarte importante, mai ales pentru cei care sunt căută-tori ai practicilor spirituale, deci atraşi de experienţa mistică. 

Şi  aici  sunt  elemente  importante  de  clarificat,  pentru  că  – 

vizavi  de  cei  implicaţi  în  această  căutare  a  întâlnirii,  a comuniunii cu Dumnezeu – trebuie să revenim la întrebarea: care  sunt  realităţile  participative  ale  actanţilor  acestei  comuniuni?  Cum  sunt  receptate,  cum  sunt  aspirate  de  către  noi realităţile  acestea  actante?  Şi  aici,  reţinând  miza  fundamentală  a  identificării  acestor  realităţi,  sunt  clarificări  foarte interesante şi în acelaşi timp foarte importante, pentru a afla chipul acestei întâlniri, acestei uniri neconfundate. 

Tainic  la  Sfânta  Liturghie,  după  prefacerea  Darurilor, preotul  rosteşte:  „ca  să  fie  celor  ce  se  vor  împărtăşi  spre trezirea  sufletului,  spre  iertarea  păcatelor,  spre  împărtăşirea 120 

cu Sfântul Duh şi spre plinirea Împărăţiei Cerurilor”. Sesizăm aici câteva aspecte însăilate. Primul aspect menţionat este cel al „trezirii sufletului”. Sunt alăturate (şi) „iertarea păcatelor”, (şi)  „împărtăşirea  cu  Sfântul  Duh”,  (şi)  „plinirea  Împărăţiei Cerurilor”,  dar  primul  evocat  este  „trezirea  sufletului”. 

Isihastul  insistă  într-un  fel  pe  această  nevoie  de  „trezire  a sufletului”.  Şi,  dacă  vorbim  de  o  „trezire”,  înseamnă  că  sufletul  este  „adormit”,  dacă  nu  chiar  „repausat”.  Ceea  ce înseamnă  că  sufletul  nu  are  conştiinţa-trezvia  a  ceea  ce  este. 

Nu e conştient cine este, nu-şi cunoaşte propria identitate. Ce este şi cum se petrece această trezire? Trebuie să identificăm ce/cine  este  sufletul.  Pentru  că  noi,  în  general,  nu  avem această trăire direct sufletească, conştientă. Odată cu „trezirea sufletului” viaţa duhovnicească devine într-adevăr relevantă. 

De  notat  aici  –  ca  să  identificăm  două  elemente de  raportare – că Dumnezeu este Fiinţă şi Har (Energii Necreate). 

O  afirmă  Sf.  Grigorie  Palama,  deja  în  secolul  al  XIV-lea. 

Omul,  fiind  „chip  şi  asemănare”,  este  creat,  transpus  iconic într-o realitate creată, ca fiinţă de creaţie şi energii de creaţie; fiinţa  de  creaţie  corespunde  Fiinţei  lui  Dumnezeu,  iar energiile de creaţie (corpul) corespund Harului sau Energiilor Necreate.  E  destul  de  simplă  această  transpunere  iconică  

de  model,  chip  şi  asemănare.  Însă,  în  această  formă  de transpunere,  isihastul  dă  sufletului  statut  de  fiinţă,  creată. 

Şi  atunci,  prin  acest  statut  de  fiinţă,  nu  mai  poţi  să  confunzi  acest  suflet  cu  o  energie,  zisă  spirituală,  cu  un  soi  de bioenergie, ori cu straturi/ corpuri de energie subtilă. Pentru cei  care  realizează  experienţa  sufletului,  acesta  este  receptat ca realitate fiinţială, ca o substanţă duhovnicească, alta decât energiile.  Sau,  mai  clar  spus,  o  realitate  aenergetică.  Adică, sufletul omului este dincolo de orice energie, fie mai grosieră, 121 

fie mai subtilă. Şi aici e vorba de sufletul omului ca realitate creată. 

Această experienţă directă a sufletului ca atare, conştientizarea  sufletului,  această  substanţă  duhovnicească,  e  cea pe care, în structura antropologică, pune accentul, în evidenţierea  specificului  carpatin,  isihastul.  Desigur,  aşa  cum spuneam,  el  caută,  ţinteşte  un  model  integrativ,  chipul  de integrare. Afirmă, tot despre specificul acesta carpatin, iconic sau  de  modelare,  că  este  un  specific  „pregnant  euharistic”. 

Adică  este  de  văzut  prin  chipul  acesta  euharistic  al  tainei împărtăşirii.  Despre  dimensiuni  şi  coordonate  euharistice este  de vorbit.  De  ce  e  important acest  aspect,  acest  caracter euharistic, acest chip al împărtăşirii? Pentru că ne dă nouă o imagine  a  deplinătăţii.  Ne  relevă  dimensiunile  participării noastre totale, ne descoperă integralitatea chipului nostru în comuniunea cu Dumnezeu. 

Aşadar,  care  sunt  straturile  realităţii  noastre  în  participare?  Ce  punem  noi  din  noi  în  întâlnirea  cu  Dumnezeu? 

Sigur  că,  fiecare  din  noi,  putem  spunem  că,  întâi  de  toate, implicăm, punem în relaţie sufletul nostru. De aceea e fundamental  să  conştientizăm  ce  este  acest  suflet  în  realitatea  sa, pentru  că  nu  trebuie  să-l  confunzi  cu  energiile,  care  ţin  mai mult de corp, chiar dacă, unele, sunt foarte subtile şi rafinate. 

Şi aici este un amănunt extrem de important. Isihastul susţine că  mintea  omului,  în  realitatea  sa  intrinsecă,  este  de  natură 

energetică.  Noi  în  general  abordăm  realitatea  prin  această 

minte.  Altfel  zis,  mentalizăm  realitatea.  Şi,  în  aceste  repere, de  minte-energie,  vrând,  nevrând,  suntem  şi  rămânem  prin abordările de minte într-un spaţiu tot energetic. Desigur, un spaţiu  care  poate  fi  foarte  rafinat,  foarte  subtil,  dar  nu  un spaţiu  autentic  spiritual,  precum  cel  fiinţial,  cel  asociat 122 

sufletului,  componentă  fundamentală  a  chipului  omului.  Şi dacă  înţelegi  aceste  distincţii,  între  fiinţă  şi  energii,  între suflet  şi  minte,  îţi  pui  problema  cum  poţi  să  ajungi  la  acest suflet.  Încerci  să  identifici  acest  suflet.  Cauţi  acea  trăire directă a limbajului de suflet fiinţial. 

Deci, isihastul sesizează, pe de o parte, tendinţa aceasta către  energetism,  şi,  pe  de  altă  parte,  remarcă  faptul  că  unii confundă  mintea  cu  însuşi  sufletul  omului.  Pornind  de  la aceste  repere  confuze,  şi  practica,  şi  experienţa,  pot  fi amestecate sau confuze. Aici e vorba, de bună seamă, de nişte distincţii  foarte  fine,  foarte  precise  într-un  fel,  dar  care  sunt de  făcut,  sunt  fundamentale  chiar.  Sigur  că  noi,  dincolo  de aceste  distincţii,  trebuie  să  revenim  la  elemente  practice, aplicate, palpabile pentru noi. Dar e foarte bine să ştim şi de nişte  modele  formative  ca  să  avem  în  vedere,  cât  de  cât, anumite  ţinte.  Trebuie  să  ştim  şi  cam  cum  să  ne  orientăm către aceste ţinte. Adică, nu sunt de neglijat aceste repere care ne  orientează  experienţa,  de  fapt.  Dacă  nu  ştii  de  aceste repere,  atunci  te  iei  ca  atare,  te  restrângi  la  condiţia  în  care eşti,  rămâi  cu  reprezentarea  pe  care  o  ai,  despre  om  sau despre Dumnezeu, despre tine. Dacă deja le ştii, după aceea vor  urma şi  paşii  practici  de  făcut,  ca  să  le  identifici  şi  să  le conştientizezi. 

De  aceea  contează  cum  identifici  şi  cum  îţi  asumi modelul  formativ şi, desigur, contează dacă reperele acestea asumate  se  înscriu  într-un  model  supraformativ  mai  larg.  E 

relevant  cum  te  naşti  în  viaţa  spirituală  sau  cum  creşti  şi  ca fiu  al  lui  Dumnezeu,  în  raport  de  un  model  sau  altul.  Asta, dacă  vrei  să  iei  în  considerare  acest  aspect  al  modelelor  formative specifice. Sigur că poţi să o iei aşa, dintr-una într-alta, oarecum  pe  cont  propriu,  după  cum  zice  cutare,  după  cum 123 

mai  citeşti  într-o  carte,  după  ce  mai  spune  părintele  nu  ştiu care  într-o  cuvântare.  Şi,  de  aici,  de  acolo,  tot  aduni,  şi  mai departe tot aşa, iar de ici, iar de colo câte un pic, tot acumu-lezi şi te formezi cumva, întrucâtva. Însă, nu trebuie neglijate aceste curente spirituale, aceste fluvii subterane, cu albia lor, întrucât  sunt  modele-tipare  supraformative.  De  fapt,  nevoia de re-citire a parametrilor acestor albii formative, după forma şi traseul lor specific, este invocată de isihastul de la Frăsinei, nu  de  dragul  unor  teoretizări,  ci  pentru  efectul  lor  practic, clarificator, pentru o bună, adecvată, aşezare spirituală. 

Vizavi de specificul carpatin, se poate spune că isihastul  insistă, pe  de  o parte,  pe  acest  chip  de  integralitate  şi  pe un caracter iconic şi pregnant euharistic, care ar fi oportun să 

fie  detaliat  puţin,  şi  în  acest  context,  în  raport  de  acest  specific. Am detaliat cu altă ocazie aceste dimensiuni şi coordonate  euharistice,  pornind  de  la  o  prelegere  a  Părintelui Stăniloae. Noi ne împărtăşim de acest Trup al lui Hristos, ne cuminecăm cu Trupul şi Sângele lui Hristos, care este deja o realitate  eshatologică,  o  împlinire  a  veacului  ce  va  să  vină, care  ni  se  oferă  la  fiecare  împărtăşire  a  noastră.  Această 

împărtăşire  are  mai  multe  dimensiuni  decât  conştientizăm noi,  de  obicei,  la  măsura  noastră,  în  momentul  când  ne împărtăşim. Chestiunea este cât asimilăm noi, sau ce  şi cum asimilăm  din  această  întâlnire  cu  Hristos.  Cât  asimilăm conştient  din  această  întâlnire,  în  acea  perspectivă,  în  acea ţintă a deplinătăţii? Teologic se spune că în Hristos veacurile au  ajuns  la  sfârşit.  Nu  există  deplinătate  mai  mare  decât realizarea  umanităţii  în  unirea  lui  Dumnezeu  cu  omul,  în Hristos.  Deci,  în  Hristos  ceea  ce  poate  atinge  ca  împlinire umanul e la un capăt. Adică, nimeni nu poate să treacă peste ce a ajuns umanul ca desăvârşire în Hristos, în care este toată 

plinătatea.  Trebuie  să  desfăşurăm  însă  această  deplinătate, adică trebuie să o asimilăm, să o configurăm în noi. De fapt, Biserica, într-o definire a Părintele Stăniloae, este o extensie a Trupului  Înviat  al  lui  Hristos,  în  noi.  Este  o  întrupare  a Trupului  Hristic  în  noi.  Este  o  întrupare  care  se  petrece,  se realizează,  în  primul  rând,  în  chip  liturgic,  euharistic,  prin Sfânta  Împărtăşanie.  Apoi,  desigur  că  depinde  cât  asimilăm noi din această întâlnire, cum o aspirăm, şi cât suntem de prezenţi în ea. Dar, pe de altă parte, e bine să ştim, sau să avem în atenţie că sunt nişte dimensiuni profunde ale acestei întâlniri, către care trebuie să ne deschidem. Trebuie să ne deschidem  către  o  mai  subtilă  şi  mai  profundă  participare,  având conştiinţa către ce adâncimi suntem chemaţi să ne îndreptăm. 

Şi în acest sens se poate reţine o importanţă a Sfintei Împărtăşanii, pe de o parte ca realitate în sine, dar pe de altă parte ca structură-model a participării, a întâlnirii, a comuniunii. 

Acest specific carpatin, pe care isihastul îl evidenţiază, se  desfăşoară  pe  acest  model,  pregnant  euharistic,  în  sensul că  găseşte  acea  armonie  a  întâlnirii  depline,  totale,  la  care participă  şi  sufletescul  şi  trupescul,  în  care  e  implicat  şi Dumnezeu şi omul, şi, în sens mai larg, chiar întreaga creaţie (îngeri,  om,  cosmos).  În  această  îmbinare  euharistică,  în această  întrepătrundere  participativă  de  „trup  mistic”  se înscrie  întreaga  Creaţie.  De  aici  cumva  acest  caracter  pregnant euharistic care urmăreşte, nu o ţintă spiritualizată pur şi simplu,  ci  una  integrativă,  pentru  că  degajă  o  participare integrală,  atât  şi  a  sufletului,  cât  şi  a  corpului;  desigur,  cu despătimirea,  iluminarea,  transfigurarea  care  sunt  inerente traseului  şi,  aşa  mai  departe,  toate  cele  implicate  în  nevoin-ţele  urcuşului  duhovnicesc.  Dar  isihastul  surprinde  aceste elemente în îmbinarea şi dinamica lor, în articularea şi unirea 125 

lor,  în  integralitatea  lor  de  prezenţă  şi  participare.  Şi  atunci nu  transpare  de  aici  un  model  doar  simplu,  să  zicem,  contemplativ, în care poţi să mergi poate mai mult pe o orientare strict  spiritualizată,  pe  căutarea  unei  transcenderi  spirituale, în care spiritul-mintea caută să contemple ceva pur spiritual. 

Având  modelul,  avem  desigur  asociat  lui  cumva  şi  o  ţintă, implicată în modul de aşezare întru model. De aceea, pe cale, având  acest  model  euharistic,  caut,  urmăresc  tot  timpul această  cuminecare,  această  comuniune  ce  te  implică  prin toate  componentele  tale.  Acest  model  pregnant  euharistic  te cheamă,  te  trezeşte  la  o  participare  integrală,  în  asumarea chipului  tău  deplin.  În  viziunea  acesta,  se  valorifică  şi  cosmosul şi toate celelalte componente amintite. Întreaga Creaţie se înscrie de fapt, ca forme întregi, în acest chip participativ. 

De aceea este important acest caracter pregnant euharistic al specificului  acesta  carpatin,  pentru  că  nuclear,  în  esenţă,  nu numai ca ţintă, ci şi ca parcurs, e de subliniat aspectul acesta, se  urmăreşte  tot  timpul  o  integralizare,  un  chip  integral  de participare. Nu se debalansează într-o spiritualitate pură care neglijează,  de  pildă,  componenta  corporală  ş.a.m.d.  Acest specific  caută  tot  timpul  să  aibă  întregul  chip  personal activat, bine articulat participativ. De bună seamă, în ordinea care este cea firească: prioritate sufletului şi apoi (şi) corpului. 

Aşadar,  în  modelul  acesta  carpatin,  caracterul  acesta  euharistic este de reţinut, nu numai ca  ţintă, nu numai ca împărtăşire a noastră din Sf. Potir – când se petrece cu fiecare –, ci şi ca un fel de model structural al unei spiritualităţi integrale. 

De fapt, isihastul chiar şi icoana o prezintă mistagogic tot în orizontul chipului euharistic. 

Sfânta Împărtăşanie, de fapt, este o întâlnire deplină, de potenţă  şi  realitate  eshatologică.  Dar  noi  n-o  asimilăm  de 126 

regulă  în  aceste  dimensiuni  profunde,  n-avem  conştiinţa acestei  deplinătăţi  de  chip  euharistic.  Părintele  Stăniloae,  în acel  articol  cu  „Liturghia  comunităţii  şi  jertfa  interioară  în viziune filocalică”, ne încredinţează că noi ne împărtăşim din Acelaşi  Hristos,  care  e  în  veşnicie,  dar  care  este  oarecum acoperit acum pentru noi. Numai pe măsura duhovnicească, în  care  trebuie  să  sporim,  ni  se  descoperă  aceste  dimesiuni euharistice ca prezente în noi, prin experienţa noastră directă. 

Dar,  cum  spuneam,  aceste  dimensiuni  sunt  relevante  nu numai ca finalitate, ci şi ca model formativ de parcurs, pentru că  ai  acest  chip  al  unei  aşezări  integrative,  participative,  pe care o cauţi, o ţinteşti, o urmăreşti. În acest chip, eşti atent să 

dezvolţi  experienţa  ta  duhovnicească pe  toate  aceste  dimensiuni  sau  componente.  Trebuie,  însă,  să  se  nască  în  fiecare această dorinţă de căutare şi de întâlnire cu Dumnezeu. 

Există  această  „liturghie  comunitară”,  la  care  ar  trebui să  mergem  cu  toţii,  deci  Sfânta  Liturghie,  la  care  trebuie  să 

fim  prezenţi.  Există  şi  acea  „liturghie  interioară”  prin  care, cumva, continuăm Sfânta Liturghie, o reverberăm în lăuntrul nostru.  Această  „liturghie  după  liturghie”  este  o  formă  de  a păstra o continuitate a prezenţei noastre înaintea lui Dumnezeu, este şi o încercare de a experia o permanentizare a Prezenţei Lui în viaţa noastră. Continuitatea sau prezenţa permanentă 

a lui Dumnezeu este astfel cea căutată, cea dorită. Altfel zis, Dumnezeu  este  prezent  în  viaţa  noastră  nu  numai  când mergem la biserică. Noi devenim un fel de  chip  de biserică-altar  în  care  Dumnezeu  poate  să  locuiască,  poate  să  litur-ghisească, poate să fie prezent, nu numai, să zicem, ocazional, în duminici şi sărbători, ci într-o formă de continuitate. Ceea ce  înseamnă  că  dăm  chip sărbătoresc  vieţii  noastre,  nu  doar punctual,  secvenţial,  ci  într-o  anume  continuitate.  Căutăm 127 

astfel un chip de permanentizare a Zilei Învierii, nu doar, din când  în  când,  Duminica.  În  plus,  forma  aceasta  de  prezenţă 

este  căutată,  aşezată,  desfăşurată  în  acest  chip  deplin  de participare-împărtăşire,  nu  numai  într-unul  strict  spiritual. 

Aici  este  şi  tuşa  specificului  carpatin,  pe  care  o  evidenţiază 

isihastul, caracterul pregnant euharistic al dăruirii, prezenţei şi participării, cuminecării totale. 

Înclin  să  cred  că  nu  întotdeauna  suntem  atenţi  şi  la existenţa acestor dimensiuni complexe implicate în întâlnirea noastră cu Dumnezeu, precum sunt relevate în modelul chipului euharistic al comuniunii. Dacă avem în atenţie dimensiunile  acestea,  atunci  avem  poate  altă  luare  aminte  faţă  de dezvoltarea noastră personală, a fiecăruia dintre noi, care este în  legătură  şi  cu  ceilalţi  de  lângă  noi.  Am  mai  subliniat aceasta, anume că creşterea mea, cu adevărat duhovnicească, are  un  impact  şi  asupra  comunităţii,  dar  şi  viceversa.  Adică 

este  o  creştere,  o  împlinire  personală  articulată  într-un dimpreună  inter-personal,  chiar  în  traseul  duhovnicesc,  al fiecăruia dintre noi, presupus strict individual, de către unii. 

În  acest  sens,  scrierile  acestea  filocalice  nu  au  neglijat  viaţa comunitară, întrucât s-ar fi retras fiecare în chilia lui sau în, să 

zicem, peştera lui, sau unde s-o fi retras, ceea ce ar fi condus la  neglijarea  relaţionării  inter-personale,  a  vieţii  comunitare; nu  s-a  desconsiderat  valoarea  Liturghiei  comunitare  şi  nici viaţa  comunitară  ca  atare.  Părintele  Stăniloae  a  venit  în întâmpinarea  acestui  semnal  de  clivaj,  prezentând  această 

minunată  legătură  între  „liturghia  comunitară”  şi  „litughia interioară”.  Printre  argumente,  a  citat  doi  Părinţi  filocalici, Calist  şi  Ignatie,  care  vorbesc  de  „importanţa  decisivă”  a 

„Sfintei  Împărtăşanii  ca  mijloc  de  creştere  duhovnicească  a persoanei”.  Creşterea  duhovnicească  este  deci  o  creştere  a 128 

persoanei, iar persoana nu poate fi extrasă definitiv din sfera relaţionării inter-personale. 

Şi  isihastul  carpatin  al  Frăsineiului,  este  de  accentuat, insistă  foarte  mult,  insistă  determinant,  pe nevoia  de  identificare şi recunoaştere a chipului de persoană al omului. Vede o  nevoie  fundamentală  de  identificare  a  acestui  chip  de persoană, în realitatea sa profundă, ca realitate fiinţială, ca să 

nu  se  confunde  nici  cu  mintea  omului,  nici  cu  alte  aspecte energetice  subtile,  eterice,  astrale.  Chipul-persoana  este  fun-damentul,  care  sigur  că  are  şi  o  conturare  ca  integralitate, chipul  omului  ca  întreg.  Isihastul  insistă  însă  pe  faptul  că 

fondul  sufletesc  al  nostru  este  însuşi  conţinutul  chipului  de persoană; un fond care ca realitate substanţială este o realitate fiinţială,  nu  este  energie.  Aceste  precizări  de  fină  incizie antropologică  sunt  cu  adevărat  oportune,  lămuritoare,  în contextul în care se vehiculează foarte mult aceste experienţe 

„energetiste”, a căror existenţă, evident, nu se poate contesta, întrucât ţin de o realitate şi ea experiabilă. Dar nu trebuie să 

se confunde realităţile, nu trebuie să se amestece planurile. E 

nevoie să se distingă forma şi structura chipului de persoană 

ca să fie identificată o participare reală, diferenţiat receptată. 

Aici aportul isihastului carpatin este unul memorabil, absolut remarcabil. 

Părintele Stăniloae, cum am spus, subliniază încă de la început  „importanţa  decisivă”  a  „Sfintei  Împărtăşanii”,  nu doar în chipul acesta direct al deschiderii noastre personale, întrucât ne apropiem, recurent, de Sf. Potir, ci în ce înseamnă 

Sfânta  Împărtăşanie  în  dimensiunile  intra-personale  şi  dinamica  ei  infra-comunitară.  Adică,  viaţa  văzută,  ca  să spunem aşa,  din  lăuntrul  Sf.  Potir.  Altfel  zis,  este  vorba  de  chipul tainic al vieţii în Trupul Eshatologic, trupul mistic al ecleziei. 

Aşadar,  a  evidenţiat  acest  caracter  de  întâlnire,  de  dialog permanent, de unificare, de unire-împărtăşire dinamică între noi  şi  Dumnezeu,  fiindcă  nu  ne  alipim  de  Dumnezeu  ca timbrul  de  scrisoare.  Nu  este  o  aderare  superficială,  statică, definitivă,  care  suprimă  dialogul,  ieşind  din  permanenţa acestui schimb de dăruire şi de primire. Este vorba de o unire în  chipul  acestui  paradoxal  dialog  în  care  fiecare  participă, oferă  şi  primeşte  simţiri  şi  asigurări  de  iubire,  prezervând unirea în taina unui schimb continuu. În acest chip euharistic al  unirii  şi  dăruirii,  trebuie  să  rămânem  însă  atenţi  la 

„schimbul continuu”, atenţi pe actul fundamental, originar şi original, care generează, pune în mişcare, acest schimb. Trebuie să ştim când este act sufletesc, când este un activ energetic, când este o acţiune corporală. Deci, trebuie să experiem conştient  când  întâlnirea  este  direct  sufletească,  când  este energetică, când corporală. Acest „schimb continuu” nu este doar material şi energetic (subtil), ci şi fiinţial. Pe toate aceste componente  şi  realităţi,  distincte  şi  dimpreună,  trebuie  să 

avem  întâlnirea,  participarea  şi schimburile-împărtăşirea  (şi) în  Hristos:  „Este  unirea  unei  primiri  şi  dăruiri  continue,  nu numai între mine şi Hristos în izolare, ci în comuniune între toţi. Este o unire într-un trup, e o unire de dare şi primire, o unire  de  schimb.  Un  schimb  activ  şi  de  iubire  şi  de  putere duhovnicească între cei ce rămân în acest trup hristic.” E un schimb,  reţinem, şi  de  iubire  şi  de  putere. Iubirea  este,  însă, fundamental  un schimb  fiinţial.  În  acest sens,  iubirea  este  şi putere,  inefabilă  putere.  Iată,  cum  teologul  insistă  asupra faptului că nici în Hristos nu este o unire din aceasta statică 

sau inertă, în sensul că la un moment dat te uneşti, dar rămâi simplu  aderent,  lipit  sau  agăţat,  atârnat  aşa  de  coadă,  ca liliacul,  ci  este  o  unire  dinamică,  una  în  desfăşurare,  în 130 

continuă  mişcare.  Această  unire  dinamică  reflectă  caracterul inter-personal  al  acestei  uniri.  Este,  aşadar,  o  dinamică  de reciproce interiorizări, este un permanent şi continuu schimb de  dăruire,  de  primire  ce  se  aprofundează  pe  parcursul creşterii  noastre  duhovniceşti,  atât  în  relaţia  cu  Dumnezeu, cât şi în relaţia cu ceilalţi. 

O trăsătură a specificului carpatin, evidenţiată de isihast, este  esenţa  sa  eminamente  dialogică.  Isihasmul  carpatin  are permanent  în  atenţie  o  deschidere  fundamentală  spre 

„cuvântare  de  sine”,  spre  descoperire  şi  exprimare  de  sine. 

Trăsătura  dialogică  are  un  evident  suport  teologic,  întrucât omul e creat după chipul Cuvântului, şi are deci ca temei pe Cuvântul,  Fiul  lui  Dumnezeu.  Astfel,  fiind  după  Chipul Cuvântului,  chipul  omului,  chipul  fundamental  al  omului, este  tot  un  chip  dialogic,  ce  presupune  nevoia  de  a  fi  într-o cuvântare de sine, ce implică nevoia de a regăsi permanenţele în lăuntrul acestui dialog, veşnic. 

Poate  nu  aş  reveni  să  detaliez  toate  aspectele  acestea, dacă  nu  aş  crede  că  pot  fi  referinţe  care  pot  contextualiza înţelegerea  şi  pot  accesibiliza,  mai  potrivit,  specificul  carpatin,  în  transpunerea  sa  ghelasiană.  Ar  mai  fi,  deci,  un  amănunt  vizavi  de  legătura  între  suflet  şi  trup  (şi  corp),  despre care  Marele  Teolog  afirmă  că  este  o  legătură  care  se  realizează  prin  nişte  rădăcini  ale  trupului  în  suflet,  prin  această 

înrădăcinare a trupului în suflet; rădăcini prin care corpul îşi extrage seva din cele sufleteşti. Sufletul este humusul în care se  prind  aceste  rădăcini.  Corpul  se  hrăneşte  ca  dintr-o  sevă 

din cele sufleteşti, prin aceste rădăcini. 

Apropo de această hrănire, isihastul preciza: „Ca Realitate  de  Rai,  Corpul  se  Hrănea  din  Mişcările  Sufletului,  care Acestea  produceau  miraculos  noi  energii  prin  care  totodată 

Împărtăşeau  Corpul  de  Trăirile  Dumnezeieşti  de  Suflet.” 

Însă,  după  Cădere,  apare  o  anume  sistare  a  acestei  hrăniri-împărtăşiri  a  corpului  din  mişcările  şi  trăirile  sufletului,  ce are  consecinţe  asupra  corpului,  care  caută  o  compensare  a lipsei hrănirii din trăirile sufletului, prin hrănirea preponde-rentă  şi  supradimensionată  din  natură.  Astfel,  conform isihastului:  „După  Cădere,  Sufletul  este  tot  mai  îngrădit  în propriile  mişcări  şi  Corpul,  nemaiavând  Hrana  de  Suflet, apelează  Abuziv  la  Natură,  pe  care  începe  să  o  Devoreze. 

Natura  îi  modifică  adevăratele  energii  de  Corp  specific  de Suflet şi aşa Corpul nostru se Supra-Materializează”. 

În orice caz, aceste rădăcini ale trupului în suflet rămân şi după moarte. De aceea, trebuie regăsită aşezarea potrivită, cea  care  permite  să  se  branşeze  aceste  rădăcini.  Aceste 

„rădăcini”  sunt  nişte  memorii  infor-energetice,  de  fapt,  ale corpului,  care  rămân  dimpreună  cu  sufletul  şi  păstrează  ca atare memorialul prin care noi şi la Înviere o să ne prezervăm aceeaşi identitate. E foarte important faptul acesta. Anume că, la  Înviere,  înviem  cu  identitatea  noastră,  că  avem  conştiinţa identităţii  noastre,  aceeaşi.  Nu  înviem  aşa...  ca  un...  altul,  că 

atunci, trecând dintr-o lume în alta, nu ai continuitate, de la corp la suflet. Nu mai eşti tu, şi, prin urmare, nici de Înviere nu  se poate  vorbi  cu  adevărat  real,  ca  de  încredinţarea  unei realităţi,  cea  tainică,  a  Învierii.  Trebuie  să  ai  continuitate, adică  să  te păstrezi  în  chipul  aceleiaşi  identităţi a  persoanei, chip integral. Ce dă continuitatea identităţii noastre personale integrale prin şi dincolo de moarte? De bună seamă, şi acest memorial, aceste „rădăcini raţionale şi sensibile ale trupului” 

care se găsesc în suflet. 

Însă, în altă exprimare aceste „rădăcini” sunt de fapt  – 

cum  spune  isihastul,  folosind  alt  limbaj  (palamit)  –  tocmai 132 

energiile ca interfaţă între sufletul fiinţial şi corp. Corpul este legat de suflet prin această structură energetică subtilă. Deci este  şi  un  memorial  infor-energetic  ce  constituie,  în  fond, aceste „rădăcini”; memorial care se păstrează şi după moarte, nu întru totul. Vorbind de această legătură între suflet şi corp prin „rădăcinile trupului din suflet”, teologul spune că, prin Sfânta Împărtăşanie, se realizează un fel de armonie, se reface o legătură-unire între acestea. Adică cumva este o depăşire a contrarietăţii, a rupturii între suflet şi corp, cauzată de Cădere; o  Cădere  ale  cărei  consecinţe,  această  polarizare,  această 

sfâşiere,  această  dualitate  între  bine  şi  rău  s-au  transferat, s-au propagat, au penetrat întreaga Creaţie. 

Legat  de  specificul  carpatin,  să  spunem  că  isihastul consideră că acesta are un caracter integrator şi de echilibru. 

În acelaşi timp, acest specific evită, trece cumva „peste” dualitatea aceasta contrară. Deci nu operează cu ea, cu încleştarea aceasta  antagonică,  cu  logica  binară.  Această  logică  dual-contrară  o  vede  asociată  cu  Căderea.  De  aceea,  încearcă  o transpunere care foloseşte un limbaj conturat într-un orizont eshatologic,  ca  o  logică  triadică.  O  logică  a  afirmaţiilor  fără 

negaţii. Acest chip al logicii triadice, necontradictorii, este şi o modalitate de a trece peste tensiunile unei lupte, peste tensiuni permanente între, generic să spunem, bine şi rău. Aceste tensiuni apar angrenate în anumite spiritualităţi, precum cea slavă, care are tendinţa aceasta, poate mai accentuată, a luptei şi tensiunii subterane dintre bine şi rău, şi,   in extenso, a luptei cu duhurile necurate. Isihastul carpatin nu se opreşte pe acest aspect  tensionat  al  luptei,  ci  insistă  pe  faptul  că  trebuie  să-ţi recuperezi  chipul  tău  în  asemănare  de  Chip  dumnezeiesc. 

Din această aşezare întru Chip şi Asemănare survine şi depăşirea,  transcenderea  răului,  şi  odihnirea  în  Bine.  Atenţia, 133 

prezenţa,  centrarea  ta  trebuie  să  fie,  deci,  pe  Chipul  lui Dumnezeu  din  tine  şi  de  acolo,  din  chipul  iconic,  survine  şi reconfigurarea  ta  autentică,  şi  îmbunătăţirea,  creşterea  ta. 

Îmbrăcarea în chipul binelui te scoate din încleştarea cu anti-chipul  răului.  Nu  este,  prin  urmare,  în specificul  carpatin,  o preocupare faţă de lupta cu răul, ci angajare faţă de regăsirea, identificarea în/prin chipul binelui. Căderea a generat o largă 

învrăjbire,  între  îngeri,  om  şi  natură,  între  suflet  şi  corp ş.a.m.d.  Isihastul  caută  calea  de  ieşirea  din  învrăjbire,  din conflict. Caută exodul din tiparele belicoase ale Căderii, prin recuperarea  şi  asimilarea  supra-modelelor  originare,  arhechipuri  eshatologice.  Prin  intermediul  acestor  arhechipuri încearcă această împăcare arhechipată între suflet şi corp, şi, în sens larg, între toţi şi toate. 

În  afară  de  „trezirea  sufletului”,  aşa  cum  spune  rugăciunea amintită, împărtăşirea are şi rostul de refacere a legăturii necontrare între sufletul şi corpul nostru, pe temeiul şi în raport  de  chipul  iconic,  de  modelul  hristic,  în  relaţie  cu Hristos. În fond, cea mai mare vrajbă, chiar şi în viaţa noastră, e cam cea lăuntrică, între suflet şi corp. Sunt acele contradicţii între ce doreşte sufletul şi ce voieşte corpul, simplificat şi în general  vorbind.  Această  vrajbă   ad  intra  o  externalizăm,  o propagăm  la  nivel  comunitar,  şi,  desigur,  o  şi  preluăm  din spaţiul  comunitar,  şi,  după  capacitate  şi  putere  o  metabo-lizăm.  Acea  rugăciune  spunea  în  primul  rând  „să  le  fie  lor această  împărtăşire  spre  trezirea  sufletului”.  Spunea,  de asemenea,  şi  de  împărtăşirea  cu  Sfântul  Duh  şi  de  iertarea păcatelor. De multe ori noi chiar ne oprim sau ne fixăm doar pe  faptul  că  ne  iartă  Dumnezeu  păcatele  prin  Sfânta  Împărtăşanie, sau că este şi un fel de arvună a veşniciei. Nu suntem prea  atenţi  poate  că  trebuie  să  ni  se  „trezească  sufletul” 

nostru, sau că prioritar trebuie să se „trezească sufletul”. Ce înseamnă asta? Înseamnă că doarme, că e cu ochii cârpiţi de somn,  că  e  în  nevedere.  Înseamnă  că  nu  e  conştient  de  el însuşi. Nu are conştiinţa prezenţei lui şi nu resimte nemijlocit întâlnirea  ca  atare  cu Celălalt.  Cuminecarea  noastră  are  deci şi  acest  sens  de  „trezire  a  sufletului”  nostru,  un  sens  chiar prim. 

Isihastul  insistă  mult  în  practica  duhovnicească,  de model carpatin, pe această trezire, oarecum directă, a sufletului,  care  înseamnă,  de  fapt,  o  conştientizare  a  lui,  o  identificare a propriei sale realităţi fiinţiale, pornind de la premiza că  mintea  e  o  realitate  energetică  subtilă,  nu  o  realitate  fiinţială,  şi,  ca  atare,  are  un  rol  secundar.  De  obicei,  în  practica duhovnicească, majoritatea pune accent pe rugăciunea minţii, pe rugăciunea minţii în inimă. Însă, prin faptul că, din punct de vedere structural sau ontologic, identifică mintea ca fiind, în  conţinutul  său,  de  natură  energetică,  iar  sufletul  ca  fiind fiinţialitate, realitate dincolo de energii, isihastul caută o „trezire  a  sufletului”  acela,  cel  dincolo  de  energii.  Prin  sufletul trezit începe să lucreze, să ofere – apropo de acele rădăcini – 

acel memorial-sevă bună şi hrănitoare şi trupului, ca acesta să 

se reformateze, să se refacă, dar nu autonom, ci după chipul sufletului,  dimpreună  cu  el.  În  reperele  acestea  de  model isihast  carpatin  regăsim  astfel  elemente  relevante  din  punct de vedere formativ şi ca renaştere duhovnicească. 

Caracterul dialogic al acestei uniri euharistice cu Hristos se  desfăşoară  pe  diverse  dimensiuni, pe  care  le-am  văzut  în prezentarea Părintelui Stăniloae. Astfel, Trupul lui Hristos se uneşte  cu  trupul  nostru,  funcţiunile  trupului  lui  Hristos  se imprimă în funcţiunile trupului nostru, lucrările sau energiile Trupului  lui  Hristos  se  imprimă  în  energiile  şi  lucrările 135 

trupului  nostru.  Dar  Hristos,  Dumnezeu-Omul  este  şi  Om deplin. Aceasta înseamnă că nu are doar trup uman, ci are şi suflet uman. Prin urmare, prin Sf. Împărtăşanie ne întâlnim şi cu  sufletul  lui  Hristos  care  atinge  sufletul  nostru.  Deci,  prin sufletul  nostru  avem  întâlnire  şi  cu  sufletul  lui  Hristos,  dar, mai adânc, avem întâlnire cu dumnezeirea Lui. Şi atunci iată 

cum prin acest model dialogal euharistic ni se arată detalii ale întâlnirii  noastre  cu  Dumnezeu, pe  care  nu  le  conştientizăm lesne,  dar  suntem  chemaţi  să  o  facem,  din  aproape  în aproape.  Conştientizarea  lor,  parcursul  acestei  conştientizări (împărtăşiri), ne descoperă măsură deplinătăţii trăite, a participării experiate în act. 

Însă,  e  important  să sesizăm  că,  dacă  luăm  şi  ca  reper de  viaţă  spirituală  acest  chip  euharistic  integrativ,  se  poate evita atât un ascetism dintr-acesta poate prea drastic, în care se  desconsideră  foarte  mult  corpul  sau  e  uscat,  stors,  prea tare  ascetizat,  cât  şi  un  spiritualism,  să-i  zicem  de  minte,  de tenta  unei  transcenderi  metafizice.  Dacă  iei  în  atenţie  acest model  euharistic  atunci,  în  deschiderea  ta  de  a  fi  în  comuniune  cu  Dumnezeu  şi  cu  toţi  ceilalţi,  eşti  predispus  să  ai atenţia nu pe corp, nu doar pe minte, nici doar pe suflet, ci pe toate aceste elemente care ne alcătuiesc şi care, toate, trebuie să  fie  participative,  active.  Prezenţa  noastră,  că,  de  fapt,  de aceasta vorbim, chiar dacă se vorbeşte de iubire, nu înseamnă 

să fim în relaţionare cu Dumnezeu, cu semenul? Cum suntem prezenţi  în  această  întâlnire  cu  celălalt?  Care  sunt  aceste straturi  componente  ale  prezenţei  noastre?  Le  zic  straturi, deşi e cumva impropriu. Care sunt, prin urmare, acele componente  şi  realităţi  cu  care  participăm,  prin  care  suntem implicaţi  în  întâlnire,  care  este  chipul  prezenţei  noastre  în proiecţia-transferul nostru către/întru celălalt? 

Am  văzut  la  Marele  Teolog  cum  surprinde  aceste schimburi-transferuri  inter-personale,  descoperind  modul cum se desfăşoară această unire în Hristos: şi prin trupul Lui, şi  prin  sufletul  Lui,  şi  prin  dumnezeirea  Lui.  Toate  se  imprimă  în  acest  dinamism  relaţional  inter-personal.  Noi  nu avem,  de  regulă,  conştientizate  aceste  dimensiuni  participative ce se află cuprinse, desfăşurate, în aceste întâlniri. De aceea, se şi spune că, acum, ne împărtăşim cumva „acoperit” 

pentru  ca,  în  viaţa  „de  dincolo”,  să  ne  împărtăşim  şi 

„descoperit”.  Dar  cei  care  sunt,  încă  de  aici,  cu  conştiinţă 

trează  şi  aprofundează  viaţa  lor  duhovnicească, trăiesc,  încă 

de aici, această descoperire a tainei euharistice în ei înşişi ca experienţă  a  întâlnirii  cu  Hristos,  în  sensul  că  participă,  că 

identifică  acest  chip  euharistic  al  prezenţei  în  detaliile  com-ponentelor ce îl structurează. 

Şi în viaţa duhovnicească particulară, „liturghia de după 

liturghie” sau „liturghia interioară” unii o asociază doar cu o formă de „rugăciune a minţii”; o minte care, odată fixată, vor apoi  să  o  pogoare,  încercând  să  o  introducă  în  inimă.  Însă, dacă te orientezi pe modelul acesta iconic sau de chip euharistic  cauţi  ca  şi  prin  rugăciune  să  ai  în  atenţie  tot  un  chip euharistic  al  întâlnirii,  unul  al  conştientizării  comuniunii depline.  Astfel,  „liturghia  de  după  liturghie”  nu  mai  este doar  o  cale  prin  „rugăciunea  minţii”  sau  ca  un  traseu  al 

„pogorârii  minţii”  către  inimă,  care,  desigur,  este  o  practică 

îmbrăţişată de mulţi. 

Un aspect practic interesant pe care isihastul îl aduce în atenţie, vizavi de „rugăciunea minţii” şi „coborârea minţii în inimă”, porneşte de la premisa că mintea noastră nu e însăşi sufletul nostru, iar inima, în context, este doar o „poartă” de intrare în suflet. Noima coborârii minţii în inimă este o trezire 137 

a  duhului  de  suflet.  În  acest  sens,  isihastul  încearcă,  în viziunea specificului carpatin, o directă „trezire a sufletului”. 

În  atare  perspectivă, se  înţelege şi  de  ce,  la  un  moment  dat, indică practic ca acea „rugăciune a minţii” să se rostească în 

„zona  gâtului”,  nu  în  „zona  capului”,  dar  nici  coborâtă  în 

„zona  inimii”.  Indică,  evident  fără  nici  o  legătură  cu  vreo chakră,  această  zonă  a  gâtului,  întrucât  vrea  să  prezerve mintea într-o orientare dialogală, a relaţionării, să nu o lase, deci,  doar  într-o  mişcare  de  interiorizare  în  sine.  Pe  de  altă 

parte,  în  această  „zonă  a  gâtului”,  „rugăciunea  minţii”  este orientată tot într-un mod activ, dar paradoxal, de aşteptare a 

„trezirii sufletului”. O aşteptare a „conştientizării sufletului” 

ca  realitate  dincolo  de  minte.  Nu  trebuie  confundată  mintea cu însuşi sufletul. Nu, nu trebuie făcută o astfel de confuzie. 

Sufletul  e  dincolo  de  minte.  Mintea  e  doar  o  putere  a sufletului.  Rostind  rugăciunea  în  „zona  gâtului”,  găsim  o formă prudentă de a păstra mintea într-un activ al rugăciunii, dar,  totodată,  o  şi  scoatem  dintr-o  tensiune  intra-cerebrală, fără  a  o  grăbi  să  intre  în  inimă.  Această  cantonare  în  „zona gâtului”  este  şi  o  etapă,  o  punte  de  aşteptare  a  „trezirii sufletului”,  care  este  de  fapt  o  realitate  fiinţială  dincolo  de realitatea  energetică  a  minţii.  Aceasta  era  o  recomandare  pe care  isihastul  o  făcea,  de  pildă,  celor  care  se  preocupau  de 

„rugăciunea minţii”. 

Sigur  că  isihastul  are  şi  alte  îndrumări  practice,  legate direct  de  specificul  carpatin,  precum  cea  care  îndeamnă  la descoperirea „gestului iconic”, despre care vorbeşte poate cel mai  mult.  Gestul  iconic,  însă,  presupune,  implică  o  directă 

„trezire  a  sufletului”,  fără  o  mijlocire  a  minţii.  Gestul  iconic mai  cu  seamă  ţine  de  un  act  al  sufletului  direct,  de  o  adresabilitate  direct  sufletească,  de  o  redescoperire  a  (meta-) 138 

limbajului  fiinţial,  un  limbaj  propriu  sufletului.  Limbajul sufletului,  distinct  de  limbajul  minţii,  are  propria  sa  exprimare, în chipul gestului. Isihastul indică o „practică a gestului iconic”, ca fiind proprie specificului carpatin. 

Pentru  a  înţelege  mai  uşor  această  practică  isihastă  de specific  carpatin  trebuie  înţeleasă  şi  viziunea  isihastă,  care, printre  altele,  operează  distincţia  între  minte  şi  suflet,  între realitatea energetică şi realitatea fiinţială, între limbajul minţii şi  limbajul  sufletului.  Aceste  distincţii  se  conturează,  se precizează  din  orizontul  unei  antropologii  iconice  pe  care  a evidenţiat-o,  a  detaliat-o  isihastul.  Cine  are  răbdare  să 

parcurgă  cu  grijă  cartea  aceasta,  Moşul  din Carpaţi,  va  putea regăsi  şi  astfel  de  repere,  atât  de  practică  isihastă,  cât  şi  de viziune isihastă. 

Ar mai fi de zis aici ceva, vizavi de faptul că, în practica filocalică,  se  vorbeşte  mult  de  despătimire.  Se  consideră,  pe bună dreptate, că pe noi, cumva, păcatele şi patimile noastre, prin  efectul  maculant,  întunecos,  opac,  „ne  reţin”  din  a  ne deschide  şi  a  ne  desfăşura  plinitor,  curat,  transparent,  luminos  în  această  întâlnire  cu  Dumnezeu.  La  isihastul  de  la Frăsinei, în relaţie cu ceea ce am expus până acum, am întâlnit,  o  anumită  nuanţare,  de  înţeles,  mai  degrabă,  sub  forma unei strategii (sau mod) de abordare a acestei problematici. O 

strategie  practică  care  este  derivată,  este  calată  pe  o  viziune isihastă.  O  strategie  cu  implicaţii  practice  ce  survine  dintr-o deschidere  aprofundată  a  perspectivei  asupra  omului, realizată  prin  intermediul  antropologiei  iconice;  a  se  vedea distincţiile  amintite,  dintre  fiinţă  şi  energii,  între  suflet  şi minte,  între  suflet  şi  puterile  lui  ş.a.  Accentele  practice, aplicate,  vin,  aşadar,  în  urma  unei  atare  înţelegeri  clare  a chipului omului. 

În practica curentă, se vorbeşte despre o „despătimire” 

ca  lucrare  ce  acţionează,  operează  cumva  direct  în  „zona” 

patimilor.  Din  perspectiva  antropologiei  iconice,  isihastul identifică această „zonă” ca fiind una de structură energetică. 

Este acea „zonă” a intermedierii între suflet şi corp; se referă 

la acea interfaţă energetică de legătură între suflet şi corp. În această perspectivă, patimile afectează nu doar legătura, ci şi ordinea  firească  între  suflet  şi  corp,  întrucât  interfaţa  energetică nu se mai mişcă în siajul mişcărilor de suflet, ci în mod oarecum autonom. Astfel, această versatilitate şi supradimen-sionare  energetică,  ce  se  vrea  într-o  manifestare  autonomă, afectează şi unitatea şi integralitatea chipului omului. Isihastul încearcă o metodă de despătimire a omului lucrând direct, nu  asupra  corpului  şi  asupra  energiilor,  ci  direct  printr-un activ  de  suflet.  Încearcă  un  „salt”  în  suflet,  pentru  ca  din 

„sufletul  trezit”,  re-activat,  să  (re-)  vii  să  linişteşti,  să 

struneşti, să înfrânezi şi patimile care ne atrag într-o parte, ne împing  într-o  alta,  din  una  în  alta,  după  formele,  manifestarea şi intensitatea lor. Că sunt... eu ştiu... forme de plăcere şi aşa mai departe... oricare sunt, cele care ne atrag, şi ne determină,  ne  coordonează  chiar,  la  un  moment  dat.  În  această 

viziune  isihastă,  carpatină,  se  ţinteşte,  de  la  început,  şi  refacerea ordinii fireşti între suflet şi minte, între suflet şi energii-corp.  Re-facerea  aceasta  a  ordinii  nu  o  operează,  însă,  prin minte, ci printr-un activ direct al sufletului, printr-o re-activare a conştiinţei, memoriei şi limbajului de suflet. 

„Când citeşti Filocaliile şi celelalte relatări e modalitatea acesta  în  care  despătimirea  se poate  face prin  nişte  acte  zise ascetice  direct  corporale,  direct  energetice,  care,  pe  undeva, lasă de o parte, deocamdată, sufletul”, constată isihastul. An-gajarea omului spre despătimire este lucrată, operată cumva 140 

cu armele din acelaşi „front”, să zic aşa. Pe când, în specificul carpatin, caută să ajungă direct la suflet, să „trezească sufletul”. 

De  ce  aşa?  Pe  de  o  parte,  pentru  că  sufletul  este  tiparul, supraforma  care  poate  să  ducă  cu  adevărat  la  despătimirea omului, sigur, în chip iconic, în relaţia omului cu Dumnezeu. 

Dar  aici  e  vorba  şi  de  raportul  sufletului  cu  corpul,  şi  de ordinea şi unitatea între suflet şi corp. Şi atunci isihastul vrea să  facă  o  trecere  peste  această  „zonă”  (interfaţa  energetică), tot  în  suflet,  ca  de  acolo,  din  suflet,  să  revină  în  zona 

„energetică”, să o supra-formeze, să o armonizeze, să o integreze într-un chip deplin al omului. Această „trezire a sufletului” se mişcă şi în sensul recuperării acestei unităţi şi integralităţi a chipului omului. Într-un fel, şi supra-dimensionarea aceasta  energetică,  împătimirea,  să  spunem  aşa,  survine,  se dezvoltă  excrescent,  se  autonomizează  şi  pe  un  fond  al inactivităţii sufletului. Deci, din cauza unui suflet care nu este trezit,  este  inactiv,  apare  acest  supra-activ  energetist,  care 

„preia  controlul”.  De  aceea,  în  perspectiva  isihastului,  este vizată  şi  această  cauzalitate  ce  priveşte  inactivul  sufletului. 

Totodată,  prin  „trezirea  sufletului”  se  urmăreşte  refacerea ordinii  fireşti  între  suflet  şi  energii-corp,  se  ţinteşte  o restaurare a unităţii şi integralităţii chipului omului. 

Modalitatea acestei mistici isihaste, a experienţei tainice a  întâlnirii  cu  Dumnezeu,  constată  că  ceva  „din  noi”  ne opreşte  oarecum  să  avem  această  comuniune  despre  care vorbim... Deşi,  putem  vorbi  frumos,  superlativ,  că  există  un dialog extraordinar, că este o întâlnire, că avem o împărtăşire, totuşi, sunt nişte aspecte pătimaşe care în realitate „ne ţin” de la a avea această deschidere integrală, deplin participativă. În general, păcatul apare ca o formă de egoism care nu te lasă să 

ai  deschiderea  aceea  reală.  N-ai  participarea  integrală  şi 141 

integrativă fiindcă te ţine aia, te ţine ailaltă şi aşa mai departe. 

Te „leagă” cumva şi nu ai deschiderea către această profundă 

îmbrăţişare  comuniantă,  întreagă.  Şi  atunci  sigur  că,  în  concret, pornim de la realitatea în care subzistăm fiecare, individual, aici şi acum. Trebuie să-ncepem atunci să „dez-legăm” 

ceva  din  aceste  „legături”,  care  ne  încorsetează,  pentru  ca apoi  să  ne  oferim,  să  ne  înscriem  în  acel  schimb,  în  acea comuniune de participare-răspuns, în care permanent trebuie să avem ceva de dăruit. Şi trebuie să ai ceva curat sau cât se poate, la măsura noastră, a fiecăruia, de oferit, de dăruit. 

Conform  isihastului,  „modalitatea  aceasta  a  misticii isihaste  [carpatine]  este  sărire,  peste  aceste  energii,  direct  în partea fiinţială a sufletului, şi apoi întoarcerea lui spre partea energetică”.  Aici,  se  accentueză,  cred,  indirect  şi  altceva, anume  faptul  că  trăirea  noastră  cea  mai  înaltă  sau  cea  mai profundă, inefabilă, ţine de întâlnirea direct sufletească. Acea trăire a sufletului e cea care ne umple cu adevărat şi care ne mişcă,  ne  revarsă  cu  adevărat.  Această  modalitate,  specific carpatină, ne îndeamnă să ajungem în suflet, unde este plinătatea unei experienţe reale, inefabile, care poate să ne confere şi  motivarea  angajării  noastre,  şi  asumarea,  până  la  urmă,  a eforturilor  şi  jertfei.  Experienţa  aceasta  la  nivel  sufletesc  e singura care poate să te umple cu adevărat. Însă, vine cu un corolar important la această lucrare prin care caută o săritură 

„peste energii”, ca să descopere şi să activeze direct sufletul. 

Constată  că,  lăsând  zona  aceasta  energetică  fără  acţiune directă asupra ei, pot să apară anumite turbulenţe, vârtejuri, manifestări  ale  inter-feţei  energetice.  Nu  e  chiar  aşa  simplă 

cărarea, altfel spus, pentru că sunt acolo nişte memorii-tipare ale  faptelor  noastre,  memorii,  şi  individuale  şi  colective,  de moştenire,  dobândite,  şi  nu  e  chiar  aşa  uşor  să  stăpâneşti 142 

toate „pornirile” acestei inter-feţe energetice, care a avut au-tonomia  sa. În  acest  sens,  isihastul  intervine  aplicat,  practic, cu o soluţie ce capătă, în specificul acesta carpatin, o anume importanţă, anume hrana. 

Astfel, dacă „zona” aceasta de inter-faţă energetică unii încearcă  să  o  strunească,  s-o  controleze  oarecum  printr-o spiritualitate prea directă a minţii, la care asociază şi o asceză 

directă, pentru a genera un efect direct pe „zona” respectivă, isihastul carpatin te provoacă să recuperezi chipul sufletului tău,  te  îndeamnă  să  încerci  „trezirea  sufletului”.  Trezirea sufletului  oferă  bucuria,  densitatea  şi  plinătatea  vieţii  spirituale cu adevărat, care este „peste” orice experienţă, a minţii, să  zicem.  Plinătatea  şi  bucuria  vieţii  duhovniceşti  vine  din această  întâlnire  direct  sufletească,  din  întâlnirea  între  suflet şi  suflet.  Dar  sufletul  trebuie  trezit  în  prealabil,  trebuie  deci identificat  şi  trăit  ca  realitate  în  sine.  Nu  trebuie  confundat sufletul cu această interfaţă energetică a emoţiilor, cu o simplă 

sensibilitate  sau  afectivitate.  Este  şi  o  întâlnire,  o  atingere directă  inter-sufletească,  care  trebuie  căutată.  Este  descoperită  atunci  când,  în  primul  rând,  reuşim  să  identificăm această  realitate  a  sufletului,  reuşim  s-o  conştientizăm,  să  o transpunem în act. 

„Sărind  direct  în  suflet,  energiile  încep  să  se  revolte, încep  să-şi  revendice  propria  lor  viaţă”,  de  aceea,  spune  isihastul,  este  importantă  hrana.  Faptul  că  tu  vrei  să  „sari”  în suflet,  înseamnă  că  n-ai  încă  trează  acea  conştiinţă  proprie sufletului.  E  mare  „trecerea”  aceasta  prin  care  ajungi  să 

conştientizezi  ce  înseamnă  sufletul  tău  direct.  E  o  mare provocare identitară. Noi vorbim de suflet. Spunem că fiecare are  un  suflet,  mai  bine  zis,  este  un  suflet.  Sufletul  este  o realitate extraordinară, una tainică, inefabilă. Şi aşa este. Dar 143 

provocarea  e  nu  doar  să  ştii  cum  că  ar  fi,  ci  să  şi  ajungi  să 

trăieşti  această  realitate,  să  o  pui  în  mişcare,  în  relaţionare conştientă.  Sufletul  este  fondul  de  relaţionare  cu  Dumnezeu şi cu semenii. Sufletul este o realitate fiinţială pe care trebuie să o experimentezi, aşadar, în dialog, în comuniune cu celălalt şi cu Dumnezeu. Această trascendere în suflet, ne expune acestei  versatilităţi  şi  revolte  energetice,  întrucât  energiile încep „să-şi revendice propria lor viaţă”. Revendicarea aceasta a energiilor vine pe fondul autonomizării lor faţă de realitatea fiinţială  a  sufletului.  În  absenţa  „trezirii  sufletului”,  „viaţa” 

noastră  se  desfăşoară  preponderent  în  „zona”  asta  interme-diară între suflet şi corp, care este o realitate energetică, desigur structurată distinct, ca energii bazale, vitale sau mentale. 

Isihastul detaliază în  Medicina isihastă această structură energetică triadică şi raportul cu suportul acestei triade energetice care este chipul triadic al sufletului, ce este realitate fiinţială, nu  energetică.  Distincţia  între  energii  şi  fiinţialitate  este  una fundamentală. 

În mod curent, în „zona” aceasta energetică este „trăită” 

viaţa noastră, şi mai puţin în „zona” cealaltă de fiinţialitate, a sufletului,  care  transcende  energiile.  Acest  „salt”  direct  în suflet poate să creeze probleme dacă energiile încep să-şi facă 

de cap. Dacă nu le mai struneşti direct cu mintea, dacă nu le coordonezi  cu  mintea,  acestea  încep  să  se  „mişte”  cum  vor ele.  Ca  soluţie,  isihastul  încearcă  această  „modalitate  a  hrănirii” prin care, deşi nu te opreşti în energii, trebuie să le faci cumva  să se  aşeze,  să  tacă, să  se  cuminţească,  să-şi  vadă  de lucrarea lor în măsura firească, temperată. Intervine astfel pe aspectul selectivităţii hranei, pe care-l vede cumva important tocmai ca efect în reechilibrarea noastră în această „zonă” de energii. Practic, caută o mutare a atenţiei către conştientizarea 144 

sufletului, pe de o parte, şi, pe de altă parte, pentru a tempera 

„zona”  aceasta  energetică,  intervine  cu  o  „hrană  selectivă”. 

Este propusă o hrană cu efect direct şi liniştitor energetic, ce concură astfel la „despătimire”. Te împrieteneşti cu energiile prin această hrană selectată, aşa cum procedezi cu un câine ce te mârâie; dacă îi dai o coajă de pâine, se linişteşte, nu te mai agresează, nu te mai înhaţă. Trebuie găsită o formulă de hrană 

care să tempereze aceste învolburări energetice; în acest sens, regăsim  o  serie  de  cărţi  despre hrană,  în  care  isihastul  detaliază aspectele hranei. Însă, trebuie reţinută articularea practică între cele două elemente, trezirea sufletului şi hrana. Este o  articulare  care  vine  tot  dintr-o  viziune  în  care  integrează 

atât  aspectul  sufletesc,  cât  şi  pe  cel  corporal  sau  energetic, fără să le contrarieze, fără să le tensioneze. Trebuie să te iei ca atare,  la  măsura  reală.  Dar  îţi  sugerează  să  ai  în  atenţie ambele componente. Şi astfel procesul acesta integrativ poate decurge  neforţat,  necrispat.  Energiile  cu  pornirile  „revendi-cative” se liniştesc sau se decantează, cumva, prin acest angajament, desfăşurat atent, perseverent, cu continuitate. 

Şi  iată  cum  în  acest  specific  carpatin  latura  aceasta  a despătimirii vine cu nuanţele unei acţiuni, nu directe, abrupt ascetice, ca şi când ai face din corp un duşman, un neprieten al tău, ci îl asumi şi pe el, îl faci participant la cele sufleteşti şi duhovniceşti. Însă, nu oricum participant, ci dându-i această 

liniştire,  energetic-coporală,  printr-o  hrană  selectivă,  care-l uşurează, îl rarefiază, îl subtilizează. Deci contează şi o selec-tivitate a hranei când vrem să refacem această integralitate a participării  noastre  în  chip  unitar.  Prezervând  o  viziune integrativă, aceasta operează şi asupra legăturii între suflet şi corp,  asupra  rădăcinilor.  Reţinem  că  isihastul  carpatin  nu contestă,  nu  desconsideră,  nu  repudiază  planul  acesta 145 

energetic-corporal.  Dimpotrivă,  caută  să-l  ordoneze,  să-l integreze prin chipul sufletului, fără să amestece însă realităţile.  Le  păstrează  într-o  foarte  fină  legătură,  într-o  firească 

ordine şi subtilă unitate. Mulţi merg numai pe angajamentul acesta  ascetic  voluntar,  aspru,  care  este  mult  mai  dur  din acest  punct  de  vedere,  al  renunţării,  al  restricţiilor.  Unii  nu pun accent pe selecţie, ci mai degrabă pe renunţări. 

Apropo de viziune, am găsit cum isihastul, într-un text al său, nu tratează nici păcatul ca pe o „realitate în sine”. Nu-l vede  în  raport  cu  o  „lege”  vizavi  de  care  păcatele  sunt  înşi-ruite într-o taxonomie; nu merge pe o clasificare a păcatelor, în sensul că s-a dat legea fiindcă nu ştiam ce e păcatul... dar acum  este  legea  şi  ştim  ce  este  păcatul,  dar  ştim  şi  cum  să 

facem  o  clasificare  a  lor.  Isihastul  vede  păcatul  ca  mişcare după anti-asemănarea Chipului lui Dumnezeu din noi. Adică 

noi, prin păcat, ne abatem de la această asemănare cu Dumnezeu. Pierdem, ieşim din asemănarea care, de fapt, este sensul tainic al împlinirii noastre. Şi, din această cauză, păcatul este grav,  pentru  că,  într-adevăr,  subminează  creşterea  şi  împlinirea noastră, autentică. Constituie o piatră de poticnire pusă 

dinaintea  creşterii  noastre,  nu  oarecare,  ci  ca  fii  ai  lui  Dumnezeu.  Gândind,  aşa  cum  se  zice  astăzi,  că  nu  există  boli,  ci doar  bolnavi,  ar  mai  fi  un  corolar,  anume  acela  că  nu  există 

păcatul, ci există numai păcătoşi. Altfel zis, există şi o individualizare a păcatului, atâta timp cât fiecare din noi avem un model în Dumnezeu, nu general, ci unic, cu care trebuie să ne asemănăm.  Astfel,  toate  cele  pe  care  le  facem  noi,  în  sensul păcatelor  noastre,  sunt,  de  fapt,  un  fel  de  acte  care  contestă 

cumva asemănare noastră cu Dumnezeu, după chipul unic al fiecăruia,  întrucât  nu  avem  un  chip  generic  sau  universal uman ca arhechip-interfaţă a întâlnirii noastre cu Dumnezeu. 

Dumnezeu pe fiecare dintre noi ne creează, şi isihastul insistă 

pe  acest  detaliu,  după  un  model  unic,  dar  într-o  înrudire, într-o asemănare. 

Într-o expresie dintr-un poem, asupra căreia am insistat de  multe  ori,  spune:  „Un  anume  cuvânt  al  Tău  a  creat  un anume  suflet  al  meu”.  Această  alcătuire  e  relevantă,  din punct  de  vedere  apologetic,  vizavi  de  filosofiile  metafizice, care  nu  iau  în  considerare  că  omul,  începând  chiar  de  la Origini,  din  Dumnezeu,  are  un  model,  o  paradigmă  unică. 

Acest   anume  (cuvânt)  înseamnă  că  e  un  (arhe-)  chip  unic  al fiecăruia în Dumnezeu. Este un model originar, un arhechip unic pe care-l avem fiecare în Dumnezeu. De aceea, trebuie să 

fim  atenţi  la  această  unicitate  a  fiecăruia,  să  o  preţuim, să  o valorizăm. Este o unicitate chiar de model arhechipal, este şi o unicitate sufletească, există şi o unicitate corporală. Unicitatea  aceasta  arhechipală  are  un  caracter  iconic,  de  aceea  ne asemănăm  între  noi.  Există  şi  o  diferenţiere  arhechipală,  nu numai  o  diferenţiere  în  planul  nostru  concret,  corporal,  de pildă.  Ne  asemănăm  între  noi.  Suntem  diferiţi  pentru  că 

înseşi  modelele  noastre  în  Dumnezeu  sunt  diferite.  Avem modele  unice  în  Dumnezeu.  Suntem   cuvinte  anume,  adică 

suntem  cuvinte  diferite  ale  aceluiaşi  Cuvânt  (al  lui  Dumnezeu),  adică  ale  Fiului  lui  Dumnezeu.  De  aceea  zice:  „un anume  cuvânt  al  Tău  a  creat  un  anume  suflet  al  meu”.  În aceste  considerente,  şi  păcatul  cumva  are  şi  componenta aceasta,  să-i  zic,  individualizată,  în  care/prin  care  fiecare-şi contestă de fapt propria asemănare, propriul model, propria unicitate  între-deschisă  plinitor  în  Dumnezeu.  Deci  păcatul este  lecturat  de  isihast  şi  ca  o  abatere  individuală  de  la asemănare.  Şi  aceasta  este  o  tuşă  care merită  să  fie  adusă  în atenţie. 

 Doamne, Chipul Tău 

 Este Dincolo de vedere, 

 Dar putem şi noi Creaţia 

 Să Primim Cuvântul Tău, 

 Ce este înveşmântat în Har, 

 Prin care putem Vedea Ipostasul, 

 Vederea Fiinţială la Faţă. 

  

Isihastul  vorbeşte,  de  pildă  aici,  şi  de  o  „vedere fiinţială”, de o vedere „faţă către faţă” fiinţială. Există însă şi o  vedere  energetică,  aşa  cum  există  şi  o  vedere  corporală. 

Astfel, corporalul se vede prin vedere corporală, energiile se cunosc cel mai bine prin energii, adică prin vedere directă a energiilor  prin/de  către  energii.  Sufletescul  sau  fiinţialul vede direct prin sufletesc, ca vedere fiinţială. Sigur, există  şi întrepătrunderi  între  aceste  tipuri  de  vedere.  Există  şi  o indirectă cunoaştere sau întâlnire intermediată. Dar, în fond, o  cunoaştere  nemijlocită,  de  contact  clar,  este  cea  a  cunoaşterii-întâlnirii  coporalului  prin  corporal,  a  energiilor  prin energii, şi a sufletescului sau fiinţialului direct prin fiinţialul sufletesc. Deci, fiecare realitate, fie energetică, fie fiinţială, în principal, trebuie să fie cunoscută, văzută, citită din/prin realitatea sa proprie, fie energetică, fie fiinţială. Atunci întâlnirile se petrec printr-un contact direct între realităţile propriu-zise. 

Atunci priza, să zic, este exactă, şi conformă realităţilor. Însă, pornind  de  la  chipul  triadic  al  sufletului,  isihastul  vorbeşte chiar  de  o  întreită  vedere  fiinţială.  Apoi,  considerând  structura energetică ca formă iconică în asemănare cu chipul sufletului,  vorbeşte  de  o  triadă  a  structurii  energetice,  şi,  prin urmare,  de  o  întreită  vedere  energetică.  Detaliile  se  pot extinde.  Antropologia  iconică  evidenţiată  în  lucrările  isihastului carpatin le surprinde. 

Apropo de acest caracter euharistic sau de model euharistic, pregnant euharistic al misticii isihaste carpatine, putem reţine  că  inclusiv  icoana  este  evidenţiată  de  isihast  urmând modelul chipului euharistic. În acest orizont, chiar  şi cuvântul  evanghelic,  Evanghelia  lecturată  liturgic,  în  biserică,  pe coordonate  ritualice,  ne  descoperă  tot  un  sens  euharistic, întrucât  ni-L  descoperă,  ni-l  împărtăşeşte  pe  acel  Hristos deplin. Una este când citeşti numai tu cuvântul Scripturii, şi alta este când se desfăşoară, se prezentifică liturgic, atât icoana, cât şi cuvântul evanghelic. Ambele ne mijlocesc întâlnirea cu Hristos,  iar  întâlnirea  cu  Hristos  este  una  euharistică  pe dimensiunile pe care le-am evocat. În acest sens, isihastul dă 

şi icoanei un sens integrator sau deplin, unul euharistic. Nu o consideră doar o trecere de la nevăzut la văzut, cum se zicea clasic,  sau  cum  ştim,  în  mod  obişnuit.  Vede  icoana, nu  doar ca  imagine  şi  reprezentare,  ci  şi  în  coordonatele  întâlnirii  în chip  euharistic  în  care  se  deschid,  se  activează  şi  participă 

toate  componentele  umane  şi  divino-umane.  Toate  aceste componente  sunt  trezite  în  întâlnire,  toate  se  cuprind  în dialogul  iconic.  Este  o  formă  de  întâlnire  atât  prin  cuvântul evanghelic,  în  ritualul  liturgic,  cât şi  prin  icoană.  Dar,  în  cadrul ritualului liturgic, se activează altfel, pregnant euharistic. 

De  aceea,  din  punct  de  vedere  formativ,  pentru  „trezirea  sufletului”,  ca  să  revenim  la  aspecte practice,  concrete, devine  foarte  importantă  participarea  noastră  liturgică.  De aceea, ca practică individuală, participarea noastră, prezenţa liturgică  este  cea  mai  importantă  angajare  pentru  „trezirea sufletului”, pentru că în spaţiul liturgic lucrează direct Dumnezeu, în mod cert. Aşa, sigur, „liturghia aceasta interioară” 

sau ce încercăm noi să facem, ca practică personală, sunt de asemenea  importante  şi  trebuie  făcute. Însă,  din perspectiva 

una de impact. Din acest punct de vedere, isihastul afirmă că 

trebuie  să-ţi  refaci  „chipul  tău  de  biserică”.  Cum?  Prin  prezenţa  în  Biserică.  E simplu.  Sf. Maxim Mărturisitorul  vedea, ştim,  sufletului  omului  ca  fiind  chip  de  biserică.  Prin  viaţa noastră ne-am destructurat poate, un pic sau mai mult, acest chip de biserică. Adică, pereţii bisericii noastre lăuntrice sunt afectaţi,  infiltraţi,  mucegăiţi,  descojiţi.  De  aceea  eşti  chemat să-ţi  restaurezi  propria  biserică  lăuntrică.  Tu  ca  chip  de biserică trebuie să te refaci. Cum te refaci? Intrând în biserica cealaltă, unde ştii că se săvârşeşte acest ritual liturgic. Şi după 

ce, cât de cât, îţi refaci chipul tău de biserică, atunci începi să 

conştientizezi  că  Hristos  litughiseşte  în  biserica  ta,  că  ţi  se cuminecă. Uşor, uşor îţi recapeţi capacitatea de participare şi de  asimilare  a  întâlnirii  în  chip  iconic  cu  Hristos.  Astfel putem  înţelege  necesitatea  acestui  aspect  practic,  supraformativ,  care  este  prezenţa  noastră  cât  mai  deasă  în  ritualul liturgic. Aceasta e calea. Una, oarecum simplă, de participare, de atenţie, de prezenţă. Însă, ca prezenţă, trebuie ţintită prezenţa noastră integrală, desfăşurată prin acest chip euharistic. 

A existat, de pildă, o poziţionare a Părintelui Stăniloae vizavi de preocuparea faţă de „rugăciunea minţii” de „rugăciunii  inimii”,  de  acea  cunoscută  rugăciune  „Doamne  Iisuse Hristoase, Fiul lui Dumnezeu, miluieşte-mă pe mine păcătosul”. 

Această rugăciune era asumată într-un mod de interiorizare, în  orientarea  slavă,  la  Paisie  Velicikovsky,  şi  dusă  într-o direcţie  ce  lăsa  să  se  înţeleagă  că  nu mai  e  aşa  important să 

mergi la slujbele bisericii întrucât, făcând rugăciunea respectivă, eşti centrat direct pe Hristos. Astfel, tu, acest rugător ce practici  şi  interiorizezi  această  rugăciune,  eşti  chiar  „mai mistic”,  mai  elevat  decât  aceia  care  citesc  şi  rostesc  rugăciunile,  care  cântă  rugăciunile.  Părintele  Stăniloae,  evocând  pe stareţul Gheorghe de la Cernica, care a fost un fel de părinte 150 

duhovnicesc  al  Sf.  Calinic,  arată  că  acest stareţ  insista  foarte mult  pe  viaţa  de  obşte  şi  pe  acea  comunitate  liturgică;  deci, insista şi pe rugăciunile citite, pe rugăciunile cântate, pe participarea  la  slujbele  Bisericii.  Argumentul  său  era  aşezat  într-o perspectivă comunitară. Atrăgea atenţia că această balansare spre interiorizare a omului poate să capete şi o nuanţă cumva individualistă,  care  te  poate  rupe  de  mediu,  de  ambientul relaţional comunitar. Sigur că depinde fiecare atitudine de la om la om. Însă, semnala riscul de a crede că poţi merge pe o cale,  presupus  mai  scurtă,  mai  directă,  mai  intensă,  dar,  în fapt,  poţi  pierde  din  vedere  aceste  aspecte  comunitare  sau poţi  să  le  neglijezi,  zicând  că  nu  sunt  necesare,  sau  că  sunt doar  pentru  începători,  o  simplă  etapă.  Părintele  Stăniloae spune  că,  bazându-se  pe  anumiţi  Părinţi,  stareţul  Paisie Velicikovsky  lăsa  să  se  înţeleagă,  neindicând  direct  acest lucru, că această rugăciune „Doamne Iisuse” ar fi mai importantă  chiar  decât  prezenţa  la  slujbele  bisericii.  Şi  Părintele Stăniloae  observă  că,  într-o  perspectivă  comunitară,  stareţul Gheorghe  de  la  Cernica  accentua  tocmai  importanţa  prezenţei  liturgice  la  slujbele  din  Biserică,  şi  prin  urmare,  şi importanţa rugăciunii citite, rostite, glăsuite. 

Zilele  trecute,  uitându-mă  peste   Mystagogia  Icoanei,  un volum din opera isihastului, am găsit subliniat de câteva ori caracterul  omului  de   chip  în  exteriorizare,  deci  nu  în  interiorizare, aşa cum încearcă mulţi să practice această „rugăciune a minţii”. Omul este  chip în exteriorizare, aşadar, în acest reper ghelasian.  Această  perspectivă  sigur  că  are  o  altă  noimă  şi dacă  se  gândeşte  sau,  mă  rog,  se  ştie  şi  ce  spune  Părintele Stăniloae,  anume  că  sufletul  omului  este  exterior  corpului; sufletul  identificat  în  sensul  acela  al  realităţii  sale  fiinţiale. 

Realitatea  energetică  este  o  zonă  care  are  o  anumită  interioritate, dar realitatea fiinţială a sufletului este în altă deschidere. 

Şi  atunci,  din  perspectiva  aceasta  asupra  omului  „de  chip  în exteriorizare”,  e  importantă  slujba  citită,  rostită,  cântată  în biserică. Este aici, în această exteriorizare, un paradoxal semn al  deplinătăţii participării.  Sigur,  nu  discutăm  aici  cazurile  în care omul nu e atent, îi zboară gândul, nu e prezent în ceea ce face, e vraişte. Nu asta discutăm. Discutăm fondul, evidenţiem modelul,  arătăm  un  specific  în  care  se  valorifică  prezenţa liturgică  şi  în  „exterioritatea”  ei.  Este  vorba,  de  fapt,  de prezenţa liturgică integrală în chipul acesta euharistic. 

Un  prieten  preot  mi-a  zis  odată:  „Am  făcut  şi  eu  o Liturghie  pustnicească”.  Păi  zic:  „Ce  e  aia  Liturghie  pustnicească?” „Păi, de-aia, nu ştii, cum mai fac unii aşa cu glas mai stins  în  care  şi  la  ecteniile  acelea  „Cu  pace  Domnului  să  ne rugăm...”  se  răspunde  încet,  aşa  cât mai  discret, ca  să nu  ne împrăştiem, ci să fim cu linişte, ca să fim aşa... într-o interiorizare. „Mă, zic, o fi şi aşa, nu zic, dar să  ştii că, din ce ştiu, chiar şi pustnicia are mai multe modele”. La isihast, de pildă, dacă citeşti în coordonatele pe care le evidenţiază, vezi că se pune  accent  pe  integralitatea  participării,  şi  atunci  nu  mai mergi  pe  interiorizarea  aceasta  în  care  de-abia  mormăi  răspunsul  liturgic,  ca  tu  să  nu  rişti  cumva  să  ţi  se  risipească 

mintea;  pentru  că  mintea  e  secundară  în  perspectiva  acesta carpatină, aşa cum spuneam. Prezenţa liturgică trebuie să fie deplină.  Dar,  această  deplinătate  nu  este  legată  numai  de atenţia  minţii,  ci  reclamă  şi  o  atenţie-prezenţă  a  sufletului, dincolo  de  ea,  de  minte.  Că  sunt  deficienţe  de  prezenţă  la fiecare, aceasta e altă poveste. Dar aici e vorba de o aşezare în perspectiva  unui  model  participativ,  unul  care  să  fie  deplin activ în forma şi structura articulărilor sale. 

În acest sens, personal, dacă citesc o rugăciune în biserică, şi chiar dacă sunt singur la strană, singur în biserică, nu citesc în tăcere, în taină cum se spune, ci rostesc cu voce tare 152 

rugăciunea,  încercând  să  fiu  într-o  întregime  de  prezenţă, căutând a fi în acest chip al omului ca exterioritate. De aceea, nu evit această rostire întrupată a cuvântului. Nu rămân doar aşa,  într-o  interiorizare  tăcută,  ci  caut  a  fi  într-un  chip  de exprimare  deplină,  pe  cât  îmi  este  cu  putinţă,  desigur,  în măsura şi aşezarea personală pe care o am. Omul este cuvânt cuvântător. Fiecare om-cuvânt este un chip unic de cuvânt şi de  cuvântare.  Atunci  şi  tu  la  strană,  în  biserică,  dacă  stai solitar, rămâi întru arhechip de Cuvânt. Fii şi cuvânt, dar fii şi cuvântător.  Adică  eşti  cuvânt  ca  arhechip,  eşti  cuvânt  ca prezenţă  fiinţială  sufletească,  eşti  şi  cuvânt  în  rostire.  Deci rosteşte-te  şi  pe  tine  ca  prezenţă,  ca  un  chip-cuvânt,  dar  şi prin cuvintele pe care le grăieşti, le bine-cuvânţi. 

Isihastul, reflectând o viziune profund teologică, formula: Un anume cuvânt al Tău a creat fiinţa mea, pe care s-a pecetluit şi s-a împletit. 

 Acest cuvânt este divinul din mine. 

 În acest cuvânt, Doamne, 

 eu pot vorbi cu Tine şi Te pot întâlni. 



În acest fel, concentrat, isihastul evidenţia taina acestui cuvânt din noi înşine care este un  anume cuvânt, întrucât este un  model  definit,  unul  al  nostru,  individualizat,  personal. 

Este un model arhechipal acest  anume cuvânt.  Arhechipul are, prin  urmare,  şi  această  definire  de  cuvânt. Are  şi  caracteris-tica  de  a  fi  un   anume  cuvânt,  adică  de  a  fi  într-o  unicitate. 

Modelul din adâncul sufletului nostru, chipul lui Dumnezeu din noi, arhechipul este, aşadar, un  anume cuvânt. Arhechipul este un chip de cuvânt, este un chip iconic, pentru că este „un cuvânt” al Cuvântului „prin care s-au făcut toate”. Prin acest cuvânt anume din noi ne regăsim, ne întâlnim cu Dumnezeu. 

Rostirea,  cuvântarea  de  sine  trebuie  astfel  să-şi  rememoreze 153 

această  origine  arhechipală,  trebuie  să  o  întrupeze  în  expri-mările sale. În chipul nostru de a fi trebuie să asimilăm acest arhechip  de  cuvânt,  trebuie  să  ne  asemuim  lui.  În  acest orizont  specific,  nu  trebuie  să  „practici”  o  tăcere  de  ascun-dere, de retragere, de interiorizare în sine. Nu avem de-a face aici cu o orientare într-o unilateralitate spirituală, într-o interiorizare absorbantă, de repliere în sine sau ceva de genul. E 

un  model  şi  acela  de  interiorizare,  care  are  valabilitatea  lui. 

Aşadar, dacă e să discutăm în sensul unei lecturi a specifici-tăţii, şi deci şi al identificării unor nuanţe, pe care le-au sesizat  unii,  alţii  poate  nu,  transpar  şi  alte  modele  supraformative specifice. 

Noi  avem  impresia  în  general  că  dacă  cineva  a  văzut ceva  la  cineva,  nu ştiu unde,  sau  a  citit  în  nu  ştiu  ce  scrieri, ceva,  numai  în  acel  fel  se  poate.  Este  singurul  model  valid. 

Chiar Sf. Paisie Velicikovsky a văzut, citit undeva... a practicat, a experimentat. Foarte bine! Dar uite că Părintele Stăniloae lecturează, de pildă, ce spune Sf. Paisie, şi în raport de orien-tările în siajul unor curente spirituale, având în atenţie coordonatele  unui  model  formativ,  contextualizarea  acestuia. 

Există, aşadar, şi altă viziune, şi alte curente spirituale, şi un alt model formativ, care pune alte accente sau le pune altfel. 

Dacă  citeşti  scrierile  isihastului  de  la  Frăsinei  observi  că  dă 

importanţă foarte mare ritualului liturgic. De aceea şi spune că practica aceasta isihastă, a misticii isihaste, cea a trăirii, să-i zicem  isihaste,  în  specificul  carpatin,  e  una  preponderent euharistică. Şi este de subliniat, încă o dată, că acest caracter euharistic  trebuie  văzut  şi  din  perspectiva  unui  model participativ  şi  de  prezenţă  în  chip  euharistic,  nu  doar  în sensul că te împărtăşeşti, te cumineci cu o anumită frecvenţă. 

Nu e vorba de împărtăşire deasă aici. E vorba de a recupera chipul  acela  al  deschiderii  şi  aşezării  într-o  cuminecare  de-154 

plină. E vorba de a vedea în acest chip euharistic o experienţă 

mistică  cu  acoperire  totală  a  Realului.  O  experiere  aşadar  a deplinătăţii dinamice, integral articulate, care cuprinde întâlnirea noastră cu Dumnezeu şi cu semenii, cu întreaga creaţie, pe toate planurile şi dimensiunile realităţii. 

La  isihastul  de  la  Frăsinei  e  foarte  important  ritualul liturgic,  pentru  că  însuşi  sufletul,  zice  el,  are  într-un  fel  un chip  ritualic  de  a  fi.  Sufletul  acela  fiinţial  în  activul  său  se desfăşoară  într-o  mişcare  care  în  esenţa  ei  este  una  de prezenţă ritualică. Esenţa Liturghiei este una ritualică. Dar şi prezenţa noastră sufletească are un chip ritualic. Deci nu e o prezenţă doar prin minte, că ai sau n-ai atenţia minţii, că n-ai fost  atent  la  slujbă,  că-ţi  mai  zboară  gândul.  Da,  zboară,  se poate, se prea poate să-ţi zboare. Dar prezenţa aceea de care vorbim, prezenţa ta liturgică, e important de reţinut, nu este doar una a minţii şi prin minte, ci este una care este chiar mai mult,  mai  profundă  decât  mintea.  Trebuie  să  conştientizăm, însă,  acea  prezenţă a  noastră,  chiar  dincolo  de minte.  E prezenţa noastră direct sufletească. Nu este uşor, nu este simplu. 

Dar contează, din punct de vedere practic-experienţial, pe ce punem  accentele,  pe  ce  păstrăm  atenţia,  în  ce  chip  permanentizăm  prezenţa.  Atenţia,  pentru  că  „toată  grija”  este  faţă 

de atenţie, dar şi faţă de prezenţă, mai ales faţă de prezenţă. 

Atenţie  şi  prezenţă.  Care  sunt  suporturile  actelor  de  atenţie sau de prezenţă prin care noi vizăm întâlnirea cu Dumnezeu? 

Trebuie să fii atent, să fii de faţă. Trebuie să fii prezent, să fii 

„faţă către faţă”. Că unul e departe, ori ascuns, nu de faţă, că 

altuia îi zboară mintea, colo, dincolo, că altul e nu  ştiu cum, asta  e  realitatea  măsurii  noastre,  de  la  caz,  la  caz.  Dar,  ca perspectivă,  nu  numai  mintea  şi  atenţia  ei  e  importantă, relevantă  aici,  în  această  întâlnire.  Şi  nu  numai  această  interiorizare  a  trezviei  minţii  este  de  urmărit.  Este şi  o  prezenţă 

sufletească  mai  adâncă,  una  fiinţială,  care  trebuie  conştien-tizată, afirmată  in actu. Cum spuneam, isihastul consemnează 

acea vedere „faţă către faţă” direct fiinţială. De fapt, adevărata întâlnire „faţă către faţă” este în această „vedere fiinţială”. Este vederea-întâlnire prin ochii „ipostasului fiinţial”. 

Mistica  aceasta  isihastă  carpatină  are  şi  un  caracter iconic. Este o mistică iconică. Icoana este evidenţiată şi ea tot în  viziunea  acestui  chip  euharistic.  Şi  aicea  e  un  detaliu  pe care insistă isihastul, anume că icoana trebuie asumată după 

dimensiunile  ritualului  liturgic,  exact  cum  şi  cuvântul  evanghelic  în  rostirea  liturgică,  ritualică  are  altă  forţă.  Aduce  o actualizare  a  prezenţei  hristice  mult  mai  directă,  mult  mai tare,  o  deschidere  mai  profundă.  Trebuie  înţelese  icoana  şi cuvântul în sensul acesta ritualic, întrucât cumva taina ritualului  face  şi  din  cuvânt  o  împărtăşire  reală,  inter-personală. 

Deci ritualul aduce un altfel de activ, de prezenţă a lui Dumnezeu în viaţa noastră. De aceea e foarte important ca fiecare, ca practică personală, să avem prezenţă liturgică cât mai deasă, cât mai continuă. Poţi să mergi în spaţiul liturgic duminica şi în  sărbători.  Dar  dacă  poţi  să  mergi  şi  în  timpul  săptămânii, cui îi permite timpul, programul, e bine să mergi, să te laşi în modelarea  aceasta  hristică,  ritualică.  Pentru  că  aceea  te trezeşte, îţi trezeşte, îţi re-activează sufletul. Aceea acţionează 

mai  mult  asupra  noastră  şi  chiar  în  acea  taină  adâncă  a noastră pe care noi nici nu o conştientizăm ca realitate la un moment dat. De aceea, cum spuneam, se zice că prin împărtăşirea noastră cu Hristos ne împărtăşim acum oarecum nedes-coperit, oarecum acoperit, tocmai pentru că nu conştientizăm prea  mult  întâlnirea  noastră  cu  El.  Simţim  că  experiem  ceva poate, dar nu foarte, foarte clar. Trebuie să recuperăm această 

taină a icoanei şi a cuvântului evanghelic, dar din perspectivă 

ritualică,  în/prin  prezenţa  liturgică.  Şi  aici  sunt  nuanţe 156 

despre care am spus că ţin de această specificitate. Unii zic să 

stai  acolo  la  slujbă,  să  spui  rugăciunea  „Doamne  Iisuse”  în ascuns  acolo  în  taină  şi  în  rest  poţi  să-i  laşi  pe  ceilalţi  să-şi facă ritualul, cultul. Alţii zic de-a dreptul că e mai important să spui rugăciunea „Doamne Iisuse” decât rugăciunea citită, vorbită, pentru că rugăciunea vorbită te poate risipi, adică te poate  scoate  din  „adunarea”  ta  interioară,  şi  ea  ar  fi,  pe undeva, mai mult pentru mireni. În orizontul acestui specific carpatin rugăciunea citită-rostită, glăsuită, dacă are ca suport prezenţa persoanei,  e  prezenţă,  e  întâlnire.  Nu  trebuie  să  fie desconsiderată  aşadar  sau  găsită  potrivită  numai  pentru oamenii de un nivel, a celor care „n-au acces” la interiorizare, şi  atunci  aceştia  pot  să  stea  şi  să  citească,  să  grăiască  rugăciune pentru că doar asta ar fi măsura lor. 

Acestea  sunt  câteva  aspecte  ce  conturează  viziunea isihastă  de  specific  carpatin.  Practic,  cum  spuneam,  important  e  să  avem  cât  mai  multă  participare  liturgică,  să  fim prezenţi  cât  mai  mult  în  ritualul  liturgic,  să  ne  înscriem  în tainele şi slujbele bisericii. Aceasta e calea cea mai uşoară de trezire  a  sufletului  nostru  pentru  că  este  o  miză  fundamentală,  această  conştiinţă  direct  sufletească,  de  natură  fiinţială. 

Sigur,  din  perspectiva  carpatină  reţinem  şi  această  angajare care  caută  să  recupereze  şi  taina  hranei.  Reţinem  şi  ideea aceasta de integralitate, reţinem de fapt acest chip euharistic care trebuie înţeles ca o comuniune deplină către care trebuie să ne îndreptăm, fiecare dintre noi. Un chip euharistic pe care trebuie  să-l  cultivăm  încă  de  aici,  nu numai  ca  ţintă,  ci  şi  ca 

„model  de  parcurs”.  Asta-i  important,  căci  şi  pe  parcurs trebuie  să  ai  aceste  repere  de  chip  euharistic  pe  care  să  le asimilezi, să le urmezi şi să-ţi desfăşori viaţa în raport de ele. 

Altfel  zis,  nu  trebuie  să  balansezi  prea  în  spiritual,  şi  acela înţeles  prea  „al  minţii”  sau  prea  „mental”,  sau  prea  într-un 157 

corporal.  Trebuie  văzută  integralitatea,  dar  într-o  ordine  firească a priorităţilor. Dacă în alte specificuri am văzut accente pe  asceza  trupului,  pe  asceza minţii  sau  pe  asceza  inimii  (la slavi),  la  isihastul  carpatin  se  caută  asumarea  acestui  chip iconic  ca  integrare  permanentă,  neamestecată,  participativă 

între  partea  văzută  şi  partea  nevăzută,  între  exterior  şi  interior,  între  fiinţă  şi  energii,  între suflet şi  energii-corp,  descoperind  fiecare  din  aceste  realităţi  deschise  spre  tainică  întâlnire, activate înspre împărtăşire reciprocă. Perspectiva aceasta a con-locuirilor participative, a întrepătrunderilor şi interiori-tăţilor reciproce este, cum am văzut, extraordinar de frumos prezentată Părintele Stăniloae. Şi această prezentare complexă, în  fond  de  chip  euharistic,  cumva  vine  şi-ntr-o  zonă  foarte echilibrată a înţelegerii creştinismului, care este proprie acestui spaţiu. Este o viziune care încearcă să pună toate dimpreună, fără  să  excludă  ceva, prezervând  pe  fiecare  la  locul  potrivit. 

S-a spus despre poporul român că este un „popor punte”, şi, la  Părintele  Stăniloae,  am  văzut  detaliată  această  caracteristică articulatorie de „punte”. O detaliere observată şi în legătura, articularea, sau, mai bine zis, „puntea” dintre „liturghia comunităţii”  şi  „liturghia  interioară”,  atât  de  complexă.  O 

„punte” între „liturghia comunităţii” şi „liturghia interioară” 

ce transpare în faptul că Hristos mă iubeşte din ceilalţi, dar şi ceilalţi  mă  iubesc  împreună  cu  Hristos  pe  mine, sau  Hristos din mine îi iubeşte pe ceilalţi, dar şi eu împreună cu Hristos îi iubesc  pe  ceilalţi.  Vedem  această  co-prezenţă  şi  împreună 

lucrare, această întrepătrundere în care Dumnezeu e prezent în noi şi prin noi şi în ceilalţi, precum este prezent împreună 

cu ceilalţi în noi. Avem şi aportul nostru personal cert, dar e şi  Dumnezeu  împreună  cu  noi,  chiar  în  întâlnirile  noastre reciproce, inter-umane. 

Cred de asemenea că este important pentru omul de azi să aibă reperele acestea care îi arată că poate să atragă viaţa duhovnicească  şi  în  acţiunile  lui  concrete  din  viaţa  curentă, aşa cum prezenta Părintele Stăniloae chipul Sfântului Calinic. 

Nu  trebuie  să  fii  neapărat  retras  ca  să  poţi  fii  om  al  lui Dumnezeu.  E  important  acest  model  astăzi,  pentru  că  de multe  ori  unii  merg  numai  pe  o  repliere.  Nu  înţeleg  mulţi acest aspect, pe care insistă în felul său şi Părintele Ghelasie, anume  că,  în  specificul  carpatin,  este  o  încercare  de 

„coborâre”  a  lui  Dumnezeu pe pământ,  este  o străduinţă  de 

„întrupare”  a  lui  Dumnezeu  în  viaţa  noastră.  Nu  trebuie  să 

fugi tu spiritual doar către El, să laşi cumva cele de aici şi să 

te  retragi  tu  undeva  într-un  spiritual.  Nu.  În  acest  specific este  încercarea  de  a  pogorî  pe  Dumnezeu  printre  noi.  De altfel, şi în poveştile populare noi aveam foarte mult imagini în  care  Dumnezeu  cu  Sfântul  Petru  intră  prin  casele  oame-nilor, intră în viaţa lor curentă sau concretă. 

Părintele  Ghelasie,  anticipând  contextul,  ieşind  în  întâmpinarea  lui,  are  un  răspuns  consistent,  potrivit  mentali-tăţii contemporane, înscriindu-se, în acelaşi timp însă, filiativ, într-o  moştenire  tradiţională, specifică  locului.  Cred  că  acest 

„răspuns” al isihastului de la Frăsinei, adresat celor contem-porani, este extraordinar. Şi cred că este important pentru cei de azi pentru că oferă o viziune armonioasă care poate să evite tendinţele  unilaterale  sau  dezechilibrante.  Mistica  aceasta carpatină  despre  care  vorbeşte  isihastul  e  una  integrativă, dar,  totodată,  este  una  care  caută  profunzimi,  una  care identifică  ceea  ce  înseamnă  „suporturile”  dialogale  ale  unor experienţe  mistice  a  întâlnirilor  reale.  Este  o  mistică  iconică. 

Este o mistică de chip euharistic. 

